
CUVÂNT ÎNAINTE 


Dacă îți pasă de copilul tău vei citi poate şi această carte. 

Într-o Românie cu atâtea abuzuri față de copii, cu atâtea 
atrocități față de minori, a-ţi iubi copilul devine aproape un ideal. 
Chiar dacă nu îl iubeşti, poate îți pasă de el. Poate vei încerca să 
i te adaptezi..]ui, în funcţie de particularitățile vârstelor pe care le 
va străbate, în funcție de dorințele şi de nevoile lui. Poate .... 

O veste proastă, unii ați aflat-o deja: pentru toate acestea trebuie 
să avem multă răbdare cu ei. 

Oare ştiţi ce ar fi de ştiut? 

Cartea de faţă nu vă propune să deveniți părinți perfecţi, 
ideali. Dacă este cazul să adoptați anumite schimbări în modul 
dumneavoastră de relaționare cu copiii, nu o faceţi doar pentru că 
aşa este bine. Căci dacă vom juca un rol, cu siguranţă o să fim 
descoperiți când o să fim prinşi „fără machiaj”. Ceea ce înseamnă 
că oricine ar îngriji un copil trebuie să-l cunoască şi trebuie să 
acționeze pe baza unei relații personale cu acesta, iar nu pe baza 
unor lucruri învățate şi aplicate mecanic. 

Pentru ca fiii noştri să aibă un psihic echilibrat, să nu fie stresaţi, 
trebuie ca tu ca părinte să ai un comportament previzibil. Astfel 
copilul va şti la ce să se aştepte de la tine în urma unor acţiuni ale 
lui, ştie că ce i-ai interzis azi îi vei interzice mereu şi nu că azi 
eşti tolerant iar mâine îl vei bate pentru aceeași acțiune. Deci nu 
are stresul provocat de schimbările tale bruşte de reacție, dacă eşti 
consecvent, previzibil. 

Mulți părinți reuşesc să-şi facă treaba destul de bine dacă: 
constituie un model demn de urmat; 
formează un front comun cu mama - tata; 
au o atitudine previzibilă şi fermă față de reguli; 

— sunt sinceri şi afectuoşi cu copiii lor. 
Părinții rezonabil: nu vor ascultare oarbă din partea copiilor şi 

nu vor să-i dirijeze după voința lor. Arta educației constă în a nu 
impune cerințele necesare cu forța, ci în a-i explica copilului 
necesitatea lor, cât şi în a-i da copilului libertatea de a alege din 


mai multe variante. 
AUTORUL 


Motto: 
„Felul în care părinţii îl tratează pe copil formează 
la acesta un anumit mod de a concepe lumea. ” 


Alfred Adler 


Partea | 


Etapele dezvoltării psihice 


CAPITOLUL 1 
SUGARUL (0-1 AN) 


Greutatea şi înălțimea normală la naştere: 

— băieții: 3,2-3,5 kg şi 50 cm; 

— fetele: 3—3,3 kg şi 50 cm. 

Copiii dismaturi sunt cei care la naştere au o greutate ma: 
mică decât cea normală (2,5 kg). Copiii născuţi după termen se 
numesc postmaturi. 

Depresia postnatală este destul de frecventă şi se manifestă 
atunci când mama este când pierdută când isterizată, îşi imaginează 
tot felul de pericole ce ar pândi copilul, umblă neîngrijită ca as- 
pect fizic. 

Alimentația: în primele 10-12 zile sunt necesare 6—8 alimentări 
în 24 de ore. După o lună numărul alimentărilor scade la 5-6. În 
a treia săptămână de la naştere apar reflexele condiţionate legate 
de poziția de alăptare, de mişcările suptului, de căutare a sânului 
cu capul [Şchiopu, 1997). Reflexele necondiționate (înnăscute) 
sunt: reflexul de alimentare, reflexul de apărare (dacă i se suflă 
aer în ochi, clipeşte; dacă i se înţeapă piciorul cu un ac, îl fereşte), 
reflexul de agățare (dacă i se pune o bară în mână şi în acelaşi 
timp „i se dă drumul în gol”, se agaţă de bară; i se pune un creion 
in mână îl strânge), reflexul de orientare (din a doua săptămână de 
viață tresare la zgomot) [Şchiopu, 1997]. 

La o lună apare zâmbetul. 


12 Dacă iți pasă de copilul tău 


La 3 luni i se dau alimente. Copilul îşi suge degetele dacă 
alimentaţia este ignorată sau incompletă. Pentru sete trebuie să i 
se dea sugarului apă, ceai sau sucuri naturale. 

La 2 luni are cam 2 scaune pe zi; după ce începe să meargă are 
l scaun pe zi. 

La 2 luni fixează pentru scurt timp cu privirea obiecte mari şi 
luminoase [22, pg 240]; după 2 luni şi jumătate se dezvoltă forma 
şi adâncimea (tridimensionalitatea), adică percepe forma obiectelor 
în cele trei dimensiuni ale spaţiului; la 3 luni percepe acţiunile, 
mişcă mâinile spre o jucărie. 

În primele 3 luni începe să vocalizeze, să urmărească cu 
privirea, să se uite la mâinile lui. La 4-5 luni decodifică mimica 
adultului; gângurit; comunicare afectivă. Tot la această vârstă 
copilul plânge pentru a se întoarce mama plecată din cameră. 
Dacă este strigat se întoarce spre cel ce îl strigă. 

Între 3-6 luni începe să râdă cu hohote, produce lalațiuni 
(„la-la-la” şi alte silabe) şi emite sunete când se uită la obiecte, 
ceea ce denotă buna-dispoziţie. 

De la 4 luni trebuie începută gimnastica cu mâinile şi cu 
picioarele, zâmbind cu voce caldă. Cei care au întârzieri în plan 
motor au dificultăţi şi în plan psihic. De asemenea se dezvoltă 
conduita pipăitului şi cea a apucării. 

La 6-7 luni ridică picioarele şi le duce la gură. Tot acum se 
agaţă de obiecte mari pentru a se ridica vertical. Diferenţiază 
vocea mamei de cele ale altor persoane [22, pg.24]. 

Înțelegerea cuvintelor apare după primele 6 luni. Pentru uşararea 
înțelegerii: „Unde-i mama?” (ascunsă)-(apare),, Uite mama” etc. 

Pe la 7-8 luni copilul poate să-și identifice mama. 

Între 6-9 luni începe să se deplaseze prin târâre, să meargă 
de-a buşilea, să tragă de sfoară şi să folosească un baston pentru 
a ajunge la un obiect. Tot în acest interval sugarul începe să 
înțeleagă dispoziţia mamei, foloseşte cuvinte scurte cu rol de 
propoziţii (holofraze) şi manifestă gesturi pentru a cere mâncare 

sau pentru a saluta [Şchiopu, 1997). 

La 10 luni manifestă conduita suportului, conform cercetărilor 
lui Jean Piaget. Dacă îi fluturi batista deasupra lui, după încercări 
repetate de a prinde batista, va prinde mâna care flutură batista. 
Trage covoraşul pe care se află jucăria pentru a lua jucăria. 

Tot la 10 luni merge de-a buşilea. Dacă un obiect este ascuns 
sub pernă, el este căutat acolo. 

Dentiţia: 10—12 luni — incisivii laterali (între 1 an-—l 1/2 apar 
primii 4 molari; | an şi 4 luni — 2 ani şi 4 luni — Caninii). Creşterea 
dinților provoacă dureri, salivație abundentă, poftă de mâncare 
scăzută [Şchiopu, 1997). 

În intervalul 9-12 luni copilul se ridică în picioare şi merge pe 
lângă obiecte sau ţinut de mână. Dacă a căzut, este posibil ca el 
să refuze mersul din cauza fricii de cădere. Se joacă mimând 
obiectele şi mutându-le dintr-un loc în altul. Înţelege interdicţia, 
rugămintea. Plânge cu lacrimi. Se răsfață, lipindu-se de persoane. 
Manifestă preferinţe şi refuzuri. 

Activităţi prezente la finalul primului an de viață: apucare, 
mânuirea, mersul, primele cuvinte (3-4 cuvinte). De menționat că 
uneori primul cuvânt poate apărea la 7, 10 sau la 15 luni. Unii pot 
face primul pas la 9, alții la 14 luni (Minulescu, 2003). 

Freudian, primul an corespunde etapei orale, prima din cadrul 
etapelor sexualității infantile. Activarea zonei bucale, suptul 
nealimentar, numai pentru propria plăcere, va genera la maturitate 
(în caz de regresie la acest stadiu) fumatul şi vorbitul în exces, 
activități ce duc la plăcere orală. 

La un moment dat, spre final, debutează perioada sadic-orală: 
copilul începe să muşte. 

Calcularea greutăţii normale: 

— 3-6 luni: G = 600 x nr. lunilor + greutatea la naştere. 

— 6 luni-l an: G = 500 x nr. lunilor + greutatea la naştere. 

Somnul: cam 20 de ore. Somnul de lungă durată apare probabil 
datorită epuizării rapide şi intense a energiei copilului. Această 

epuizare se datorează arderilor interne din tubul digestiv şi 
„bombardamentelor” asupra organelor de simţ. La un an va dormi 
15-16 ore, deşi va fi mai activ în stare de veghe. 

Gândirea precede limbajul; la această vârstă gândirea este 
limitată la obiectele prezente. Datorită experienței senzorial-per- 
ceptive acumulate, se dezvoltă memoria şi devin active repre- 
zentările. 

Sugarul neavând constanța formei, nu introduce biberonul în 
gură dacă este inversat, decât pe la 9 luni. Constanţa formei constă 
în perceperea corectă a formei unui obiect indiferent de unghiul 
de prezentare. 

Copilul nou-născut este capabil să sugă sânul mamei imediat 
după naştere, deşi mamei nu-i va veni laptele decât după câteva 
zile (5 zile de obicei). 

Copiii hrăniți la sân plâng mai puțin, se hrănesc uşor, chiar cu 
voluptate. Şi copilul hrănit cu biberonul se dezvoltă normal cu 
condiția ca el să simtă tandreţe şi alinare, ca atunci când este 
hrănit natural. De aceea copiii nu trebuie să fie lăsați pe spate 
atunci când sunt hrăniți cu biberonul, ci ținuți pe genunchi şi să 
li se vorbească, să-i mângâie. 

Se recomandă ca infirmierele să nu realizeze o muncă de etaj, 
ci să aibă grijă de câţiva copii de care să se poată ataşa. 

Părinții nu sesizează cât de complicată este învăţarea unei acțiuni 
care nouă ni se pare foarte simplă. Nancy Bayley [apud Vincent, 
1972] a demonstrat că ridicarea unui obiect de pe masă necesită 
6 luni de învăţare, presupunând următoarele faze: întinderea mâinii, 
folosirea degetului mare, opunerea lui față de celelalte degete, 
apucarea obiectului între degetul mare şi cel arătător, performanța 
realizabilă pe la 10 luni. Deci nu-i forţaţi să înveţe rapid anumite 
acțiuni. Este nevoie de răbdare. 

Există următoarele tulburări ale legăturii (comunicării afective) 
cu copilul [ Vincent, 1972): 

1. Mama este incapabilă să stabilească legătura, deşi vrea, pentru 
că este anxioasă, temătoare să nu se întâmple un accident; îl face 

pe copil agitat, provocându-i copilului „colicile primului trimestru” 
fără cauze aparente. 

2. Mama ce oscilează între tandreţe şi furie generează 
instabilitate psihomotrică la copil, ce întârzie buna coordonare a 
mişcărilor şi favorizează apariția mai târziu a unor persoane 
nesigure şi nehotărâte. 

3. Mama nu vrea să stabilească o comunicare, deşi poate, pentru 
că inconştient sau conştient respinge copilul, astfel acesta devenind 
plângăreţ, apatic, incert, neinteresat de ceea ce se întâmplă în 
jurul său. 

lată şi tipurile de reacţii prezente în primul an [Şchiopu, 1997): 


REACȚIA DE Excitarea plantei. Retragerea în flexie 
APĂRARE a membrului inferior, 
apoi extensie. 


REACȚIA DE Excitarea suprafeței Prinderea degetului 
AGĂȚARE interne palmare. ce a excitat palma. 


REACȚIA Ținerea în poziție Schiţarea mişcării 
MERSULUI verticală, uşor încli- de mers. 
nată, în avânt. 


REACȚIA Excitarea pielii spatelui | Se contractă muşchii 
LATERALO- între coloană şi linia spatelui, în partea 
CURBATIV A axială. excitată spatele se 
SPATELUI curbează lateral. 


REACȚIA Excitarea tegumentelor | Deviere a buzelor, 

PERIBUCALĂ peribucale. capului, limbii spre 
partea excitată, 
declanşarea mişcă- 
rilor de supt. 

Referitor la limbaj, Noam Chomsky a atras atenția asupra 
caracterului generativ al structurilor gramaticale şi al limbii ce 
constă în capacitatea uriaşă de a produce combinaţii vocale. După 
ce sensul unui cuvânt a fost sesizat, el poate fi folosit în mai multe 
construcţii verbale inedite (neînvăţate ca atare), ca şi cum ar exista 
o gramatică de fond ce acaparează cuvintele. 

Trebuie subliniat că o comunicare redusă în familie influențează 
negativ dezvoltarea limbajului. 

Copiii mai mici de un an pot fi: 

— iritați, nervoşi; 

— veseli, sociabili; 

— pasivi, puțin cooperanțţi, dar buni observatori. 

În primul an de viaţă este necesară prezenţa afectivă stabilă a 
mamei: separarea mai mult de o lună de aceasta la 7 luni produce 
copilului depresie, greață, vomă, plâns mocnit, refuz, apatie, 
somnolenţă. 

Mai plânge la vederea persoanelor străine, în momentele de 
oboseală înainte de somn, când are o stare fizică proastă, tulburări 
de digestie sau alt disconfort. 

J. Piaget considera că între 0-2 ani se desfăşoară stadiul 
gândirii senzoriomotorii. Gândirea este limitată la domeniul de 
acțiune al copilului. Obiectul absent nu este evocat mintal. 

Erik Erikson [apud Şchiopu, 1997] este de părere că în primul 
an de viață, în funcție de îngrijirile parentale, se instaurează în 
inconştient trăsăturile de personalitate încredere/neîncredere. 

La sfârşitul primului an de viață pronunţă primele cuvir.te. În 
cazul unui stimul direct apare reacţia directă: de exemplu, apare 
pisica, el spune „pis-pis”. 

Memoria, în primul an, este legată de trebuinţele sale (forma 
suzetei, a biberonului, persoane apropiate). 

Atenţia este destul de instabilă: îi arăţi o jucărie nouă, o ia şi 
lasă, din cealaltă mână, jucăria de până atunci. 

R. Vincent [39] afirmă că acei sugari nehrăniți noaptea încetează 

să mai plângă după 3 luni, iar cei hrăniți noaptea vor plânge mai 
mult timp. 

Unii bebeluşi sunt foarte nervoşi, nu suportă să fie atinşi, nu 
stau relaxaţi în braţele adulţilor, se agită. Încercaţi să vă jucaţi cu 
degetele lui, zâmbindu-i, faceţi „bicicleta cu picioarele lui. Nu 
este cazul să vă simțiți frustrați sau să vă „deconectaţi afectiv”. 

Alţi copii se sperie foarte repede la orice zgomot, lumină sau 
schimbare. Trebuie mânuiţi cât mai puţin şi lent, iar pentru că nu 
le place baia, tamponaţi-i pielea cu cârpe îmbibate în apă [21, 
pg. 17]. 

Gura este unul dintre cele mai active mijloace de cunoaştere a 
lumii — gustul, mirosul, textura şi chiar mărimea sunt învățate prin 
explorarea cu gurița. Dacă sunt curate obiectele, nu se descompun 
în părți ce pot fi înghiţite şi'nu înțeapă, lăsaţi-l să exploreze cu 
gurița [21, pg. 63]. 


În cazul în care copilul tău e născut prematur sau e prea mic 
pentru vârsta lui, dezvoltarea mişcărilor suferă deseori o 
întârziere. Însă organismul va recupera întârzierile până la 6-7 
ani [21, pg. 105). 


CAPITOLUL 2 
ANTEPRESCOLARUL (1-3 ANI) 


În educaţia timpurie (0-7 ani) forma de activitate a copilului 
este jocul, de aceea învățarea depinde de tipurile de joc desfăşurate 
de copil. 

CONVENȚIA CU PRIVIRE LA DREPTURILE COPILULUI 
(1989), recunoaşte importanţa jocului pentru dezvoltarea persona- 
lității copiilor şi îl consideră ca o nevoie umană fundamentală, 
alături de celelalte nevoi umane — alimentația, protecția, educația 
[40, pg. 119]. 

În această perioadă copilul începe să înțeleagă deprinderile de 
a fi curat, de a se spăla pe mâini etc. 

Întreabă foarte des: „CE E ASTA?” 

Sesizează că obiectele au forme şi mărimi diferite, fapt impor- 
tant pentru capacitatea de generalizare. 

Când comunică, doreşte să spună totul repede şi să repete 
anumite cuvinte pentru că n-are siguranţa pronunției corecte şi nu 
găseşte cuvântul potrivit. 

Formulează propoziţii doar din 2-3 cuvinte, deşi înțelege mai 
multe. 

Inițiază jocul de manipulare cu obiecte (le manevrează pentru 
a le cunoaşte). 

Creşte capacitatea de imitație, importantă pentru asimilarea 
cunoştinţelor. 

Copilul crede că tot ce există este viu (animism): dacă baţi 
scaunul el crede că suferă. 

Pe la 1 an şi 4 luni încearcă să scoată zarul din cutia de chibrituri 
[Piaget, 1970], ceea ce înseamnă că îşi imaginează că îl poate 
scoate, deci copilul are nişte reprezentări ce-l ajută la eliberarea 
de concret, gândindu-se şi la obiectele absente şi la situaţiile 
posibile 

Copilul nu poate fi obişnuit să facă la oală înainte de 14 luni, 
dacă a început să meargă la 11—12 luni. Numai la 19-20 luni 
copilul va fi în stare să se abțină pentru oliță (13, pg. 229). Dacă 
este lăsat prea mult la oliță există riscul ca micuțul să nu înțeleagă 
scopul pentru care-i pus, rezultând reacţii adverse. Să nu fie ținut 
pe oliță mai mult de 10-15 minute, „în aşteptarea scaunului”. Se 
ştie că nici adultul nu are scaun „la comandă” şi cu atât mai puţin 
1 se poate cere acest lucru copilului. Scaunul poate fi prevăzut la 
ora la care este cel mai probabil, adică după masă. Controlul și 
evacuarea sfincterului trebuie să devină un proces agreabil pentru 
părinți şi copii, pedepsirea fizică nefiind utilizată. 

Pentru a-i dezvolta limbajul, anturajul trebuie să-l încurajeze 
pe copil, să-l solicite şi să-l aprecieze. Dacă după 1 an şi jumătate 
este menținut limbajul de bebeluş, acest lucru devine dăunător. 
Este absurd să spui la tot ce se mănâncă „papa”, când copilul 
poate spune „pâine”, „măr” etc. 

La | an şi jumătate copilul poate duce lingura cu mâncare la 
gură, deşi mai varsă uneori. Experimentele realizate prin utilizarea 
„petei pe nas” confirmă faptul că după 1 an şi jumătate, copiii îşi 
recunosc imaginea proprie în oglindă şi încearcă o coordonare a 
acesteia cu acțiunile lor de a-şi atinge nasul [4, pg. 311]. 

Începe să pronunţe holofraze (propoziţii scurte fără statut 
gramatical): „Mimi buf’ (adică „Mimi a căzut”). În această 
perioadă apar şi primele elemente ale conştiinţei de sine (conştiinţa 
propriei existențe şi a propriilor acțiuni): denumeşte părți ale 
corpului şi răspunde atunci când este chemat pe nume. 
Reprezentănile fac posibilă stocarea unei multitudini de cunoştinţe. 
Reprezentarea înseamnă „evocarea obiectelor absente în momentul 
respectiv” [Zlate, 1999). | 

Reprezentările sunt de două feluri: scheme şi imagini. Schemele 
sunt imagini simplificate, reduse la esenţial. Este greu de spus 
când apar primele reprezentări, dar conform cu Piaget, la 1 an şi 
jumătate ele există cu siguranță (mai ales cele vizuale). Comparaţia 

„identic-deosebit”(prin operaţiile gândirii de analiză şi de sinteză), 
implicată în descompunerea trăsăturilor obiectelor, duce la 
recunoaşterea a ceea ce este distinct, distincţie necesară identificării 
oricărui obiect. Odată cu dezvoltarea operaţiilor de analiză şi 
sinteză, cu îmbogățirea experienţei senzoriale vor apărea 
reprezentările generale ce fac trecerea spre noțiuni. 

La 2 ani creşte fenomenul de anxietate (de teamă), ca frica de 
separație de mamă. 

Vorbeşte despre el la persoana a III-a, deşi foloseşte formularea 
„al meu”. Uni copii, la 2 ani, pot ştii 100 de cuvinte dar nu este 
o regulă. Dacă la 3 ani nu ştie mai mult de 25 de cuvinte, du-l la 
pediatru. 

La început vorbeşte după o „gramatică” proprie iar dacă insişti 
cu corectările şi cu explicaţiile, pe care oricum nu le va înțelege, 
va avea impresia că nu e bine să comunice. Repetă fraza corect, 
fără alte explicaţii sau admonestări. 

Nu-l imita folosind „graiul copilăriei”. Copilul simte diferenţele 
între felul cum pronunţă el şi felul cum trebuie pronunţate cuvintele 
şi imitându-l duce la întârzierea dezvoltării vorbirii lui. [21, pg. 99]. 

La această vârstă se manifestă şi reprezentările auditive, ei 
putând memora şi reproduce o melodie simplă. Pot recunoaşte 
melodii, pot să bată tactul sau să danseze. 

Apare gândirea simbolică: până acum nu hrănea păpuşa pentru 
că nu avea linguriţă; acum linguriţa este un băț. 

Cu greu poţi aduce în prezent amintiri din perioada de viaţă de 
sub 2 ani. Dacă amintirile după achiziționarea limbajului tind să se 
organizeze prin cuvinte, bebeluşii n-au încă format limbajul pentru 
a-şi întipări cu ajutorul cuvintelor cunoştinţele, amintirile despre 
îmbrățişările sau evenimentele produse până la 2 ani, deşi efectele 
lor ne pot urmări toată viaţa [P. Lisievici, apud Minulescu, pg. 93]. 
Amnezia infantilă nu se manifestă pentru toate evenimentele. Astfel 
într-un studiu realizat de Usher şi Neiser [4, pg. 311) se relevă 
faptul că cel puţin patru categorii de evenimente nu pot fi uitate şi 

anume; naşterea unui frate sau soră; instituționalizarea la vârsta de 
2-3 ani; moartea unui membru al familiei sau alte schimbări (divorțul 
părinţilor, schimbarea domiciliului etc.). 
Se manifestă jocul cu pauze: odihna şi observarea partenerului. 
Putem întâlni jocul de alternanță: copilul schimbă roluri, devine 
orice. La 2 ani şi jumătate manifestă relaţii de joc active/pasive/ 
defensive. 
Relațiile de joc: 
A) active: a) pozitive — oferă jucării, mângâie; 
b) negative — bate, fură; 

B) pasive: a). pozitive — primeşte Jucării, se lasă mângâiat; 
b) negative — acceptă bătaia, furtul; 

C) defensive: a) active — fuge, cere ajutor, se apără; 
b) pasive — plâns, izolare. 

Tot la 2 ani şi jumătate copilul ţine cana cu două mâini, 
utilizează clanţa şi televizorul. Va folosi cuvântul <eu>. 

S. Freud a numit această perioadă (1-3 ani) stadiul sadic-anal: 
excreția produce plăcere; se maturizează musculatura rezultând 
agresivitate: distruge multe obiecte. 

Această perioadă conţine polaritatea pasivitate-agresivitate. 

Curiozitatea este apanajul inteligenţei. Totuşi structurile mentale 
sunt destul de rigide: 

— Ai un frate? 

— Da, X. 

— X are un frate? 

— Nu. 

Spre sfârşitul perioadei (1—3 ani) copilul simte anxietate morală 
generată atât de teama de pedeapsă cât şi de sentimentul de vinovăţie 
pentru faptele negaiive. Treptat apar concepțiile morale şi distincția 
între bine şi rău. Sentimentele morale (de ruşine sau de mulţumire 
după o faptă bună) se manifestă la antepreşcolar mai ales față de 
persoanele ce-i poartă de grijă, nepăsându-i de trecătorul de pe 
stradă ce l-ar mustra pentru comportamentul său. 

La 3 ani copilul vorbeşte aproape fluent. Este capabil să exprime 
impresii, dorinţe, constatări. Poate tăia drept o hârtie cu foarfeca. 

Tot în această perioadă descoperă determinările: pe, în spate, 
sub, în față, deasupra, jos etc. 

În sfera activităţii punctăm câteva modificări. 

Apar reacţiile la o melodie tristă. 

Surâde la complimente (începând cu 2 ani), îi place „păcăleala”, 
gluma. 

Manifestă gelozie față de părintele de acelaşi sex. 

Pentru că îi creşte câmpul frustrărilor, ţipă, se trânteşte pe jos 
(negativism primar). 

Îşi doreşte jucăriile celorlalți copii doar pentru a le avea; odată 
obținute nu mai prezintă interes după un timp. 

La sfârşitul perioadei (1—3 ani) încă se teme de necunoscut: 
baba cloanţa, bau-bau, etc. 

Nu trebuie confundat ataşamentul cu dragostea. Ei se ataşează 
de persoane pentru a se proteja, pentru propria securitate. Dragostea 
față de părinte se formează pe la sfârşitul perioadei. 

Stări afective intense, fără a fi profunde. 

Copilul interiorizează restricțiile şi deseori se comportă ca şi 
cum ar fi observat de o persoană dragă lui. 

Jocurile cu roluri își fac simțită prezenţa pe la 3 ani şi 
favorizează disocierea eu-tu-el-ea, stimulează aprecierea de sine 
şi a celorlalți. Extravertiţii îşi schimbă uşor interesele sau 
preferințele în timpul jocului, pe când introvertiţii adoptă jocurile 
liniştite, solitare. 

Copiii cu multe jucării nu-și dezvoltă imaginația pentru că au 
destule jucării, deci ei nu vor ştii să se joace. 

J. Piaget remarca faptul că există scheme simbolice ludice de 
proiectare şi de asimilare. Proiectarea este simplă atunci când 
acțiunile umane sunt proiectate pe obicetp neînsuflețite: ursulețul 
doarme, păpuşa mănâncă. Proiectarea este complexă dacă păpuşa 
este tata şi telefonează la telefonul jucărie. Asimilarea constă în 

încorporarea unei conduite specifice unor obiecte, animale, ființe: 
copilul plimbă degetele pe masă ca şi cum tropăie căluţul. 
Asimilarea complexă este atunci când se joacă de-a v-aţi ascunselea 
cu un văr plecat de o săptămână sau în cazul jocurilor de alternanță 
când schimbă succesiv mai multe roluri [$chiopu, 1997]. 

Una din modalitățile copilului de a-ţi arăta simpatia constă în 
aranjarea jocurilor sau în dăruirea lor provizorie. 

Obiectele sunt stricate din curiozitatea cunoaşterii lor. J. Piaget 
a demonstrat că mulţi repetă acţiuni neplăcute pentru părinți nu din 
dorința de a-i supăra ci din propria curiozitate. Copilul mic nu 
distinge binele de rău. Alte motive pentru care distruge: atragerea 
atenţiei, oboseala, boala, frustrări intolerabile la vârsta lui. Frustrare — 
stare afectivă a subiectului cauzată de nesatisfacerea unor trebuinţe 
sau de neîmplinirea unor aşteptări şi speranțe. O situație poate fi 
frustrantă pentru o persoană iar pentru alta, nu [22, pg. 153). 


Jocul dezvoltă capacitatea de simbolizare, deci mijloceşte 
reprezentare prin simbolizare. Datorită regulilor jocului, copilul 
se familiarizează cu câmpul valorilor: trece de la morala situaţio- 
nală, impusă din exterior din tipul de joc, la cea generalizată şi 
interiorizată. Regula foloseşte la organizarea mintală a lumii. 

Piaget face distincție între adaptare, asimilare şi acomodare. 
Adaptarea reprezintă un echilibru, asimilare şi acomodare. 
Adaptarea reprezintă un echilibru mai stabil între organism şi mediu 
realizat prin asimilare (achiziții de informaţii) şi acomodare 
(restructurarea informaţiilor vechi în conformitate cu cele noi). 

E. Erikson [apud Şchiopu, 1997] afirmă că în această perioadă 
apare polaritatea autonomie sau rușine. Autonomia va apărea 
dacă îi sunt permise acţiuni independente. Mustrările severe pentru 
accidentele vârstei (stricarea obiectelor, micţiuni spontane) 
provoacă ruşine. 

Cu ajutorul cuvintelor copiii grupează obiectele. La început ei 
spun: casa lui Ionescu, Popescu şi apoi vor folosi cuvântul casă. 

La 2 ani el foloseşte cuvântul mamă doar pentru mama lui şi de 
aceea va fi uimit când va auzi pe alt copil zicând cuvântul mamă. 
Cu timpul va observa elementele asemănătoare a două obiecte 
(scaune, de exemplu) şi le va denumi în acelaşi fel (cu cuvântul 
scaun). Aceştia sunt primii paşi în dezvoltarea gândirii copilului. 
La început generalizările pot fi imprecise: denumesc „măr” toate 
obiectele rotunde: mărul, mingea, ghemul de aţă; spun „ou” pentru 
ou, bulgăre de zăpadă, minge albă, etc. (gândire preconceptuală). 

Memoria are un caracter mecanic, ei memorând elementele 
asociate prin alăturare spaţială (contiguitate). Un copil de 3 ani îi 
spune bunicii să îi mai repete povestirea spusă atunci când dormea 
tatăl sau îi cere tatălui să se culce pentru a mai auzi povestea. Se 
formează deci o legătură exterioară, spaţială. 

Forme ale atenţiei voluntare se întâlnesc şi în perioada 
antepreşcolară atunci când vlăstarul este antrenat într-o activitate 
plăcută pentru el. 


După uni: psihologi, cea mai importantă achiziție a educației 
timpurii este stăpânirea pulsiunilor interioare, de la agresivitate 
până la izolare şi egoism. Arta educației şi a educatorilor este de 
a-l sprijini pe copil să se cunoască, să se stăpânească, să capete 
încredere în propriile lui forțe, să aibă o atitudine pozitivă față de 
sine şi față de lumea înconjurătoare. Optimist şi încrezător copilul 
îşi va putea desăvârşi potenţialul genetic. 


În perioada antepreşcolară se automatizează mişcările mâinilor 
rezultând deprinderi motrice. Astfel copilul nu mai ține creionul 
în pumn ci cu degetele, îşi scoate singur ciorapii, îşi descheie 
nasturii, pune şireturi la ghete, modelează în plastilină, îşi duce 
farfuria cu mâncare. Mersul se perfecționează: se cațără, aleargă. 

Copilului 1 se arată cum trebuie să acționeze, i se explică şi 
apoi el trece la executarea acţiunii. Astfel în executarea deprindenii 

se diferențiază reprezentarea acţiunii de execuţia propriu-zisă 
(recomandabil să i se arate copilului cum să facă şi el să imite). 

Deşi copiii posedă anumite deprinderi (de exemplu, de-a se 
spăla pe mâini) ei nu le realizează fără îndemn exterior. Înseamnă 
că aceste deprinderi nu s-au transformat în obişnuințe; copilul 
nu simte încă nevoia de a le îndeplini. Pentru formarea 
obişnuinţelor trebuie urmate condițiile: 

— regimul zilnic, respectat atât în grădiniţe cât şi acasă; 

— exemplul pozitiv al părinților şi al educatorilor; 

— participarea efectivă la treburile gospodăreşti şi ale grădiniţiei, 
în funcție de specificul vârstei (mai ales după 3 ani). 

Din cauza unor condiţii nefavorabile se pot forma obişnuinţe 
negative: sugerea degetelor, roaderea unghiilor, folosirea unor 
cuvinte triviale. Trebuie nu doar să înlăturăm aceste manifestări ci 
şi cauza lor. El le va adopta, doar dacă i se explică normele 
morale. 

La vârsta deprinderii mersului trebuie blocat accesul către 
ferestre, înlăturate obiectele fragile şi puse capace de protecție la 
prize. Nu trebuie să descurajăm nevoia de mişcare a copilului şi 
nici dorința acestuia de a cunoaşte prin diferite încercări, 
experimentări. Copilul aruncă pe jos diferite obiecte ca să audă 
cum sună în momentul contactului cu podeaua, le strică pentru a 
le observa componentele. Copilul nu trebuie învățat să stea cuminte 
în colțul său. Un copil handicapat motor apare deseori ca un 
deficient mintal. Motivul: faptul că el nu a experimentat zilnic 
diverse obiecte şi situaţii care să-i dezvolte intelectul. 


CAPITOLUL 3 
PREŞCOLARUL (3-6/7 ANI) 


Copilul este cu adevărat fericit. 

Evenimentele negative repetate îl pot fragiliza psihic, la fel şi 
solicitările intense. 

Întrebarea dominantă a acestei perioade este: DE CE? 

După ce a împlinit 3 ani poți să-i explici nişte consecințe: 
„Dacă mai tragi pisoiul de coadă te va zgâria ca data trecută”. 

Spre finalul acestei perioade se manifestă spiritul de 
colecționare ce duce la achiziționarea de obiecte nu după valoare 
ci după mărime şi culoare (mic şi viu colorat). Acest spirit relevă 
pe de o parte simţul proprietăţii şi anume dorinţa de a beneficia 
de obiecte şi de spațiu propriu, iar pe de altă parte arată interesul 
copilului pentru cunoaştere. 

La 3 ani şi jumătate practic se dezbracă singur (dacă i se cere). 
Singurele care-i mai dau de furcă sunt mânecile, nasturii şi 
fermoarele. La 3 ani desenează linii la întâmplare şi le conferă 
semnificaţie. Adaptarea la grădiniță poate fi dificilă pentru unii 
(la 3 ani), pentru că nu vorbesc încă destul de corect și pentru că 
nu înțeleg în totalitate ceea ce li se spune. 

La 4 ani se poate îmbrăca aproape fără ajutor, pentru că deja 
deosebeşte fața de spate; ştie să se încheie la nasturi şi să-şi pună 
corect căciula şi mănuşile. Încălțămintea reprezintă, încă, o 
problemă pentru el, fiindcă nu ştie să-i lege șireturile. Va reuşi 
acest lucru la cinci-şase ani. Şi ceea ce-l distrează este să-şi aleagă 
singur lucrurile cu care va fi îmbrăcat. 

Mănâncă singur fără dificultate, folosind lingura şi furculiţa. 
Dintre practicile de îngrijire el trebuie să se spele singur pe față, 
mâini şi dinți, să folosească closetul de dimensiuni standard (dar 
mai pot fi ajutaţi la sfârşitul defecării, pentru manevre adiționale). 

Mâna este abilă şi controlează adecvat poziţia creionului şi 
copilul poate să copieze un cerc, să deseneze un om sau o casă, 
să construiască un pod din cuburi (având un model). Casele apar 
şi cu elementele din interior ca şi cum ar avea pereţi transparenti. 
Poate selecționa diferite obiecte după mărime, lungime, culoare 
sau greutate, abilități care sunt stimulate în jocuri de copii 
concepute special pentru această vârstă. 

Copilul în vârstă de 5 ani aleargă, sare, dansează ritmic după 
muzică, înoată, „îşi arată muşchii”, se joacă cu mingea cu suficientă 
abilitate, încât s-o facă în grup. Aceste calități ale lui sunt 
exploatate la lecţiile de balet, la organizarea festivităților în 
grădiniţe sau la petrecerile cu copii. 

La această vârstă copilul desenează şi pictează. Figurile umane 
au ochi, nas, gură, urechi, iar casele au uşi şi ferestre. El poate 
copia un triunghi sau un pătrat după model. Unii dintre copiii de 
această vârstă desenează câteva litere (de obicei majuscule de 
tipar) pe care le recunosc şi în cărți şi ziare. 

şi ajută mama la unele treburi uşoare din gospodărie. La 5-6 ani 
persistă dificultatea de-a stabili rapid localizarea dreaptă sau stângă 
a petei din imaginea din oglindă. La această vârstă cunoaşte o 
parte din regulile de comportament în societate, pe care le respectă 
[9, pg. 262]. 

La vârsta de 6-7 ani copilul a identificat clar diferenţa dintre 
sexe şi pune întrebări în legătură cu procrearea, are preferinţe 
clare pentru unele activităţi şi pentru prieteni. 

Dispare ideea antepreşcolarului că şi animalele au viata socială 
ca şi oamenii. 

Gândirea preoperatorie manifestată la copiii studiaţi de Piaget, 
la 7-8 ani, o întâlnim la copiii zilelor noastre, la vârsta de 6-7 ani, 
datorită televizorului, radioului, etc (vezi subcapitolul „gândirea” 
din acest capitol). 

Observăm şi dorinţa de a fi adultrist adică precum cei mari, 
dorința mai puţin conștientizată, şi care nu trebuie criticată. 

Când execută comportamentul celor mari se dublează 
capacitatea de concentrare a atenției. 

Tot în perioada 3-5 ani, Freud a observat o accelerare a 
dezvoltării proceselor de cunoaştere. 

E. Erikson consideră că în funcție de relaţiile interpersonale 
apare inițiativa sau vinovăția. 

Vinovăţia apare dacă iniţiativele luate sunt catalogate drept 
nepotrivite. 

În perioada preşcolară se însuşesc majoritatea deprinderilor 
igienice. 

În perioada preşcolară au compus W.A. Mozart, George Enescu, 
F. Chopin, a pictat Giotto. 

Generozitatea, altruismul, devin mai dese după succes. 
Agresivitatea, brutalitatea asupra copiilor poate duce la structurarea 
unei personalități reactive la educație. 

Copiii apreciaţi, cu încredere în sine caută să împace, să 
aplaneze conflictele. Complexaţii, izolatii doresc aşa mult să câştige 
aprecierea, că recurg la servituţi. 

Frustrările repetate determinate de adulți pot duce, prin 
însumare, la negativism. Negativismul de inadaptare — nu fac 
față programului de grădiniță sau de şcoală — chiulesc, fug. 

Încep să-şi fixeze scopuri pentru acţiuni, renunțând la acțiuni 
trecătoare. 

Copiii cu IQ crescut sunt de regulă necreativi, dar sunt buni la 
aritmetică. 

Învață semnele de circulaţie. Încep să se intereseze de 
profesiunile de bază. 

În jocul preşcolarului mic — „hrănirea păpuşii”, „condusul 
maşinii” — nu apare semnificaţia socială a actelor imitate. În primul 
caz părinții au grijă mereu de copii, în cel de-al doilea şoferul 
transportă pasageri. În jocul copiilor păpuşile rămân deseori neglijate, 
nehrănite, iar când „şofează ” copii nu sunt interesaţi de pasageri. 

Este foarte plăcut jocul „de-a familia ”. Pe la 5 ani, păpuşile 
plac şi băieților, care le consideră bebeluşi. Tot acum: jocul cu 
mingea, cu coarda, mersul pe patine cu rotile, travestitul, 
schimbarea hainelor păpuşilor. 


Sindromul bomboanei amare grupează reacțiile copiilor față 
de recompense [Şchiopu, 1997]. 

În prima grupă sunt copiii care refuză categoric recompensa 
dacă nu o merită. Ei percep modelele parentale corect, modelele 
sunt pozitive şi spre 5 ani înțeleg conceptele morale bazale. 

A doua grupă conţine copiii care acceptă recompensa doar 
datorită ruşinii față de ceilalți colegi, sau față de adulți, n-o folosesc 
şi-o consumă când nu-l vede nimeni. Şi ei şi cei din prima grupă 
observă că sunt apreciaţi nu doar pentru meritele lor ci şi datorită 
farmecului lor personal, astfel că vor avea de suferit la intrarea în 
şcoală unde aspectul fizic va fi neglijat. 

Copiii din grupa a treia acceptă recompense oricând. Înseamnă 
că relațiile dintre părinţi sunt dificile şi că ei nu disting binele de 
rău, nu reuşesc să se raporteze la acceptorii morali. 

Educatoarea are un rol important şi atunci când ajută la 
conştientizarea regulilor şi a încălcării lor în colectiv. 

La 3 ani afectivitatea este foarte labilă, putând observa explozii 
efective pozitive sau negative; poate plânge râzând şi de asemenea 
poate trece uşor de la plâns la râs şi invers. Mănâncă cu furculița. 

La 3 ani şi jumătate apare funcția simbolică, ce constă în 
reprezentarea unui lucru ce încă mai păstrează o legătură cu 
obiectul real. Dacă simbolul păstrează elemente ale obiectului real 
(vezi simbolul pentru restaurant), semnul nu are nici o legătură cu 
obiectul reprezentat (de exemplu, literele). În consecința acestei 
funcții simbolice apare şi imaginaţia, atunci când se foloseşte un 
băț pe post de lingură sau de cal. În desenele copiilor, se redau 
mai ales părțile mobile (ochii, gura, membrele) pentru că sunt mai 
uşor de reținut. 

La 4 ani creşte memoria vizibil. 

La 5 ani preia modele de la ambii părinţi, cu care se identifică. 
Se instalează capacitatea de evaluare: doreşte să depăşească clişeele 
din desen, pictură. Între 5-6 ani devin tot mai dependenţi de 
reguli (pârâcioşi). Rezolvă mai multe sarcini; motivează nereuşita. 

Preşcolarul mijlociu (4—5 ani) este interesat de relaţiile sociale, 
de jocurile cu roluri, de profesii. Activitatea voluntară este îndrep- 
tată spre anumite scopuri fixate conştient. Scopurile sunt fixate şi 
de preşcolarii mici, de exemplu când nu mai desenează haotic, dar 
scopul este instabil, schimbat des. 

Important pentru realizarea unei activități este nu să-i ceri 
imperios să o efectueze ci să-i precizezi care este scopul: stau 
nemişcați dacă îi pui să facă „de gardă în post”, fac felicitări pe 
care le vor dărui mamelor cadou, etc. Cel mai puternic stimulent 
îl constituie reuşitele. De aceea ei trebuie sprijiniți în realizarea 
scopurilor lor prin întrebări şi sfaturi, iar uneori chiar în mod 
direct. 

Copiii strică jucării pentru a le observa mecanismul de 
funcţionare sau părțile componente. Acest lucru poate fi parțial 
evitat explicându-le copiilor ce au în interior sau cum funcționează. 
În general, dacă se pedepseşte curiozitatea copilului, rezultă un 
comportament infantil, absența independenţei, nu se ataşează 
afectiv de noi obiecte. Agresivitatea e transformată în pălăvrăgeală, 
lăudăroşenie, mitomanie. Îi ocoleşte pe cei de aceeaşi vârstă. Se 
joacă cu cei mai mici sau este pasiv [Dolto, 1993]. 


Pentru modelarea unor temperamente la vârsta preşcolară se 
pot da anumite sarcini spre a fi rezolvate. Izolaţilor, timizilor 
(melancolici) sarcini uşoare — să aranjeze anumite obiecte, să 
interpreteze personaje din basmele preferate, să facă gimnastică 
foarte bună pentru colerici, ei fiind agitați motor. Pentru flegmatici, 
ce se adaptează greu, sunt inerți şi vorbesc lent-exerciţii ce solicită 
reacții rapide. 

Aprecierile şi judecățile morale ale preşcolarilor au un caracter 
situațional: „curajos este acela care nu se teme de întuneric”, „bun 
este acela care îmi cumpără jucării”. Totodată ma: uşor observă 
binele şi răul din comportamentul celorlalţi decât cel din 
comportamentul lor. De aceea educatoarea şi părinţii trebuie să le 
evidențieze aceste aspecte atunci când ele se manifestă în 
comportamentul lor pentru a le dezvolta capacitatea de autoa- 
preciere justă. 

La această vârstă putem apela la trăsăturile pozitive pentru a le 
estompa pe cele negative. De exemplu, o fetiță ce desena urât, dar 
îi plăcea să îngrijească copiii de grupa mică, a fost rugată să-i 
înveţe pe cei mici să deseneze frumos. Ea a devenit ordonată şi 
le-a spus celor mici să nu mâzgălească marginile foilor, etc. [32]. 

Copiii nu trebuie jigniți frecvent, pentru că vor apărea 
complexele de inferioritate ce îi vor marca toată viața. Vor avea 
o imagine de sine proastă, devin neîncrezători în propriile şanse 
în viaţă şi vor apărea trăsături de personalitate precum timiditatea, 
frica de responsabilitate, stres în faţa obstacolelor, etc. 

Ar trebui să le explicaţi deschis că jignirile au fost vorbe spuse 
la nervi şi că de fapt nu este prost, nesimțţit, etc., dar v-a deranjat 
comportarea lui urâtă. 

Menţionăm că acei părinţi care în copilărie au fost jigniți şi 
umiliți frecvent, au tendinţa inconștientă de-a folosi aceleaşi cuvinte 
de ocară faţă de proprii copii („îi mai ia gura pe dinainte”). 
Gândiţi-vă un pic la dumneavoastră ca să nu mai aibe şi alții de 
suferit. 

Nu cereţi copiilor să învețe foarte mult de mici, pentru că 
sistemul lor nervos nu este maturizat, obosesc repede şi au nevoie 
de mai multe repausuri. 

Este aberant să ai cerințe față de el, ca față de un adult. 

Pe la 4 ani pot să coboare scările ca un adult, alternând 
picioarele. 

La 6 ani, un copil dezvoltat normal are 22 kg şi 1,16 cm. 

Ordinea cunoașterii este: interior casă, grădina, plante, animale. 

Te prefaci că nu vrei să audă o discuţie, îl supramotivezi, îi 
creşti atenţia. 

Dacă nu sunt ajutaţi să depăşească obstacolele le scade imaginea 
de sine. 

Dormitorul cu fetiş (muzica, lumina aprinsă, păpuşa) denotă 
ori hiperprotecționism, ori că afectivitatea primită este redusă față 
de nevoile sale: imită dormirea împreună a mamei cu tata. 

Criterii de realizare a identificării (mai activă cu părintele de 
acelaşi sex): 

— asemănarea fizică; 

— asemănarea psihică; 
— spusele celorlalți: „semeni cu tata”; 
— prin raportare la personajele întâlnite în cărți sau filme; 

— prin raportare la personajele sociale. 

Fără să conştientizeze, se poate identifica cu personaje culte 
sau ignorante. În cadrul identificării se constată că mai întâi se 
diferențiază sexele părinților şi apoi sexul de apartenență. 


3.1 Dezvoltarea proceselor psihice la preşcolar 


a) Percepția. Elementele percepute sunt verbalizate. Apare 
transferul de la o modalitate la alta (de exemplu, de la tact la văz) 
ceea ce facilitează cunoaşterea. Se percepe mai întâi culoarea, 
apoi forma şi tridimensionalitatea. 

Preşcolarul mic n-are percepţia organizată, astfel că poate privi 
desenul şi cu capul în jos. Percepția timpului este uşurată dacă îi 
spui copilului cât durează plimbatul, mâncatul, etc. 

Pipăirea obiectelor i-a ajutat pe copii să le deseneze mai bine. 


b) Atenţia poate fi concentrată între 2-10 minute. Atenţia 
involuntară este, la 3 ani, de 25 minute la joc, şi de o oră, la 
6 ani. 

c) Afectivitatea 

Dacă la 3 ani nu este deranjat dacă plânge cineva, la 5 ani 
mângâie pe cel aflat în suferință; are amintiri afective fragmentare 
fără cadrul spaţio-temporal. 

Sentimentele morale îi împiedică la 4—5 ani să realizeze o 
faptă rea, reprezentată mental înainte de a o întreprinde. Au 
sentimente morale şi față de acţiunile altor copii. Nu trebuie oprit 
copilul care vine să-ți semnaleze neregulile („pâra”). Motivele 
pentru care o face pot fi: să vadă ce părere are adultul sau ca să 
fie corectată greşeala. Trebuie criticați doar dacă vor să se pună 
ei în lumină favorabilă. 

Pentru preşcolar un grad de opoziţionism este acceptat ca 
normal, aceasta fiind vârsta când el îşi testează capacitatea de 
dominare, de control şi de autocontrol. Negativismul este mai 
bine exprimat în caz de boală, foame, oboseală, senzație de 
insecuritate sau frică. Negativismul mai poate exprima lipsa 
autorităţii parentale, permisivitate excesivă, sau protestul față de 
o separare mai îndelungată față de părinți. 

La 6-7 ani sunt sensibili la ignoranță şi la nedreptate. Se supără 
foarte repede, şi uită la fel de repede. Plânsul şi zâmbetul sunt 
înnăscute, nu le imită de la nimeni. Pentru a învăţa să decodifice 
reacţiile mimice să-i arăţi imagini cu oameni a căror față exprimă 
diferite sentimente (separare, etc.). 

Nu va face mai bine în fața sentimentelor negative (de ex. 
frica) dacă este ridiculizat sau înspăimântat. 


d) Memoria 

Este mecanică şi rigidă: o poezie este recitată de la început 
dacă este întrerupt. 

Claparede şi Piaget consideră că memoria copilului se dezvoltă 
cu ajutorul jocului şi a învăţării de poezii. 

Dacă unor copiii de 5-6 ani, nu li se arată animale şi doar le 
sunt descrise fizic, ei mai uită din elementele componente. Dar 
dacă li se spune şi la ce folosesc ghearele, mustățile (leului de 

exemplu), memoria creşte simţitor. În general în formarea 
reprezentării unui obiect, explicarea utilității lui este necesară. 
Abia după 5 ani poate să țină minte în jur de 4-6 sarcini diferite 
şi să le urmeze în ordinea cerută de tine sau să găsească drumul 
din parc până acasă, dacă parcul este prin împrejurimi. 

Abia acum îi poţi cere să aibă grijă de animalul favorit pentru 
că acum poate memora cum să-i dea de mâncare, apă sau să îl 
scoată la plimbare [21, pg.92] 

Între 6-7 ani apare memoria voluntară. 

Pentru a dezvolta memoria: 

— Jocul „la cumpărături”: vânzători — tată, fratele — 5 articole; 

— denumirea obiectelor şi a imaginilor cunoscute; 

— reproducerea în desen. a obiectelor arătate anterior; 

— descrierea cu cuvinte proprii a obiectelor şi fenomenelor; 

— povestirea evenimentelor de viaţă; 

— învățarea de poezii. 

Deseori, pentru că nu-şi mai amintesc elementele, pun în locul 
faptelor realității un produs al imaginaţiei, fără a fi conştienţi, 
deci fără intenţie. Nu trebuie tratate ca minciuni, dar nici încurajate 
aceste întâmplări. 

N. Nicoară, M. Stoica şi C. Popa [35, pg. 54] au obținut chiar 
la copii de 3 ani recunoaşterea după sunete a cocoşului, găinii, 
pisicii şi a oilor („cum face pisica”). 

Unele cunoștințe se acumulează în jurul evenimentelor de mare 
interes—accidente văzute, furtuni, fulgere, etc. 

La 7 ani nu reţine toate regulile jocului (la fotbal, de exemplu) 
dar nu părăseşte jocul. 


e) Limbajul. O cotitură importantă în dezvoltarea limbajului 
este determinată de apariția limbajului interior, ce sprijină memo- 
ria ŞI gândirea. 

Între 3-4 ani pronunția nu este foarte corectă din cauza 
aparatului fono-articulator nematurizat şi a sistemului nervos 
nedezvoltat. 

Este foarte importantă etapa prealfabetizării ce constă în citirea 
după imagini. Ea poate crea diferențe majore între cei ce o parcurg 
ŞI cei ce nu o fac. 

Limbajul oficial apare prin preluarea de formule din povești şi 
din societate. Pentru că nu-i pasă de interlocutor numim limbajul 
copilului preşcolar egocentric. 

Stern distinge următoarele stadii ale însuşirii structurilor 
morfologice: 

— stadiul substanţei: se folosesc multe substantive; 

— stadiul acţiunii: se folosesc multe verbe; 

— stadiul relaţiilor: se folosesc mai ales atribute şi cuvinte de 
legătură. 

La 4-5 ani cu ajutorul limbajului interior îşi poate da singur 
comenzi pentru realizarea sau nerealizarea unor acțiuni. 

Limbajul fixează cunoştinţele şi organizează activitatea. Există 
diferenţe între copii, în funcţie de gradul de comunicare în familie. 

Vorbirea copilului cu sine, cu voce tare, îi reglează activitatea. 
Pe la 6 ani copilul pronunţă (r) şi (s). Etapa inventării de cuvinte 
este normală. 

Bâlbismul la copiii mici se poate datora şi insuficienței 
cunoaşterii limbajului, nedezvoltării aparatului fonator, dificultăților 
de pronunție (apare frica de eroare faţă de cuvintele greu de 
pronunțat). 


f) Gândirea. Până la 4 ani este animistă (copilul consideră că 
şi obiectele au viață) şi egocentrică (copilul se gândeşte 
preponderent la nevoile sale). 

Formulează unele concluzii generale, anticipează sfârşitul unei 
acțiuni. 

Piaget consideră că între 2-7 ani se desfăşoară stadiul gândirii 
preoperatorii. Primul substadiu, numit preconceptual, durează între 
2—4 ani. 

În acest interval se consolidează limbajul și semnele verbale. 

Cuvântul devine principalul instrument de comunicare. 

Atenţia se poate comuta rapid. 

Raționamentul este intuitiv (de exemplu „bea tata, beau şi eu”). 

Al doilea substadiu, numit intuitiv, cuprinde perioada 4-7 ani. 

Se realizează corespondente între mărimi, clasificări. Debutează 
scrisul. Apare conceptul de număr, cu aspectul de cardinal şi 
ordinal. 

Nu înțelege sensul abstract: „Cere-ţi scuze!”, „Mami dă-mi 
scuze!” 

Gândirea este încă egocentrică, cunoaşterea este legată de 
persoana sa. 

Piaget şi Inhelder [31] vorbesc despre efectul tunel, manifestat 
pe la 4-5 ani: dacă intră o păpuşă sau o maşină în tunel, el va 
anticipa că acel obiect va ieşi pe la capătul celălalt. Efectul vizuină: 
cine intră ultimul iese primul, este prezentat pe la 7-8 ani. 

La copii se întâlnesc frecvent următoarele iluzii: 

a) având două cutii de dimensiuni diferite dar cu greutăţi 
identice, copilul afirmă că cea mare este mai grea; 

b) văzând două blocuri identice ca mărime dar la distanţe 
diferite față de el, va spune că cel mai apropiat este mai mare; 

c) arătându-i o imagine care este când o foarfecă, când o faţă 
de om, copilul va spune că vede o foarfecă cu față de om pentru 
că ei nu au puncte de fixare ale atenţiei. 

S-a demonstrat că gândirea este influenţată de dezvoltarea 
limbajului. A.R. Luria a despărțit, în cadrul unui experiment, doi 
gemeni univitelini de 5 ani, cu limbajul subdezvoltat. S-a lucrat 
intensiv pentru dezvoltarea limbajului unuia dintre ei. Rezultatul: 
a început să aibă iniţiative, să facă planul jocurilor, să conducă 
jocul. 

În perioada preşcolară, spre finalul ei, copilul începe să intuiască 
absurdul (situaţiile imposibile). 

La 3-4 ani, jucând „de-a v-aţi ascunselea”, se ascunde într-un 
colţ cu faţa la perete. Dacă el nu-i vede crede că nici ceilalți nu-l 

văd pe el — gândire egocentrică. Fuge să atingă punctul („să-l 
scuipe”) chiar dacă este văzut de cei ce-l caută. 


3.2. Operații implicate în gândire 


1. Serierea 

Constă în a ordona elementele după măsurile lor crescătoare 
sau descrescătoare, după greutate, nuanță cromatică sau în aranjarea 
lucrurilor de la cel mai vechi la cel mai nou. [Sroufe, apud Bonchis, 
pg. 214] 

În experienţele sale, Piaget a folosit rigle de dimensiuni diferite, 
dar apropiate şi pe care copiii trebuiau să le compare două câte 
două. Rezultate: copiii de 4-5 ani nu reuşesc să construiască decât 
perechi necoordonate între ele, apoi construiesc serii scurte, fără 
a reuşi să serieze 10 elemente, decât prin încercări succesive. 
După ce termină de construit şirul, nu pot intercala obiecte noi 
decât dacă o iau de la capăt. Există prin urmare câteva etape şi 
anume: faza realizării unor mici mulțimi fără nici un criteriu de 
realizare; faza „încercare şi eroare”; faza descoperirii unei metode 
sistematice, care constă în a căuta prin comparare rigletele sau 
liniuţele, două câte două, întâi al celui mai mic element, apoi al 
celui mai mic din ce a mai rămas etc. 

Dificultățile întâmpinate de copil în operaţia de seriere se 
datorează caracterului concret al gândirii acestuia, insuficient 
dezvoltării operaţiilor de generalizare şi abstractizare, copilul 
manifestând tendința de a atribui însuşirile relaţionale de „mai 
mare şi mai mic” obiectelor ca pe nişte însuşiri concrete, cum ar 
fi culoarea, forma şi nu raporturi [Popescu - Neveanu şi Bejat, 
apud Bonchis, pg. 215). 

Un copil de 3 ani, greu poate înțelege cum un obiect poate fi 
ŞI mai mare şi mai mic în raport cu altele două, astfel atunci când 
trebuie să compare 3 obiecte diferite ca mărime — cea mijlocie 
este de regulă asimilată uneia din extreme. Atunci când compară 
un cub cu unul mai mic el îl înglobează şi pe cel mijlociu în 

categoria „cub mare”, când se face comparaţia cu cel mare cel 
mijlociu este asimilat categoriei „cub mic”. 

Spre sfârşitul preşcolarităţii însă copiii sunt capabili să realizeze 
grupuri după diferite criterii, culoare, cantitate, volum, număr etc. 


2. Clasificarea 

Constă în gruparea obiectelor sau fenomenelor înconjurătoare 
în anumite clase. O clasă este un set de obiecte ori evenimente 
care au (sau le atribuim) trăsături comune. 

Gopnik şi Meltzoff [apud Bonchiş, pg. 215] subliniază că încă 
înainte de 2 ani, copiii sunt destul de activi în acţiunea de 
„Clasificare” a unor stimuli, existând o formă implicită, exprimată 
în a-i trata diferențiat, pe baza unor asemănări. Să ne amintim aici 
că, încă în primele luni de viaţă copilul reacționează diferit la 
vocile cunoscute, familiare, față de. cele care nu au asemenea 
caracteristici. 

În studierea clasificărilor Piaget şi Inhelder au folosit sarcini 
de sortare şi grupare a obiectelor după anumite criterii. De exemplu, 
le-au prezentat copiilor obiecte colorate, cerându-le să le pună 
împreună sau în grupuri separate. În sarcinile mai simple copiii 
aveau să grupeze după formă (cercuri şi pătrate) şi culoare (roşu 
şi albastru). Au fost construite însă şi sarcini mai complicate cum 
ar fi: se dă o mulțime B, formată din 12 flori cuprinzând o 
submulțime A, de 6 viorele; se cere copilului să arate pe rând 
florile B şi viorelele A. În această situație copilul poate răspunde 
corect, deoarece desemnează atât întregul B cât şi întregul A. 
Dacă însă copilul va fi întrebat „sunt aici mai multe flori sau mai 
multe viorele?” el va întâmpina dificultăți, întrucât atunci când se 
gândeşte la A pierde din vedere categoria B şi invers. 

Prin urmare la sfârşitul preşcolarităţii copilul poate clasifica 
obiectele în grupe de diferite mărimi, pe baza diverselor calităţi, 
le poate aranja în ordinea mărimii, în legătură cu o însuşire dată, 
poate executa operaţii ca substituția sau recunoaşterea 

echivalentelor, gândirea rămâne totuși legată de materiale şi obiecte 
reale, observabile. 


3. Conceptul de număr 

Clasificarea şi serierea permit copilului să treacă la construirea 
numerelor întregi, nu ca o enumerare mecanică a denumirii 
numerelor, fără a raporta numărul la un conținut obiectual, ci în 
mod conceptual, adică să desprindă relaţiile cantitative existente 
în seria numerică. E greu de crezut că un copil de 2-3 ani care ştie 
deja să numere până la 3 sau la 5, cunoaşte şi numărul. Până pe 
la 7 ani, simpla învăţare a numeraţiei rămâne doar o chestiune de 
memorie, copilul neputând să îşi dea seama de cantitățile pe care 
le implică un număr şi nici de ce o cantitate desemnată printr-un 
număr este ma: mare sau mai mică decât cantitatea desemnată de 
alt număr. 

Experimentele desfăşurate de Piaget şi colaboratorii săi 
evidențiază procesul formării conceptului de număr. Într-un 
asemenea tip de experiment se aliniază pe o masă şase jetoane 
roşii şi copilul este rugat să pună tot atâtea jetoane de culoare 
albastră. Cei care fac experimentul au observat că la 4-5 ani copilul 
nu poate încă să construiască o corespondenţă ci realizează doar 
un șir de aceeaşi lungime. La 5-6 ani, văzând şase jetoane roşii, 
copilul va alinia şase de culoarea albastră. E suficient însă — spune 
Piaget — să rărim elementele unuia din şiruri sau să le strângem 
pentru ca subiectul să renunțe a crede în echivalenţa acestora. 
„Cât timp durează corespondenţa optică, echivalența este acceptată, 
îndată ce prima se alterează, dispare şi cealaltă” [Piaget, apud 
Bonchiş, p. 218]. 

Pe la 6 ani copilul trece la o corespondenţă numerică, făcând 
abstracție de poziția în spaţiu a jetoanelor, ori de însuşiri 
particulare. 

3.3. Complexul lui Oedip 


Între 3—5 ani se desfăşoară, conform teoriei freudiene, stadiul 
falic (oedipian), perioada în care apar următoarele caracteristici: 

— copilul simte plăcere maximă în zona genitală, însă nelegată 
de reproducere; 

— au loc complexul lui Oedip şi complexul castrării. 

Complexul psihic reprezintă grupul de idei şi sentimente, 
conştiente şi inconştiente, care ne face să ne percepem şi să 
acționăm necorespunzător realității (complexul de inferioritate duce 
la izolare, la eforturi deosebite în anumite domenii sau la ironie, 
cinism, despotism, violență, confabulații; complexul de superi- 
oritate duce la tiranie etc.). 

Complexul lui Oedip arată că un copil este atras de părinții săi. 
În forma pozitivă este atras de părintele de sex opus. În cea negativă 
este atras de cel de sex identic şi rival cu cel de sex opus. 

Freud opinează că perversul sexual nu atinge acest stadiu falic 
şi aşa s-ar explica sadomasochismul, voayerismul şi homosexua- 
litatea. 

Depăşirea complexului lui Oedip este momentul cel mai im- 
portant în socializarea individului, pentru că acum se interiorizează 
tabu-ul incestului, ce stă la baza oricărei existențe în cultură. Nu 
oricine încheie acest stadiu cu bine, chiar dacă interiorizează acest 
tabu. 

Copiii simt apropierea dintre părinți şi îl percep pe părintele 
de acelaşi sex ca un rival în calea dragostei sale pentru părintele 
de sex opus, devine gelos pe părintele de acelaşi sex. Conflictul 
se rezolvă fericit prin identificarea cu părintele de acelaşi sex. 
Această identificare constă în imitarea părintelui de acelaşi sex. 
Astfel fata vrea să spele vase, să calce pentru a creşte în ochii 
tatălui şi a-i câştiga iubirea. Băiatul va imita acţiunile văzute la 
tatăl său. 

Identificarea cu modelele parentale are două efecte: 

a) adoptarea conduitelor specifice sexului copilului conform 
cu modelul cultural; 

b) formarea conştiinţei (Supraeului) ce reuneşte reguli morale, 
valori, dorinţe, dar și autocontrolul pentru respectarea lor; din 
acest motiv în perioada 3-6 ani apare şi se dezvoltă o nouă 
dimensiune psihică — viața interioară (intimă, subiectivă). 

În formarea regulilor morale copilul interiorizează reguli admise 
în viaţa de familie şi de grădiniţă, dar şi recompensele/pedepsele, 
motive pentru care trăieşte și sentimente de vinovăție şi 
autopedepsire. Pentru preşcolar binele derivă din voinţa părinților 
şi educatoarei, care au în mod absolut dreptate. 

O „lichidare” proastă a complexului oedipian îl lasă pe copil 
prea ataşat de părintele de sex opus, iar partenerul de viaţă ales 
la maturitate va trebui să reflecte imaginea părintelui preferat. Nu 
vorbim neapărat de imaginea fizică ci, de exemplu ca în cazul 
Irinei V, „mai în vârstă şi dispuși să ofere multă afecţiune, precum 
tata odată. 

La băieți complexul castrării (de a nu-şi pierde virilitatea) 
închide complexul oedipian, prin acceptarea inferiorităţii față de 
tată şi identificarea cu acesta (luarea tatălui ca model în viaţă). 

La fete complexul castrării deschide complexul oedipian. În 
perioada preoedipiană fata este ataşată de mamă. Când descoperă 
diferenţa dinte sexe se consideră castrată şi acest prejudiciu 
încearcă să-l nege, să-l compenseze sau să-l repare. Astfel apare 
ataşamentul faţă de tată. 

Complexul de castrare nerezolvat (atitudinea de castrare) 
desemnează comportamentul indivizilor care subminează altora 
sau lor însuşi orice încredere în sine. În primul rând termenul se 
aplică femeilor care dezapreciază bărbaţii sau intră în competiție 
cu ei. În al doilea caz întâlnim taţii care îşi desconsideră fiii sau 
bărbaţii care dau femeilor impresia că nu sunt atrăgătoare sau sunt 
incompetente cu copiii lor [22, pg. 65]. 

Relaţiile copil-părinte în timpul complexului lui Oedip 
[după Dolto, 1993] 


a) Relaţia mamă-băiat 

Băiatul va simţi o gelozie față de tată dar va spune mamei că 
tatăl este gelos şi că e sever cu el. Vai de mama care face jocul 
micuțului, învinovățindu-l pe tată de asprimea presupusă. Vor 
apărea certuri între părinți față de care copilul se va simți vinovat 
pentru că el le-a provocat. 

Unele mame ştiu că dacă tatăl este autoritar nu înseamnă că îşi 
iubeşte mai puţin fiul. 

În conflictele tată-băiat, atitudinea corectă a mamei este de 
genul „să se descurce ca între bărbaţi”. Ea poate să îi ofere copilului 
consolări afectuoase, fără a-l dezaproba pe tată. Băiatul va renunța 
cu atât mai uşor cu cât îşi va da seama de inutilitatea 
comportamentului său: orice ar face nu va avea întâietatea în 
privința iubirii mamei. Un mod de manifestare a complexului 
oedipian la băiat: „Dacă tata nu se întoarce sau vine foarte, târziu, 
pot să-l aştept în pat, în locul lui? E păcat să rămână locul gol”. 
Bineînţeles că astfel de cuvinte o pun pe mamă la încercare. Ea 
trebuie să aibă prezenţa de spirit şi să răspundă: „Locul acesta nu 
este niciodată gol, este locul tatălui tău, fie că e acasă fie că nu. 
Chiar şi atunci când este plecat, el este întotdeauna aici, iar eu mă 
gândesc la el”. . În caz contrar, el îşi va imagina că are dreptul să 
creadă că este soțul mamei lui. 

C.O. este rezolvat atunci când băiatul nu mai aleargă după 
sărutările şi mângâierile mamei, după jocurile pline de tachinări și 
tandrețe cu ea, pentru că acceptă inferioritatea față de tată, nu mai 
e gelos pe acesta şi acceptă iubirea mamei față de tată. 

Ca o consecinţă, manifestă o prietenie sinceră față de cei doi 
părinți, întemeiată pe stima obiectivă, pe dragoste. Aceasta 
înseamnă că față de părintele de acelaşi sex inferioritatea e admisă 
în datele ei reale, fără trezirea unei rivalități agresive, a unor 

sentimente dureroase de inferioritate sau a refuzului de a-l admira 
dacă în mod obiectiv o merită. 

Băiatul/bărbatul ce nu rezolvă C.O. rămâne fixat afectiv de 
mama lui: nu încearcă să seducă activ nici o femeie. Are dificultăți 
sexuale cu femeile iubite, pentru că asociază inconştient imaginea 
mamei cu tabu-ul incestului. 

El nu reuşeşte să îl cunoască obiectiv pe tată, cu defectele şi 
calităţile lui. 

Dacă mama (castratoare sau din frica de a nu păţi ceva copilul) 
condamnă activitățile masculine: îndrăzneala, forța, orgoliul sexului 
masculin, isprăvi intelectuale sau musculare, dacă îi dă drept 
exemplu un copil mai mic şi mai cuminte sau regretă că nu-i fata 
dorită, atunci copilul va respinge efortul, va refuza regulile şi/sau 
se va îmbolnăvi frecvent. 

Interzicerea sistematică, prin ironii, glume sau „argumente”, a 
viselor copilăreşti şi de atotputernicie determină aceeaşi demora- 
zare şi inhibare a activităților băiatului. 


b) Relaţia mamă-fată 

Fetiţa îşi consideră mama ca fiind rea, când de fapt ea nu 
recunoaşte şi nici nu are cum, propria agresivitate faţă de mamă 
pentru că mama îi place prea mult tatălui. 

Mama trebuie să îşi lase fiica să se elibereze de sub tutela ei 
şi să nu o împiedice să se îmbrace cum vrea ea, să îşi aleagă 
singură distracțiile sau preocupările culturale. 

Dacă îi prezintă viața de mamă ca pe o înşiruire de dureri, 
dragostea ca pe o capcană, viaţa conjugală ca pe o serie de obligaţii 
fără bucurii compensatorii, fata va trăi cu acute sentimente de 
vinovăţie față de mamă şi se va percepe ca urâtă şi neatrăgătoare. 


c) Relația tată-băiat 

Dacă tatăl este prea blând sau dictatorial (vezi clasificarea 
tipurilor de părinţi), băiatului îi va fi greu să îşi asume responsa- 
bilitățile atribuite bărbatului de societate. 

Neacceptarea identificării cu tatăl şi a succesului acestuia în 
viața socială, va fi cauza eşecurilor la concursuri şi la examene, 
deşi subiectul are însuşirile necesare pentru a le trece cu bine. 

Nu acceptă egalitatea socială cu părintele şi cu indivizii de 
acelaşi sex; pe cei din urmă îi consideră bărbaţi adevăraţi ca şi pe 
tatăl său. Faţă de aceştia are sentimente de inferioritate. 

Certurile cu tatăl sunt frecvente. 

Dacă băiatul reuşeşte în plan social, reuşita nu are loc în aceleaşi 
domenii cu ale tatălui său ori în domenii aprobate de acesta. 

Atunci când va avea copii, bărbatul cu C.O. nerezolvat, va fi 
gelos pe proprii copii. Gelozia este determinată de complexul 
castrării: apar viitorii rivali în plan social, va pierde ceva: pierde 
din atenţia acordată de soție. Va dori ca fiii săi să fie dependenți 
față de el, pentru că astfel își anulează complexul castrării. 
Independenţa copiilor îi provoacă agresivitate sau melancolie 
însoțită de un sentiment dureros de a fi părăsit. 

Îşi discreditează copiii, negându-le oricare valoare personală și 
oricare posibilitate de a se „descurca” fără el în viaţă. 

Succesele copiilor îi reactivează sentimentele de inferioritate. 


d) Relaţia tată-fată 

Dacă tatăl se comportă dictatorial sau lipseşte (mort/divorțat/ 
nu este interesat de fetiță), ea va avea dificultăţi de atrage băieții. 

Dacă fata e fixată afectiv numai de tată, nu se identifică cu 
mama şi nu îşi seduce tatăl, pentru că nu îşi acceptă sexul feminin 
şi nu acceptă inferioritatea reală față de mamă. Evită femeile şi se 
apropie de băieți, dar este agresivă cu aceştia, severă (castra:oare), 
nu încearcă să îi atragă. 

Este sortită singurătăţii. 

Adoptă meserii masculirte. 

Ele îşi aleg parteneri inferiori ca origine, avere, inteligență. 

Dacă nu reuşeşte să le slăbească vitalitatea partenerilor (sa- 
dism) se consideră martire, bolnave, zdrobite, înşelate (masoch- 
ism), regresează la stadiu sadic-anal. 

Faţă de copii lor, aceste femei castratoare o să fie ambivalente 
afectiv, manifestând când dragoste, când ură; vor fi totodată 
posesive și autoritare. 

Îi învață să-şi dispreţuiască tatăl sau să-l judece greşit pozând 
în „sacrificate” cărora copiii le datorează totul. 

Copiii care reuşesc să nască pelozii între soți cu actele lor de 
tandreţe față de părintele de sex opus, demonstrează că acel cuplu 
era fragil. Dacă în urma acestor discuţii, părinții ajung la divorț, 
nu copilul este de vină, cuplul era dinainte „fisurat”. Un cuplu 
solid se amuză vis-â-vis de aceste scene, glumesc, se prefac că 
sunt geloşi, râd. Copilul va observa că nu a reuşit să-l înlăture pe 
un părinte față de celălalt. 

Când copilul face crize de gelozie părintele de sex opus îi 
poate spune: „Eu nu permit nimănui să supere pe soțul/soția mea”. 

Dacă sunteți preferatul lui, atunci puneți-l în valoare şi pe 
părintele neluat în seamă, spunându-i, de exemplu: „Du-te şi sărut-o 
pe mama”, sau „Uite ce frumoasă e mama”, ori „Mama e aşa de 
pricepută” sau „Du-te să te joci cu tata”, ori „Ştiai că tata a avut 
ideea să venim aici, să ne distrăm?”. 

În cazul în care daţi copilul la grădiniță când traversează o 
astfel de criză este posibil ca, neîncrezător în ceea ce vă priveşte, 
să aibă sentimentul că vreți să-l îndepărtați. 

Dacă interdicţia incestului nu este clar exprimată şi acceptată 
între şapte şi nouă ani, cel mai târziu, conflictele oedipiene vor 
apărea la pubertate, agravând problemele adolescenței atât pentru 
tânărul sau tânăra în cauză cât şi pentru părinţii lui [13, p. 160]. 


CAPITOLUL 4 
PERIOADA ŞCOLARĂ MICĂ 
(6-10/11 ANI) 


Deoarece copilul începe să îşi fixeze scopuri, va apărea memo- 
ria voluntară, dar ea este legată de concret, astfel că se rețin 
amănunte în detrimentul esenţialului. 

Apare conduita de ascultare şi astfel elevul realizează dialoguri 
şi schimburi de idei. 

Copiii mici nu au prejudecăţi, nu pentru că nu au capacitatea 
intelectuală să le înţeleagă ci pentru că nu le dau importanţă (n-au 
prejudecăţi rasiale, de exemplu). 

Prin generalizări cunoaşte mai uşor lumea înconjurătoare, se 
pot gândi mai bine la obiectele din jurul lor. 

Însăşi gândirea se defineşte ca un proces, care prin abstractizare 
şi generalizare, extrage şi prelucrează informaţii despre relaţiile 
dintre obiectele şi situaţiile lumii înconjurătoare, în forma 
noțiunilor, judecăților şi raționamentelor. 

Noţiunile se formează prin observarea multor obiecte ce poartă 
acelaşi nume (ochelari, de exemplu) şi înțelegerea trăsăturilor 
comune (lentilele) cât şi a celor ce le diferenţiază (forma, culoarea, 
utilizarea: pentru citit, sudură, subacvatici, ochelari de soare etc.). 
Astfel vor extrage ceea ce este comun din obiecte particulare, 
prin operația de abstractizare. Reunirea mentală a trăsăturilor 
comune se face prin generalizare, latura ei intensivă. Latura 
extensivă a generalizării se produce atunci când copilul extinde 
(aplică) aceste trăsături asupra fiecărui obiect/fenomen din acea 
clasă de obiecte/fenomene. 

În acest caz generalul este reprezentat de trăsătura comună tuturor 
ochelarilor: obiectul ce se poartă în apropierea ochilor pentru a-i 
ajuta sau pentru a-i proteja. La această concluzie copilul ajunge 
după ce a confruntat diferite tipuri particulare de ochelari şi a înțeles 

ce le este comun cât şi ceea ce îi diferențiază. Pentru a înțelege 
aceste trăsături copilul are nevoie de un nivel dezvoltat al limbajului 
pentru a cere şi a primi explicaţii. Un copil nu are noţiunea de 
„câine” atunci când pronunţă acest cuvânt ci atunci când cunoaşte 
însuşirile esenţiale ce definesc acest animal (face prin generalizare 
legătura dintre cuvântul „câine” şi trăsăturile lui definitorii). 

Pentru formarea noţiunilor se folosesc jocuri de 5 figuri (maşini, 
flori etc.) Figurile trebuie aşezate unele lângă altele în funcţie de 
gradul de asemănare (apropiere), „de ce ai pus mașina lângă 
maşină?” — „ambele transportă oameni” / „aşa erau pe stradă”. In 
cazul ultimului răspuns este vorba de vecinătate spaţială 
(contiguitate) şi nu de alăturare după însuşirile esenţiale ale 
obiectelor (4-5 ani). Când într-un experiment [32], copiii au pus 
câinele lângă componentele casei „pentru că el păzeşte casa”, a 
reieşit faptul că ei nu cunoşteau cuvântul generalizator (= noţiunea): 
animal, mobilă etc. Preşcolarii mari folosesc rar noţiunile-gen, 
deşi le cunosc. Când li s-au arătat nişte fructe, doar 8% le-au 
numit astfel („„fructe” = noţiune gen), restul spunându-le cireşe, 
mere etc. Când s-au amestecat fructele cu alte obiecte, ei au ştiut 
să selecteze fructele [idem]. Paralel cu dezvoltarea noţiunilor se 
realizează şi înlănțuirea logică a acestora (= judecata logică), care 
bazându-se pe generalizare afirmă sau neagă o anumită legătură 
între obiecte şi fenomene [4, pg. 233]. 


Nu se mai exprimă cum vrea el, caută regulile pe care le 
consideră mai precise. 

În general copiii sunt capabili de efort intelectual de la 5 ani. 
Dacă nu are trăsăturile fizice şi psihice necesare, amâni cu un an 
înscrierea la şcoală. Debutul şcolarizării trebuie corelat cu nivelul 
exigenţelor sistemului de învățământ. La noi în ţară existențele 
sistemului de învățământ sunt mari de la începutul şcolarităţii. 

La şcoală copilul învaţă şi simboluri. Cele mai cunoscute 
simboluri sunt: literele, cuvintele şi numerele. Alte simboluri: 
simbolurile statului nostru, verdele la semafor indică libera trecere, 

fulgerul pictat în roşu semnifică pericolul de electrocutare etc. 
Regulile de joc folosesc şi ele simboluri. 

In perioada şcolară mică Piaget a demonstrat desăvârşirea 
operaţiilor concrete. Ce sunt operaţiile concrete? A opera în mod 
concret înseamnă a clasifica, a seria obiecte concrete, manipulabile 
după unul sau mai multe criterii (clasificarea şi serierea sunt 
descrise în capitolul „preşcolarul”), a remarca conservarea 
proprietăților obiectelor [4, pg. 212]. La 7-8 an: copilul realizează 
constanta (conservarea) materiei; la 9 ani constanta greutății, la 
10-11 ani constanta volumului. Observarea acestor constante fac 
trecerea gândirii în planul abstract. 

Constanta (conservarea) materiei constă în raționamentul făcut 
de copil abia pe la 7—8 ani prin care îşi dă seama că lichidul, deşi 
turnat într-un vas mai subțire pare ma: mult, e de fapt acelaşi (în 
aceeaşi cantitate), Deci, la 7—8 ani copilul face judecăţi despre 
relații şi începe să-şi dea seama cum pot interacționa în acelaşi 
timp, compensându-se una pe cealaltă, două sau mai multe 
proprietăţi, cum ar fi de exemplu înălțimea paharului şi lărgimea 
sau diametrul acestuia. 

Tot de conservarea materiei vorbim atunci când copilul 
realizează că băţul vertical nu e mai lung decât cel orizontal. 

Constanta greutății e realizată atunci: când îşi dă seama că un 
kilogram de fulg: este la fel de greu ca un kilogram de fier. 

Se foloseşte apa sau alte lichide ori mărgele turnate în vase de 
forme diferite pentru a testa dacă este însuşit principiul conservării. 

Conservarea este o „operaţie prin care se delimitează un in- 
variant de substanţă, greutate, volum, indiferent de modificările 
ce intervin în structura acestuia” [Popescu — Neveanu, apud 
Bonchiş, p. 212]. 

Deşi copilul distinge de la 4-5 ani mâna stângă de mâna 
dreaptă, abia la 7-8 ani va înțelege că un pom situat pe partea 
dreaptă la întoarcere va fi pe partea stângă şi că litera B e în 
dreapta lui A şi în stânga lui C. 


Cercetări pe copii proveniţi din Israel, SUA şi Japonia 
evidențiază că unele etape ale dezvoltării psihice se parcurg mai 

rapid sau mai lent de la o ţară la alta, în funcție de diferenţele 
culturale şi de sistemul educațional [4, pg. 208]. 


Conform cu E. Erikson în această perioadă se pot manifesta 
trăsăturile sârguință versus inferiorizare [35, pg. 41]. Sârguinţa 
e determinată de cerinţele şcolii. Inferioritatea se manifestă când 
copilul eşuează în adaptarea la cerințele şcolii. 

Freud numeşte acest interval de vârstă perioada de latență (de 
inhibare a int-resului pentru problema sexuală). Aceasta remarcă 
faptul că apare pudoarea şi dezgustul. 

Se dezvoltă socializarea. 

Școala creează capacităţi şi strategii de învăţare pentru toată 
viața, dezvoltă propriile posibilități fizice şi intelectuale şi 
realizează adaptarea la viața socială. 

În general şcolarul mic este mai stângaci, răstoarnă uşor 
obiectele din jur. 


Din punct de vedere al scris-cititului există patru tipuri de 
situații [35, pg. 172]: 

l. copii ce citesc cu multe greşeli şi rețin puțin din ceea ce citesc; 

2. cei ce citesc greoi dar rețin sensul; 

3. citesc uşor dar nu rețin sensul celor citite; în acest caz 
componenta stereotipă de recunoaștere a literelor devansează 
planul conştiinţei, nepermițând înregistrarea concomitentă a 
sensurilor; 

4. cei ce citesc uşor şi rețin sensul. 

Pentru că citirėa-i grea la început, mulți încearcă să se orienteze 
după sensul celor citite sau după asemănarea literelor pentru a 
ghici cuvintele. 

În procesul scrierii există un permanent control prin limbajul 
interior (limbajul gândit şi uneori şoptit pe buze pentru sine). 
Dacă se dă copilului să țină ceva în gură randamentul scade brusc. 
Chiar şi în clasa a IV-a există o permanentă dialogare a copilului 
în timp ce scrie, uneori el şoptind: „bine” / „încă puțin” etc. [35, 
pg. 173). 

În privinţa matematicii menţionăm că există copii ce au 
algoritmii. de aplicare consolidaţi iar cei de identificare slab 
dezvoltați; sunt buni la exerciţii dar nu şi la probleme neobservând 
operaţiile care sunt solicitate. Invers: sesizează care sunt operațiile 
necesare dar greşesc calculele. 

Raporturile de mărime (mai mare, egal, mai mic), proporțiile, 
jumătatea, sfertul, identificarea întregului, a metrului sunt folosite 
în orientare. Se consideră că fiecare persoană posedă o hartă mintală 
a ambianţei ce permite utilizarea obiectelor personale fără efort şi 
găsirea lor rapidă. Ea se realizează în jurul vârstei de 10 ani. 

În privinţa memoriei, la 8 ani, din 30 de cuvinte citite ca test, 
copiii reproduc doar 5. La 11 ani reproduc 14 cuvinte [35, pg. 
189]. 

Se ştie că învățătorul/învăţătoarea are un rol covârşitor în 
adaptarea copilului la cerințele şcolii. De aceea menţionăm 
rezultatele câtorva cercetări. 

Într-o cercetare s-a măsurat coeficientul de inteligenţă al unor 
elevi din clasa I. Apoi în funcție de rezultate rezultă trei grupe: 
foarte buni, mijlocii, slabi. S-au ales la întâmplare 20% din fiecare 
grupă şi li s-a spus învăţătorilor că cei de pe listă au coeficientul 
de inteligență mare dar neantrenat. După 8 luni, la o nouă testare 
a celor de pe listă, aceştia aveau cu 9 puncte în plus față de 
ceilalți. Învățătorul şi-a dat silința mai mult față de aceştia. 

Există în învățământul tradițional o cerință de memorare mai 
activă decât cea de stimulare a creativităţii. Într-o altă cercetare li 
s-a cerut învăţătorilor să evalueze elevii creatori şi să exprime 
opinia față de ei. Din anchetă a reieşit că modelul de elev dorit 
este cel al unui copil silitor, conformist, cooperant. Elevii creativi 
nu sunt notați bine din cauza reacţiilor lor nonconformiste, a 
spiritului interogativ, a punerii unor probleme mai neobişnuite. 

Altă cercetare a relevat că vârsta învăţătoarelor contează mult 
în evaluare. Cele mai în vârstă dau note mari dar nu mai au răbdare 
să lucreze susținut cu elevii, lucrează doar cu cei buni (35, pg. 193). 


CAPITOLUL 5 
PUBERIATEA (10-14 ANI) 
ȘI ADOLESCENTA (14-18/20 ANI) 


Perioada aceasta este dominată de o intensă creştere şi de 
maturizare a funcţiei sexuale. Socializarea pe orizontală (între copii 
de aceeaşi vârstă) ia amploare. 

Momentele de oboseală, durerile de cap şi iritabilitatea sunt 
frecvente. Ele alternează cu momentele de vioiciune, exuberanţă. 

Cerinţele în familie față de puber sunt incerte. Uneori este 
considerat copil, alteori este considerat a fi ieșit din copilărie. 
Intensificarea ritmului de creştere duce la apariţia unor momente 
mai numeroase de neatenție la ore, de reverie, la pierderea timpului 
alocat lecţiilor, la abdicarea de la mici sarcini şcolare/familiare. 
Perspectiva vizuală se instalează relativ târziu cam pe la 10-12 ani 
astfel că un copil mai mic nu poate aprecia corect care obiecte 
sunt mai apropiate şi care mai îndepărtate în perspectivă [4, 
pg. 206]. 

E. Erikson considera că între 12-18 ani, dominant pentru 
dezvoltarea psihicului este conştientizarea identităţii Eului/ 
confuzia rolurilor. Dacă puberul are o identitate clar conturată 
apare iniţiativa, autonomia, încrederea. 

Rolurile sunt tipurile de comportament pe care o persoană le 
realizează conform cu statutul său social. De exemplu, o persoană 
poate avea în același timp mai multe statute: bărbat, matur, maistru, 
soț, tată, prieten, sportiv, membru al unui partid politic. Dacă 
rolurile aferente statutului de maistru sunt clar definite, rolul oferit 
de statutul de tată este mai puţin conturat, astfel că un tată poate 
fi protector, neinteresat de copii etc. Statutul de adolescent îl poate 
face pe acesta să creadă că ideal este să se asocieze cu vagabonzi 
şi să exercite roluri negative. 

Confuzia de roluri sau identificarea cu roluri negative este 
frecventă la delincvenţi şi generează neîncredere, îndoială, 
sentimente de inferioritate. 

Freud remarca faptul că pubertatea constituie primul stadiu din 
dezvoltarea sexuală a individului în care sexualitatea e orientată 
spre reproducere. 

leşirea din conformismul infantil are loc prin opoziţie față de 
adulți şi față de norme. Libertatea şi independenţa față de părinți 
crează nu numai nesiguranţă ci şi sentimente de culpabilitate. 

Apartenența la grup este competitivă şi adesea tensionată, ceea 
ce va genera sentimentul de dependenţă, dar uneori şi de 
independenţă şi nesiguranţă. 

Puberii, fată de părinţi, sunt dependenţi din trei puncte de 
vedere: material, emoțional (părinţii asigură protecţie afectivă şi 
constituie grupul de apartenenţă) şi al mentalități: (al valorilor 
promovate de familie: cinstea, perseverenţa/lenea, minciuna etc.). 

Prima independență se obține în planul valorilor, prin 
considerarea unor idei ca fiind învechite, demodate. 

Puberii încep să se îndoiască de profunzimea afecțiunii 
parentale. Aceasta li se pare lipsită de tensiune. Ei interpretează 
momentele de ignorare/neatenție ca lipsa afectivității şi momentele 
de atenţie ca intruziuni în viața personală pe de o parte şi ca acte 
de rutină pe de altă parte. 

În adolescenţă este frecvent comportamentul pasiv-agresiv, ce 
constă în neexprimarea furiei în mod deschis, atunci când nu i se 
permite să fie furios; acest tip de comportament se manifestă astfel: 

— provoacă părinţilor sau altcuiva evenimente neplăcute; 
amână realizarea unor lucruri; 
este încăpățânat; 

— este intenționat ineficace; 

— uită”; 

ia note mici [6, pg. 46). 

Jean Piaget considera că după 10 ani, gândirea are tendinţa de 


Adrian Orban 53 


a examina toate soluțiile posibile şi de a avea în vedere toate 
ipotezele. Totodată puberul se gândeşte la cauze şi la efecte şi le 
pune în legătură. Nu se mai gândeşte doar asupra vizibilului 
(realului) ci şi asupra posibilului. 

Piaget & A.M. Weil evidențiază într-un studiu că ideea de 
patrie capătă conotaţii afective (începe să îşi preţuiască patria) de 
la 12 ani în sus. Tot de la această vârstă ei remarcă justiţia socială, 
idealurile estetice şi sociale [31, pg. 126]. 

Gama afectivă (protestatară în genere) se îmbogăţeşte cu 
opoziţia, plictiseala, sentimente de amor propriu jignit sau de lezare 
de prestigiu, cu sentimente de culpabilitate. Apare ironia, jignitoare 
în mod voit. Protestul se poate manifesta şi prin îmbrăcămintea 
bizară. Adolescentul se poate opune unor reguli simple de politeţe 
pe care el le consideră absurde şi ipocrite [35, pg. 246). 

Protestul împotriva părinților ar putea avea şi următoarele cauze: 

— au fost păcăliți cu barza şi cu Moş Crăciun; 

— credeau că părinţii sunt atotputernici şi acum le descoperă 
slăbiciunile. 

Manifestări ale nonconformismului: 

— preferă cărţi şi filme mediocre, pentru a le refuza pe cele 
impuse; 

— caută slăbiciunile profesorilor; 

— morala fiindu-le impusă cu forța şi nu explicată, transferă 
opoziționismul asupra regulilor de politețe, mai uşor de încălcat. 

Dacă îi faci să spere într-un viitor pe care nu îl poţi oferi, vor 
avea depresii şi sentimente de blazare, de ratare. [Rousselet, 1969] 

În anii extrem de dificili ai adolescenţei, copiii renunță să mai 
caute alinare în braţele mamei. Nu înseamnă însă că nu mai au 
nevoie de noi. Chiar dacă pare că „mai degrabă ar muri” decât să 
fie văzut cu părinţii, copilul tot vă iubeşte şi are nevoie de 
dumneavoastră. Ironia sorții, cu cât are nevoie şi doreşte intervenţia 
părinților, cu atât bombăne mai mult şi se plânge. Indiferent cât 
de distanți ar părea sau cât de violent ar respinge încercarea noastră 

de a ne apropia de ei, fiți siguri că au nevoie de noi mai mult ca 
oricând. Nu fiți îngrijorat dacă petrece ore întregi vorbind cu 
prietenii (asta în cazul în care nota de telefon nu creşte prea tare). 
Asta nu înseamnă că vă respinge. Începe doar să se exercite 
înclinația sa naturală de a deveni independent. Relaţia părinte-copil 
este pusă serios la încercare în aceşti primi ani ai adolescenţei. 
Trebuie să găsim acum o nouă formă de intimitate cu copiii noştri. 
Chapman şi Campbell [8] sunt de părere că băieţii n-ar trebui să 
fie îmbrățişați de mame la adolescență în prezenţa altora, pentru 
că o să se simtă stânjeniţi. Taţii ar putea să îşi îmbrăţişeze fetele 
şi-n adolescenţă. Adolescenţii vor să se simtă aproape de noi şi să 
ştie că suntem alături de ei. Vor să ştie că pot veni oricând la noi 
să ne spună ce simt şi că noi le vom asculta istorisirile, ne vom 
implica, alături de ei, în căutarea sensurilor şi îi vom ajuta sau 
vom explora împreună cu ei alternativele. Au nevoie să ştie că 
vom răspunde cât de exact și de complet putem la întrebările 
despre sexualitate, despre trupurile lor în schimbare, despre 
sentimentele şi dorințele lor atât de intense. Cum le putem păstra 
încrederea în acest vârtej de probleme? Fiind cinstiți şi de 
bună-credinţă cu ei (25, pg. 149]. 

Rămâne la latitudinea părintelui dacă le permite copiilor lor să 
aibă un prieten la 15—16 ani. Problema mai depinde şi de caracterul 
şi preocupările prietenului (prietenei). În Romeo şi Julieta, Julieta 
avea cincisprezece ani. E adevărat că pentru cei doi lucrurile s-au 
sfârşit prost, dar din alte motive. 

Adolescentul trebuie să renunţe la identificarea cu mama şi cu 
tatăl pentru a deveni el însuşi, pentru a avea propriile lui experiențe 


[12, pg. 83]. 


Maturitate (lat. „maturitas” — stare coaptă de dezvoltare 
plină) — stadiu atins în dezvoltarea fizică şi psihică a individului, 


LE NEI 


Acest stadiu este atins de individul adult (35—45 ani). 

Maturizarea psihologică, ce oferă individului potenţialități 
maxime de adaptare la solicitările mediului ambiant, are 
următoarele subcomponente: 

— maturizarea intelectului — organizarea definitivă a proceselor 
intelectuale; 

— maturizarea afectivă — controlul reacțiilor emoționale; 

— maturizarea psihosocială — dezvoltarea capacităților de 
relaționare cu ceilalți; 

— maturizarea vocațională — desăvârşirea opțiunilor pentru o 
anumită profesiune [22, pg. 218]. 


Imaturitatea afectivă este caracteristica persoanelor cu un nivel 
redus de dezvoltare al afectivității. Dezvoltarea acesteia este cu 
mult rămasă în urma dezvoltării intelectuale. 

Nu îşi controlează nici o reacţie emoțională, au rezistența 
scăzută la conflicte. Asemenea persoane sunt anxioase sau 
reacționează dramatic cu gesturi şi expresii mimice accentuate, 
pot povesti cu uşurinţă intimități, lipsindu-le discreția. 

Dificultăţi ca soț şi ca părinte [22, pg. 173]. 


Partea a Il-a 


RELAȚIILE DIN FAMILIE 
ȘI DIN AFARA EI 


CAPITOLUL [1 
CONSTELAȚIA FAMILIALĂ 


1.1. CE ÎNSEAMNĂ AUTORITATEA 
PĂRINȚILOR? 


Autoritatea parentală este calitata părinților de a avea influență 
educaţională asupra copiilor săi. Această autoritate presupune pe 
de o parte putere de impunere şi influențare şi pe de altă parte 
consens şi conformism din partea copiilor, recunoaşterea rolului 
educativ exercitat asupra lor, acceptare şi ascultare. Dacă 
autoritatea constă numai în impunere, fără a ține seama de dorinţele 
şi personalitatea copilului, ea devine firanie. Mijlocul principal 
de a transmite influențele educaţionale îl constituie afectivitatea: 
copilul care se simte iubit, apreciat, respectat, îşi va asculta părinții. 
Mai există mijloacele premiale sau de sancţiune pentru exercitarea 
autorității parentale [22, pg. 54). 

Sancțiunile aplicabile unui copil pot fi alese dintre următoarele: 

a) sancțiune morală: dezaprobare, avertizare, critică, ceartă; 

b) sancțiune materială: anularea unor sume de bani, a jocurilor, 

a jucăriilor, a dulciurilor etc. promise; 

c) interdicții: interzicerea vizionări unor filme, a TV-ului, a 

unor relații interperpersonale etc. 

d) sancţiunea prin activitate: multiplicarea sarcinilor gospodă- 

reşti, teme în plus față de cele cerute la școală etc. 

O metodă foarte bună de pedepsire este prin exerciţii fizice. 
Acestea au marele avantaj de a fi atât pedepse cât şi modalități de 
călire a copilului. Se recomandă să se ceară copilului să execute 
flotări, tracţiunii, genuflexiuni la un număr de repetări puţin mai 

Deoarece copilul se poate obişnui cu aceste exerciţii, este bine 
să se crească numărul de repetări la o nouă pedeapsă. În cazul în 
care copilul devine foarte rezistent şi execută exercițiile uşor, atunci 
acestea nu m2i reprezintă o pedeapsă pentru el. 

Este bine totuşi ca practicarea unui anumit sport să nu fie 
considerată o pedeapsă de către copil. 

In educarea copiilor, pe primul loc ca importanţă se situează 
dragostea, dar este nevoie şi de răbdare, respect reciproc, 
perseverenţă şi ştiinţa de a fi un bun ascultător. 

Eliminaţi bătaia pentru că îl umileşte în cel mai traumatizant 
mod, îi creează sentimentul neputinței şi produce frica față de 
dumneavoastră şi față de ceilalți adulți [22, pg. 301]. Într-o 
cercetare, finalizată în S.U.A. în 1997, s-a evidențiat că 52% dintre 
părinții acestei țări foloseau bătaia ca metodă educativă în 1962, 
pentru ca în anul 1992 doar 19% să mai folosească bătaia [36, pg. 
244]. Înseamnă că americanii chiar mai țin cont de recomandările 
pedagogilor şi psihologilor. 


1.2. TIPURILE DE PĂRINŢI 
[după Vincent (1972) şi Minulescu (2003] 


a. Părintele indulgent 

Sensibil față de drepturile altora, aceşti părinţi se consultă cu 
copilul atunci când iau o decizie; interesat față de activităţile 
copilului, afectuos. 

Rar îl pedepseşte. Îi satisface orice dorință. Copilul va înţelege 
greu rolul limitelor, al regulilor, de aceea putând fi obraznic, 
agresiv, negativist, un copil problemă: nu suportă frustrarea sau 
cadrul care cere disciplina. Este lipsit de voinţă. El nu va şti la ce 

să se aştepte de la o albină care dacă o iei în mână te înțeapă, de 
la strada care îi poate periclita viața dacă nu-i respectă regulile 
etc. Vor creşte nesiguri, incapabili să-şi stăpânească emoţiile, 
pornirile de moment şi frica. 


b. Părintele dominator (dictator) 

Vrea ca în familie să fie respectat, venerat, acţiunile lui să nu fie 
comentate. Îi cere copilului să respecgte cu stricteţe, fără comentarii, 
regulile impuse. Cea mai mică greşeală e urmată de o pedeapsă. 
Orice manifestare a independenţei e interpretată ca o formă de 
răzvrătire, rezultând astfel frecvente conflicte părinte-copil. 

Atitudinea dominatoare (tiranică) îl învaţă pe copil să fie 
ordonat, disciplinat, respectuos față de autorităţi (profesori, şefi, 
agenţi de circulaţie, superiorii din armată) şi față de persoanele 
mai în vârstă decât el, pe care le consideră ostile precum părinții 
săi. Se poate considera că agresiunea parentală este consecința 
frustrărilor repetate în viaţa conjugală sau la locul de muncă, unde 
nu dau rezultatele scontate. Doar soția şi copiii sunt persoanele 
asupra cărora tatăl îşi poate manifesta autoritatea (uneori absurdă), 
fiind singurul loc unde poate şi el să comande! Acest tip de cap 
de familie îşi consideră familia ca pe o proprietate, de care poate 
dispune după bunul lui plac! La baza agresivităţii mai stau, după 
caz, dorinţa de control, complexe de inferioritate, sau sentimentul 
agresivului că este neglijat, neluat în seamă.. 

Aceşti părinți fac încă uz de un principiu pedagogic vechi, de 
mult demodat şi perimat, utilizarea pedepselor fizice (bătaia). 

Părintele tiranic nu este interesat ce anume gândeşte odrasla 
sa, ci gândeşte în locul ei, fiind încredinţat că aşa este mai bine. 
Totuşi, nu îşi dă seama cât de mult se înşeală. Pedepsindu-şi copilul 
pentru că şi-a spus liber părerea, părintele nu are decât de pierdut. 
Ratează o şansă de a îmbunătăţi viața familiei, se pierde încrederea 
copilului în părinte, dispare o modalitate eficientă de comunicare. 
De asemenea, se pierde şansa de a cunoaște ce se află într-adevăr 
în sufletul copilului [3, pg. 53]. 

Copilul va deveni perfecționist, îi va fi teamă că ar putea greşi, 
iar în relațiile cu ceilalți va fi ori emotiv, timid ori agresiv verbal, 
critic, neiertător cu cei care greşesc. A treia formă de manifestare 
constă în supunere față de părinții severi, cu rebeliune față de 
ceilalți oameni. 

Copilul timid și supus este incapabil să ia decizii — „compor- 
tamentul de eşec” — înregistrează eşecuri în viața profesională şi 
sentimentală pentru a rămâne mai prejos decât părinţii săi. 


c. Părintele indiferent 

Acest părinte neglijează copilul, nu manifestă afecțiune pentru 
el. Copilul se simte neglijat, crede că părerile lui nu contează, va 
fi dependent de părerile celorlalți, apatic, influenţabil, tendințe de 
delincvență la băieți. Într-o anchetă realizată de R. Vincent în 
1968 [35, pg. 135], se evidenţiază că 84% dintre delincvențţii 
studiaţi n-au realizat niciodată vreun lucru împreună cu tatăl lor. 
Rezultă că indiferența sau absenteismul fizic al tatălui (este mai 
mult plecat) favorizează alunecarea spre delincvenţă. 


d. Părintele hiperprotector 

Acesta este atent la nevoile copilului şi se dedică educaţiei lui. 
Hiperprotectivitatea dăunează însă, îi anulează dorința de a se 
descurca singur, îl „sufocă”. La vârsta la care trebuie instalată 
relativa independență, acțiunile deosebit de strânse între părinţi şi 
copil exclud acestuia alte relaţii. Contactul excesiv (fizic şi so- 
cial), ce constă în prelungirea nedorită a îngrijirilor şi serviciilor 
care sunt prestate de către mamă, la vârsta la care ar fi trebuit să 
apară la copil elemente de autoîngrijire. Mama doarme cu copilul 
în pat chiar la vârsta de şcolar, continuă să-l îmbrace dimineaţa, 
înainte de a pleca la şcoală, îi dă de mâncare în gură, nu-l lasă să 
depună nici un fel de activitate casnică, continuă să-i facă baie şi, 
în general, îi face numeroase servicii ce sunt necesare. Îi indică cu 
cine să se joace şi cu cine nu, îl urmăreşte la şcoală şi la locurile 
de joacă, încurajează să-i ceară ajutorul în orice situaţie de 

frustrare, intervine violent făcând personal dreptate copilului, aflat 
în dificultate, merge zilnic la şcoală şi pretinde învățătoarei să-l 
reasculte până obține nota maximă etc. 


e. Părintele democratic 

Este părintele care respectă drepturile copilului şi stabileşte 
reguli ce trebuie respectate de toți membrii familiei; flexibil, in- 
dulgent, deschis spre nou. Această atitudine îl încurajează pe copil 
să fie independent, încrezător în sine. 

Acest părinte e în acelaşi timp suficient de autoritar pentru a-l 
determina pe copil să îndeplinească sarcinile date. Copilul va lua 
în consideraţie opinia celuilalt, acceptă critica, are curajul să-şi 
exprime punctul de vedere. Într-o educaţie într-adevăr democratică 
nu numai părintele are voie să facă observații copilului, ci şi 
copilul are voie să facă observaţii adultului. Mulţi părinți consideră 
o asemenea conduită de neconceput. 

Nici un părinte nu trebuie să se considere perfect. Dimpotrivă, 
orice părinte se poate perfecționa în caz că există o critică 
justificată din partea copilului. Dacă părintele ţine cont de critică, 
copilul va deveni mai fericit şi asta va asigura o mai bună 
dezvoltare a personalității sale. În relaţia cu copilul său, părintele 
trebuie să renunţe la orgoliu. 

Critica nejustă şi lipsită de obiectivitate este obrăznicie, iar 
părintele nu trebuie să-i permită acest lucru. 


f. Părintele infantil 

„Mama-copil” trece direct de sub autoritatea tatălui sub cea a 
soțului: amână orice pedeapsă până vine soțul. Fetei îi va fi greu 
să se identifice cu o astfel de mamă (să o ia drept model). 

„Tata-copil” este fostul adolescent moale şi indecis. 


g. Părintele dependent 

Acest părinte este încă dependent de familia de origine; nu se 
ataşează de noua familie, de proprii copii. Se simt culpabili dacă 
fac asta. 


Adrian Orban 61 


h. Părintele perfectionist 

Vrea să obțină un copil perfect: ascultător, curajos, bun la toate 
materiile, precoce, care ştie de mic câteva limbi străine etc. Nu 
trebuie să i se ceară atâtea sarcini, pentru că nici corpul, nici 
mintea nu sunt pregătite să facă față la atâtea sarcini ale altor 
vârste. Copilul are nevoie în primul rând de joacă pentru că prin 
joacă îşi formează multe abilități [21, pg. 303]. 


1.3. REGULILE PĂRINTELUI MODERN 


Psihologul Kurt Lewin a formulat 13 reguli ale părintelui 
modern [39, pg. 243): 

l. Să dai copilului un sentiment de securitate. 

2. Să dai copilului sentimentul că e iubit şi dorit. 

3. Să eviți ameninţarea şi stresul. 

4. Să-l înveți pe copil să fie independent şi să-l faci să îşi 
asume responsabilități. 

5. Să nu te şocheze manifestările instinctului la copil. 

6. Să fii cât poţi de tolerant ca să eviți conflictele. 

7. Să eviți să-l faci pe copil să se simtă inferior. 

8. Să nu-l împingi dincolo de ceea ce e natural pentru el. 

9. Să respecţi sentimentele şi datoriile copilului chiar dacă ele 
nu corespund propriilor tale norme. 

10. Să le răspunzi sincer la întrebări, dar răspunsurile să fie 
adecvate vârstei lor. 

11. Să te interesezi de activitățile lui chiar dacă nu consideri 
că este ceva util. 

12. Să tratezi dificultățile copilului fărâ să-l consideri anormal. 

13. Să favorizezi mai curând creşterea, progresul decât 
perfecțiunea. 

Alţi autori au mai adăugat şi următoarele reguli: 

1. Cel mai mare pericol pentru dezvoltarea psihică a copilului 

este educaţia cu ajutorul fricii (38, pg. 61]. Stabiliți cu copiii 
relații de cooperare şi nu de subordonare. 

2. Nu le satisfaceţi toate poftele. 

3. Exersaţi-vă răbdarea de a le explica la nivelul lor de 
înțelegere. 

4. Acceptați să urmeze cariera dorită în viaţă, să aibă ce meserie 
îi place lui. 

5. Învăţaţi-l să recunoască greşelile, fără să îl jigniţi. Şi 
dumneavoastră să vă recunoaşteți greşelile. 

6. Evitaţi să îi jigniţi: invidia din clasele primare este aşa de 
mare că dacă este jignit şi de colegi şi de dumneavoastră, va fi 
foarte neîncrezător în capacităţile lui. 

7. Pentru evitarea drogării, vorbiţi-i la adolescență despre 
chinurile unui drogat atunci când lipseşte drogul, văzute într-un 
film, de exemplu (există cel puţin un astfel de film: „Transpotting””). 

8. Tensiunile, certurile, dezacordurile nu trebuie ocolite, ne- 
gate, dar trebuie discutate atunci când copiii nu sunt martori. Ei 
nu trebuie implicaţi în dezacord. 

9. Măsura luată de un părinte trebuie susținută implicit sau 
explicit şi de celălalt. 

10. Implicaţi-l şi pe el în luarea deciziilor, lăsându-l să aleagă: 
„puloverul galben sau cel roşu?” 

11. Unele reuşite marchează-le cu o ieşire la cofetărie. 

12. Corectarea continuă şi superprotejarea îl împiedică să se 
corecteze singur şi să aibă încredere în sine. 

13. Daţi copilului ce este al copilului şi partenerului de viață 
ce este al acestuia. Dacă vă neglijaţi partenerul sau partenera din 
cauza copilului vor apărea conflicte de pe urma cărora şi copilul 
o să sufere. 

14. Lăudaţi-l cu măsură, nu foarte des, pentru a nu deveni 
grandoman, înfumurat. 

La noi în ţară obiceiul de a lămuri clar o problemă atunci când 
ea există şi de a se încerca să fie rezolvată, fie împreună cu 
partenerul, fie cu ajutor profesionist când ea îi depăşeşte pe 
parteneri, nu a intrat în modul curent de viaţă. Şi astfel problemele 
se adună, nelămurite şi doar vag recunoscute, devin generatoare 
de reproşuri, de certuri şi de conflicte. A pune copilul pe primul 
plan însamnă uneori că trebuie să te separi ori să divorțezi. Există 
relații care fac mult rău unui copil, relații în care unul dintre 
parteneri este dependent de băutură ori droguri şi/sau e violent cu 
celălalt. Prea adesea, părinți: spun: „Nu-i nimic, pe mine mă bate, 
nu pe copil.” Însă priveliştea unui părinte care e bătut de celălalt 
este o experienţă înfricoşătoare pentru un copil. Dacă, pentru a 
oferi copiilor dumneavoastră o viață mai sănătoasă, trebuie să 
părăsiți acel cămin, nu ezitaţi s-o faceți! Când îi întrebi, mulți 
copii spun că ar prefera ca părinţii lor să se despartă şi că ar fi 
dispuşi să trăiască sub standardul de viaţă cu care s-au obişnuit, 
numai să scape de scandalurile din familie şi să se simtă mai în 
siguranță acasă. Copiii trebuie să fie puşi pe primul plan. Asta nu 
înseamnă să faceţi doar ce vor ei; înseamnă ca adulții care au 
decis să fie părinți în momentul concepției trebuie să aibă curajul 
şi maturitatea de a le oferi copiilor wun cămin sănătos şi propice 
creşterii [17, pg. 92]. 

Când părinţii se despart, copiii cred că dispare şi iubirea ce 
aceştia le-o poartă. Ar trebui să li se explice că sentimentele lor 
față de proprii copii nu se modifică odată cu modificarea statutului 
marital, bineînţeles dacă aceste sentimente există [12, pg. 24]. 

Unii copii îi spun părintelui unic că ei nu doresc să se mai 
recăsătorească. lar părintele unic trebuie să le răspundă că nu se 
căsătoreşte ca să îi mulțumească sau ca să îi necăjească pe ei, ci 
pentru că aşa îi este lu: mai bine. 

Este îngrozitor să îi spui copilului: „M-am sacrificat pentru voi 

şi nu m-am recăsătorit tocmai din cauza asta”. Copilul va trăi 
toată viața cu un sentiment de vinovăţie şi îşi va avea părintele în 
grijă chiar de se va căsători. 

Unii copii vin la părintele natural, cu care nu mai locuiesc 
împreună în urma divorțului, şi se plâng de părintele natural care 
îl întreţine sau de noul părinte vitreg. Dacă îi doreşte binele 
copilului, părintele natural ce nu îl mai întreţine, nu trebuie să îi 
țină partea şi să îl încurajeze să adâncească conflictele, pentru a 
nu crea dispute artificiale în familia copilului. 


1.5. PĂRINTELE VITREG 


Foarte devreme copiii trebuie să ştie, în primul rând, cine e 
mama şi cine e tatăl lor; de asemenea dacă tatăl lor este concubinul 
mamei sau nu este el. Nu trebuie să li se ascundă o asemenea 
situație. Mai târziu, răspunsul va fi mai explicit, atunci când copilul 
va pune întrebarea direct, fie din proprie inițiativă, fie în urma 
unui comentariu pe care l-a auzit. Dar cel mai important este ca 
părinții să nu dorească niciodată să-i ascundă aceste lucruri. „De 
ce persoana aceea a spus că nu e tăticul meu, când e tăticul meu?” 
Atunci, imediat, părintele care a auzit această întrebare trebuie 
să-i spună adevărul. Când pentru părinţi situaţia este clară, nu 
trebuie să se prefacă că nu au auzit; de îndată ce copilul a pus 
întrebarea, răspunsul trebuie să fie cel adevărat. E în Joc încrederea 
pe care o va avea în el şi în proprii săi părinți. Faptul că va 
înțelege sau nu e o altă problemă. 

Părintele vitreg este mai greu de acceptat de căte copiii noii 
familii pentru că: 

— încă îl mai iubesc pe cel natural; 

— necesită timp pentru acomodarea cu el; 

— dacă părintele natural în grija căruia se află, este de sex opus 
copiilor, ei îşi simt amenințată dragostea față de el prin venirea 
noului părinte. 

Dacă vă aduceţi proprii copii în această familie, copiii noului 
soț s-ar putea să nu-i placă pe ai dumneavoastră şi sentimentul să 
fie reciproc. 

Sunt necesare consilii de familie care să stabilească noile reguli 
ale casei şi să decidă care dintre cele vechi pot fi păstrate. Încercaţi 
să păstraţi ritualurile plăcute pentru copii. Schimbările trebuie 
realizate treptat şi dezbătute în consilii săptămânale [37, pg. 182]. 

Dacă înlocuiți un părinte care a murit nu încercați să-i luaţi 
locul. Sarcina dumneavoastră este să creați o nouă relaţie bazată 
pe dragoste şi respect reciproc. 

Aflaţi care sunt interesele copiilor dumneavoastră vitregi - 
şcoala, hobby-uri, filme etc. Încercaţi să vă distraţi împreună. Dar 
lăsaţi-i pe ei să stabilească ritmul. Dacă sunt supăraţi sau se țin la 
distanță nu îi sâcâiți. Păstraţi o atitudine prietenoasă. Până la urmă 
vor vedea că nu e aşa rău cum au crezut. 

Unii taţi fug de responsabilitatea exercitării autorității faţă de 
copii şi lasă această acțiune pe seama noilor mame vitrege. Mama 
vitregă nu trebuie să îşi asume acest rol, pentru că o să fie 
catalogată tradițional: neiubitpare, nedreaptă, rea, în timp ce 
imaginea mamei lipsă va suporta „înfrumuseţări”. Trebuie să îl 
roage pe tată să se impună [21, pg. 23). 

Părintele natural nu trebuie să intervină în conflictele dintre 
copiii săi şi părintele vitreg, în favoarea copiilor pentru că astfel 
îl îndepărtează pe părintele vitreg de copiii față de care încearcă 
să se apropie. 


1.6. PĂRINIELE UNIC 


În caz de divorț, copii se simt vinovaţi pentru că nu li se 
explică motivul divorţului. 

Teama de abandon o resimte şi față de părintele rămas. Puteţi 
întâlni fuga de prieteni pentru că se simte diferit faţă de ceilalți 

copii, şi le este frică şi de respingerea acestora. Mergând pe aceeaşi 
linie, poate apărea frica de responsabilități în casă și la şcoală. 

Dacă este neglijat de părintele tutore, se va întreba dacă merită 
atenția celorlalți. 

Frecvent, fetele crescute de către tată devin băieţioase pentru 
că au un singur model de urmat în viață. Din acelaşi motiv băieţii 
crescuți de mamă pot deveni efeminaţi. 

Copilului nu trebuie să i se plângă de milă şi nici să fie 
recompensat în exces de către unicul părinte şi nici să fie 
hiperprotejat pentru că astfel devine răsfăţat şi aşteaptă tot timpul 
să i se ofere cât mai mult. 

Arătaţi-i copilului, fără să faceţi pe martirul (martira), că munciți 
din greu şi că aveţi nevoie de ajutorul lui, nu faceţi totul singur(ă). 

Găsiţi-vă momente de pauză, pentru a nu claca. Creați în jurul 
dumneavoastră un cerc extins format din rude, prieteni, vecini sau 
orice alte persoane pe care vă puteți baza. 

Puneţi la punct un sistem de îngrijire a copiilor, prin rotație, cu 
alți părinți. 

Faceţi o listă de priorități. Gândiţi-vă că nu moare nimeni dacă 
din cauză că o casă care stă goală toată ziua, are paturile nefăcute. 

Nu-l lăsați să încalce rutina zilnică, atunci când spune ceva de 
genul: „Vreau să mă culc mai târziu ca să stau cu tine”. În aceste 
cazuri încearcă să vă joace pe degete, folosindu-se de eventualele 
sentimente de culpabilitate ale dumneavoastră. 

Nu îl trata ca egalul tău, oricât de matur este, luându-l drept 
confident. Nu îl încărca cu griji, îndoieli, vinovăţii care nu sunt 
ale sale, cu insecuritate emoțională. Dă-i voie să se dezvolte 
emoțional matur şi încrezător şi găseşteți sprijinul emoțional de 
care ai nevoie în compania unui adult. 


Avantajele părintelui unic (37, pg. 180] 
l. Părinţii unici pot avea o relaţie apropiată cu copii lor. 
2. Scăzând timpul liber alocat copiilor (pentru că fiind singuri, 


Adrian Orban 67 


au mai multe lucruri de rezolvat) răsfățul devine foarte puțin posibil 
lar copiii sunt mult mai independenți. 

3. Multi soţi se ceartă referitor la modul cum trebuie crescut 
copilul. Când este singur, ce spune părintele unic este lege. E mult 
mai uşor să fii consecvent dacă altcineva nu-ți dă mereu planurile 
peste cap. 


1.7. RELAȚIA DINTRE FRAȚI ȘI SURORI 


Dacă aşteptaţi un al doilea copil, primul trebuie anunţat din 
timpul sarcinii că va veni al doilea copil în familie, ca să nu se 
simptă exclus. Se va obişnui să îl aştepte şi el împreună cu voi. 
Nu-i spune că-l vei iubi la fel de mult şi după apariţia fratelui 
pentru că-i induci ideea că-i posibil să-l iubeşti mai puţin. Trebuie 
cooptat în pregătirile pentru venirea nou-născutului (de exemplu, 
pentru pregătirea camerei bebeluşului). 

Spui copilului că un copil crește în burta ta. Poate să-l asculte 
lipit de burta mamei, să vorbească cu el. Vorbiţi de „bebe al 
vostru” adică şi al lui. Să i se spună că promovează pe scara 
socială (acum e copilul mai mare). 

Cu vreo două luni înainte de naștere, tatăl, va prelua din 
activitățile mamei legate de copilul cel mare pentru că ea va fi 
ocupată cu nou-născutul. Astfel, schimbarea nu se produce brusc 
şi copilul nu se va simţi neglijat de mamă [21, pg. 205). 

Ca să atragă atenţia, cel mare poate să facă pe bebeluşul: să 
sugă degetul, să facă pipi în pat din nou, să refuze să mănânce 
singur. Este absurd să râzi de el. Cel mare îl poate zgâria sau lovi 
pe cel mic sau poate spune o poveste în care cel mic pățeşte ceva 
rău. Are nevoie de mai multe dovezi de iubire. Soluţia: tatăl să îi 
spună: „Vino, noi bărbaţii, să ne plimbăm (să ne jucăm cu copiii)” 
sau „Tu eşti mare, hai cu mine”. Îl pune astfel în valoare pe cel 
mare pentru a-i para reacțiile de gelozie vizibile în faptul că începe 

din nou să facă în pat, nu vrea să mănânce decât lactate, se vaită 
pentru orice sau nu mai vrea să meargă. Ce să-i faci, asta e! 

Dacă cel mare e fată, pleacă mama la plimbare cu fata, la 
cumpărături etc. Nu-l certa dacă este gelos. 

Criza de gelozie față de noul născut nu devine o catastrofă 
dacă părinți nu comit nişte greşeli de genul celor trimiterii celui 
mare la bunica, a mutării lui în altă cameră sau a neglijării lui 
[39]. Nu schimba activităţile desfăşurate cu el înainte de naşterea 
noului născut, după naştere [21, pg. 205). 

Evită comparațiile între ei. Fiecare are drumul lui diferit, 
evoluție diferită, reuşeşte pe cont propriu, nu prin raportare la 
familie. Dacă aţi crea competiţie între ei, pentru a scăpa de această 
competiţie poate adopta un comportament solitar, maladiv sau de 
clovn. 

Din gelozie, primul născut poate spune într-o bună zi: „Mami, 
tu nu mă mai iubeşti”; sau să i se răspundă: „Ba da, te iubesc, dar 
să ştii că atunci câd te-ai născut habar nu aveam ce înseamnă să 
fii mamă. ŞI poate că tu m-ai învățat asta... Datorită ție am ştiut 
să fiu mami pentru frățiorul tău.” Va conta enorm să audă că 
datorită lui sau a ei ştie să fie mami pentru al doilea sau al treilea 
copil. 

Dacă există o diferență mai mare între ei, aveți grijă ca cel 
mare să nu devină polițist cu cel mic. 

E mai bine să nu fie tot timpul împreună. Gemeni sau nu, 
copiii trebuie văzuţi de părinți ca persoane complet diferite. Este 
foarte important chiar şi atunci când copiii seamănă mult între ei. 

Dacă gemenii înainte de naştere au fost împreună, asta nu 
înseamnă că şi după aceea unul trebuie considerat oglinda celuilalt. 
Este ca şi cum i-am „transforma în lucruri”, printr-o raportare 
continuă la trecutul lor. Ei trebuie văzuţi aşa cum sunt, iar astăzi 
sunt diferiți. Ei trebuie tot timpul deosebiți unul de celălalt pentru 
ca personalitatea lor să se poată, pe cât posibil, dezvolta cât mai 
diferit. 

Rivalitatea între fraţi există chiar dacă este reprimată de părinți. 
Este bine să fie lăsată să se manifeste în limitele nonviolenţei. Nu 
îi tratați ca egali: cel care este mai mare poate avea mai multe 
permisivități, specifice vârstei lor. Astfel scade şi rivalitatea. 

Copiii, băiat şi fată, pot să fie lăsaţi să doarmă în aceeaşi 
cameră, până când fetița are ciclu [13, pg. 52]. 

„TOȚI COPIII SUNT LA FEL” este o afirmaţie total greşită. 
Observațiile făcute asupra primului copil sunt luate drept model 
pentru ceilalți. Se aşteaptă aceleaşi rezultate şcolare, gusturi, dovezi 
de afecţiune. În caz contrar copilul este considerat anormal de 
părinți. Acceptaţi diferenţele dintre ei! 


1.8. COPILUL UNIC 


Pentru a nu deveni dependent de părinți trebuie să işi ocupe 
timpul cu activități desfăşurate fără dumneavoastră. Poate exista 
tendința să fie hiperprotejat de părinți sau ca aceştia să îi fixeze 
țeluri exagerate. Există riscul să fie foarte răsfățat iar performanţele 
sale supraevaluate. 

Astfel copilul unic va dori să fie tot timpul în centrul atenției, 
va dori să i se satisfacă orice dorință imediat, va fi dominator în 
relațiile cu ceilalți [22, pg. 92]. 

Învăţaţi-l să se joace în parc cu un copil de vârsta lui, chiar 
dacă e mai singuratic din fire. 

Neavând fraţi şi neîntâlnindu-se cu concurenţa şi cu rivalitatea, 
nu va şti să piardă la un joc, să îşi aştepte rândul sau să se comporte 
în grup. Nu va împărți şi altora din ce are el. Trebuie dus la 
grădiniță sau înscris în sportun de echipă. 

Nu-l poţi învăţa socializarea doar aruncându-l în groapa cu lei! 
Fii şi antrenorul lui. Dacă îl duc la grădiniță sau la o petrecere de 
copii, pregăteşte-l dinainte. Stai cu el până devine mai sigur pe el 
[2], pg. 189). 

1.9. BUNICII 


Bunicii devin nocivi când: 

— au o bucurie egoistă de a se face iubiţi pe seama părinților: 
„tata nu-ți cumpără asta, ţi-o cumpăr eu”; 

— îşi răsfată nepoţii, negândindu-se la consecinţe; 

— le scad autoritatea părinţilor prin intervenția lor în deciziile 
luate de aceştia în privinţa copiilor, pentru că se consideră experţi 
în creşterea copiilor şi se simt datori să vă înveţe şi pe dumnea- 
voastră. [39]. 

Nu interveniţi categoric în relaţia copiilor cu bunicii lor. Este 
relaţia lor. Doar dacă este prea stresant, întâlniți-vă mai rar cu 
părinţii. Însă trebuie să vă puneţi şi nişte semne de întrebare [37]: 

— nu sunteți prea critici cu părinții dumneavoastră? 

— nu jucaţi cumva vechiul joc al puterii, în care în copilărie 
încercaţi să vă dominați părinţii, iar acum vă atrageți proprii copii 
în acest Joc? 

Este posibil să învăţaţi ceva din opiniile bunicilor. În orice caz, 
dacă aveți discuţii teoretice pe tema educației copiilor, feriţi-vă să 
insinuaţi că procedaţi cu totul altfel decât ei, pentru că ei au greşit 
când v-au crescut pe dumneavoastră. Acceptaţi faptul că sunt mai 
puţin deschişi la schimbare decât dumneavoastră 

În societatea românească mulţi bunici se simt obligaţi să intervină 
frecvent între părinți şi copii cu nişte principii educative „sănătoase”. 
Chiar dacă îi ajută pe părinţi, găzduindu-i pe copii, trebuie să li se 
explice — de față cu un consilier, medic sau psiholog — că n-au 
dreptul moral să intervină între părinți şi copii şi nici să-l înstrăineze 
pe copil de părinți prin defăimarea acestora față de copil. 


Bunica ce trăieşte la copiii săi 

Aceasta poate crea competitivitate între ea şi fiica/nora, cu 
efecte negative pentru educaţie. Poate deveni geloasă pe copii 
pentru că vrea să i se acorde şi ei atenție. Poate simpatiza şi 
aprecia mai mult pe copilul ce-i aminteşte de soțul pierdut. 

Bunicii găzduiesc părinții 

Aceşti bunici, statistic vorbind, sunt în majoritatea cazurilor, 
despotici, tind să controleze pe ambii părinți. Copilul s-ar identifica 
mai degrabă cu bunicii, părinţii fiind prea supuşi, prea „şterşi”. 
Mediul fiind conflictual, autoritatea părinților asupra copiilor are 
de suferit. 


1.10. VECINII 
[37, pg. 126] 


Dacă intervin conflicte între copiii dumneavoastră şi cei din 
vecini, cu excepţia cazurilor de violență, este bine să staţi deoparte. 

Dacă i se interzice accesul pe teritoriul vecinului lăsaţi-l să 
suporte consecinţele. Copilul trebuie să înveţe să respecte regulile 
altei case. 

Fără să îi ţineţi partea ori de câte ori se naşte un conflict, 
trebuie să îl învăţaţi să se apere singur. 

Când starea de conflict devine cronică, aranjaţi o întâlnire între 
adulți. N-o transformați în confruntare: nu-i învinovăţiți copilul 
chiar dacă acela este vinovat şi nu vă lăsaţi antrenat într-o discuție 
în contradictoriu. Problema o dată stabilită, necesită găsirea de 
soluţii. Dacă şi vecinii au copii, trebuie să stabiliți regulile de 
bază care să guverneze întâlnirile dinte copii pentru a nu se mai 
produce noi conflicte. 

Şi copiii vecinilor trebuie învățați regulile casei dumneavoastră: 
„Dacă nu laşi florile în pace, pleci acasă”. 


1.11. FAMILIA ROMÂNEASCĂ 


Familia românească are identitate şi constanţă prin tradiţiile şi 
prin metodele pe care le transmite generaţiilor tinere. Aceasta e în 
acelaşi timp şi slăbiciunea ei. Dorinţa de conservare a modelelor 

culturale a determinat o inflexibilitate ce a devenit o barieră pentru 
educația modernă. 

Comportamentele, prejudecățile şi regulile tradiționale sunt: 

— lipsa de importanţă acordată opiniei copilului; 

— impunerea respectului necondiţionat față de opinia adultului; 

— autoritatea exagerată a părinților: „copilul trebuie pupat numai 
când doarme”; 

— asigurarea unei supravegheri continue a copilului, ce-i pro- 
duce acestuia o dependenţă exagerată față de părinți, de-a lungul 
întregii vieți; 

— lipsa de comunicare în problema luării deciziilor; 

— păstrarea secretului numai între părinți; 

— hrănirea strictă la ore regulate, fără a ţine cont de nevoile 
copilului; 

— pedepse fizice după proverbul: „unde dă mama crește” etc. 
[36-37] 


1.12. COMPORTAMENTELE INADECVATE 
ALE PĂRINȚILOR 


Există cercetări ce identifică o serie de factori legați de 
comportamentele inadecvate ale părinților: 

— lipsa unor reguli clare în relațiile dintre părinți şi copii; 

— cerințe vagi şi confuze față de copii; 

— supravegherea inadecvată când părinții nu cunosc programul 
şi activitățile propriilor copii; 

— ignorarea comportamentelor adecvate şi doar pedepsirea celor 
negative; 

— conflictele între părinți; 
date de vârsta copilului; 

— indiferența unor părinți sau incapacitatea altora de a înțelege 
nevoile copiilor lor; 

— pedepse fizice exagerate (abuzuri); 

— rolul inversat — unii părinți caută în copii împlinirea propriilor 
nevoi pe care ei n-au reuşit să şi le satisfacă (40, pg. 87]. 

A crede că adolescentul nostru se poate transforma în ceea ce 
ne dorim noi ține de domeniul utopiei. Acest lucru încearcă să-l 
facă „dictatorii”, deosebindu-se astfel de „democrați”. Respectul 
pentru ființa umană ne obligă, părinți, profesori şi psihologi 
deopotrivă, să ne comportăm față de copiii noştri asemenea unor 
„catalizatori”, unor „descoperitori de talente”. Astfel, un viitor 
artist, o dată descoperit talentul său, validat şi recunoscut de anturaj, 
ar putea alege să accepte provocarea matematicii, în măsura în 
care aceasta răspunde unei nevoi a proporțiilor şi a perspectivei, 
elementele de bază ale oricărei picturi. De asemenea, s-ar putea 
arăta interesat de lectură şi de compunere, în măsura în care acestea 
îl ajută să-şi exprime emoţiile în cuvinte şi să descrie frumosul de 
ieri şi de astăzi. 

Când ne acceptăm necondiționat copiii renunțăm la orice 
tendinţă de a le schimba firea, de a schimba ceea ce sunt. Pentru 
asta trebuie, poate, să renunțăm la unele dintre cele mai vechi și 
mai dragi visuri ale noastre. Mama a cărei fiică preferă lectura în 
locul medicinii şi tatăl al cărui fiu hotărăşte că-i place mai mult 
chimia decât dreptul trebuie să aleagă ce este mai important; să-şi 
împlinească visul prin intermediul copiilor ori să le ofere sprijinul 
afectiv şi acceptarea de care au nevoie pentru a-și defini şi urma 
propriile vise. 

În loc să îl orientaţi dumneavoastră către un liceu, mai bine 
ajutați-l să se orienteze, chiar dacă pentru aceasta aveţi nevoie de 
răbdare să îi explicați posibilitățile lui de alegere. Aveţi această 
răbdare sau aveți un stil dictatorial? A fi liber însamnă să poți 
alege! Deci lăsaţi-i să aleagă în cunoştinţă de cauză! Îi puteţi 
spune că dacă obține numai note de 5 şi de 6 nu va avea cum să 
aleagă la ce liceu să meargă, căci nu va putea intra la liceu. 

Nu ceda tentaţie: de a-ți numi propriul copil „bleg”, „prost” 
etc. Lasă-l să-şi exprime opiniile, să spună ce gândeşte şi chiar 
dacă a greşit nu-l umili, nu-l desființa imediat, accentuând imedit 
greşeala făcută [21, pg. 85]. 


Sunt unii părinți care îşi ceartă copilul sau chiar îl bat pentru 
că nu a făcut ceva, sau a făcut ceva interzis, dar copilul nici nu 
ştia că e interzis să facă acel lucru. Spre exemplu: „Nu te-ai gândit 
să îmi spui că e cântărețul X la radio?” şi copilul nici nu ştia că 
îl admiră pe acel cântăreţ. Sau: „De ce ai mâncat toată prăjitura?” 
Pentru că nu i-a spus nimeni cât anume să mănânce sau dacă i-a 
spus, pentru că mic fiind, am văzut la etapele dezvoltării psihicului, 
are o gândire egocentrică. 


Psihologul W. Stekel şi nu numai el, nu este de acord cu 
obligarea copilului să doarmă la prânz. Dacă este obosit va cere 
el să se culce la prânz. (38, pg. 119] 


Nu-l şantaja niciodată („dacă vrei jucăria, papi tot”) pentru că 
aşa va şantaja şi el pe prietenii colegi şi chiar pe tine (21, pg. 73] 
Nu-i cere să-şi pârască, să-şi spioneze celălalt părinte pentru că 
va învăţa că are de câştigat de pe urma acestor acţiuni şi aşa se 
va comporta față de toată lumea, pârându-te şi spionându-te şi pe 
tine. 

Hoffman [39, pg. 139] a găsit, în urma unei cercetări, că 
femeile tratate dictatorial de soţii lor au tendinţa să fie şi ele 
dictatoare cu copiii lor. 


Părinţii trebuie să fie autentici şi nu falşi: nu recomanzi copilului 
cele mai bune cărţi ci citeşti şi tu anumite cărți, cunoscută fiind 
puterea exemplului. 


Transferul de ostilitate. Dacă un părinte nu-l mai iubeşte pe 
celălalt, va căuta la copil defectele care să-i amintească de soț/ 
soție; devine extrem de critic față de copii. 

Uneori conflictele între părinți se manifestă prin certuri asupra 
detaliilor (dezordine în casă, uitarea unor amănunte despre viața 
celuilalt etc.) când de fapt conflictul este în altă parte şi poate fi 
legat de lipsa de încredere şi de respect, rivalitate în plan social, 
profesional, neînțelegere sexuală etc. 

Copilului îi va fi greu dacă i se va cere să țină partea cuiva 
pentru că automat îl acuză pe celălalt. El poate „evada” din 
conflictul părinţilor astfel: 

— se refugiază în visare, meditație, imaginație; uneori îşi 
povesteşte basme sau îşi inventează alți părinți; 

— represează la un stadiu anterior al dezvoltării: îşi suge degetul, 
se strâmbă şi se bâlbâie excesiv etc.; 

— devine agresiv la şcoală pentru ca părinţii să se ocupe de el. 

N. Bayley & E. Schaefer (39, pg. 120] arată într-un studiu că 
răsfăţatul copilului are efect benefic până la 4 ani şi jumătate, 
după această vârstă începând să dăuneze inteligenței copilului. 

Sunt unii părinți care îşi doresc ca al lor copil să stea într-un 
loc şi dacă se poate, să vorbească cât mai puţin. Copiii excesiv de 
liniştiţi şi tăcuţi nu devin oameni de acțiune. Se spune că „nu 
există copil cuminte şi babă frumoasă”. Mai bine să fie zburdalnic 
în copilărie decât mai târziu. 


Copilul trebuie instruit să se descurce cu furia sa într-un mod 
matur, iar acest lucru nu poate fi făcut dacă nu i se permite să-şi 
exprime verbal furia. Unii părinți nu le permit acest lucru, 
considerându-l o lipsă de respect. Eroare! 

Deseori oamenii simt că a permite exprimarea verbală a furiei 
este o formă de indulgență a țipetelor, şi a strigătelor. Bineînţeles, 
acest lucru ar fi adevărat dacă nu am reuşi să ne îngrijim copilul 
ca în viitor să-şi controleze comportamentul cu mai multă maturitate 


[7, pg. 65]. 


Spiritul de dreptate, dragostea şi atenția acordată naturii, 
plantelor, animalelor, bucuria de a trăi, inventivitatea plină de 

iscusință, îndemnarea manuală şi corporală, acceptarea celorlalți 
ca diferiți, capacitatea de a-şi face prieteni şi de a-i păstra, 
cunoaşterea istoriei propriei familii, a comunei, a regiunii, a țării 
sale, deschiderea pentru artă, cultură, sport, sentimentul propriei 
responsabilități, curiozitatea faţă de tot, libertatea de a-şi satisface 
această curiozitate, iată calităţi care deseori nu se dezvoltă atunci 
când reuşita şcolară este singura valoare pentru care un copil este 
apreciat de părinții săi, atunci când părinții sunt obsedați de note 
mari şi numai de note mari. 

Părinții n-ar trebui să-şi forțeze niciodată copiii să meargă la 
biserică; aceasta este o cale sigură de a crea sentimente de furie 
şi de frustrare. 


Unii care nu suportă să piardă şi evită din această cauză acele 
activităţi (Jocul de şah de exemplu), transmit copilului ideea că nu 
e bine să faci ceva dacă nu eşti perfect [21, pg. 32]. 


Mai important e ceea ce facem decât ceea ce le spunem. 
Probabil că relaţia care îi influențează cel mai mult pe copil este 
cea dintre părinţii lor. Observând-o, ei au ocazia să înveţe cum se 
exprimă respectul în viaţa de zi cu zi. Indiferent ce le-am spune 
copiilor despre cum trebuie să se poarte, adevăratul mesaj transmis 
de noi este felul în care ne comportăm unul față de celălalt. Două 
surori s-au certat toată ziua. În cele din urmă, mama îşi pierde 
răbdarea şi strigă: „Terminaţi cu cearta, nu mai suport!” Fetele o 
privesc surprinse, apoi una dintre ele ripostează: „Dar tu şi tata vă 
certați mereu. De ce noi n-avem voie?” [25, pg. 166). Copiii îi 
copiază pe adulţi, mai ales când sunt mici. Pe aceştia îi amuză să 
ia (împrumute) limbajul celor mari. De multe ori, unii părinți 
vorbesc răstit cu copiii lor când aceştia sunt mici: „Taci din gură! 
Nu pune mâna!” etc. Şi mai târziu, când copilul începe să 
folosească acelaşi ton, se miră că şi el vorbeşte la fel. 

Dacă mama îl domină pe tata într-o asemenea manieră încât 

observă şi copiii, băiatul se poate identifica de timpuriu cu mama, 
iar pe de altă parte se poate dezvolta teama de a fi dominat de 
femeie.Aceasta ar fi una din explicațiile posibile pentru apariția 
homosexualilor [38, pg. 196]. Ura fată de mamă sau față de alte 
femei, simțită indiferent din ce cauze, ar fi o altă posibilă cauză 
a homosexualității. 


„Copilul-remediu” [Vincent]. În cuplurile unde există probleme 
(cuplurile fragile), viitoarele mame speră că odată ce vor naşte 
primul copil, aceste conflicte vor dispare. Chiar dacă cele vechi 
dispar, apar cele noi legate de creşterea copilului, de faptul că 
trebuie să i se acorde atenție şi soțului nu numai copilului etc. 
Unele dintre aceste femei, după ce s-a născut copilul, îşi 
abandonează bărbatul şi sub diferite pretexte, ele îi cer bărbatului, 
atunci când nu este cazul, să devină o „mamă bis”. lar aceștia 
devin preocupaţi de alcoolism sau de alte vicii [12, pg. 74]. 


Unii copii nu sunt dispuşi să vorbească despre problemele lor 
de la bun început, deşi îi vedeţi supăraţi. Fiți răbdător. Toţi copiii 
urăsc tăcerea şi vor începe în cele din urmă o conversaţie. Poate 
că nu va discuta problema pe care o are de la început, dar dacă 
aşteptaţi mai mult timp, veţi auzi îngrijorările lui. O călătorie 
lungă cu maşina îi va produce copilului dorinţa să vorbească. 


Cicăleala, cicăleala! Poate că nu ne dăm seama, dar aceste 
reproşuri repetate pentru lucruri de nimic şi compătimirea cronică 
sunt forme subtile de critică. Mesajul implicit al cicălelii este „Nu 
am încredere că îți vei aminti să faci un anumit lucru sau să te 
comporți cum trebuie”. Nu ne ajutăm copiii aşteptând de la ei tot 
ce este mai rău şi pe deasupra suntem ineficienți. 

Ca şi cicăleala, văicăreala este o modalitate ineficientă de a 
căuta schimbarea şi nu reprezintă un model benefic pentru copiii 
noştri. Ea pune accentul pe dificultăţi, deficienţe şi dezamăgiri, nu 
pe soluții. Copiii noştri nu trebuie să înveţe să vadă lumea dintr-o 

asemenea perspectivă pasivă şi negativistă, nici să creadă că soluția 
problemelor este să te plângi de ele. Evitaţi să faceți din văicăreală 
un substitut al trecerii la fapte. În schimb, căutați mai multe soluții 
creative şi antrenaţi-i pe ei, la rândul lor, cu idei [25, pg. 27]. 


Supraîncărcarea programului copilului: cu diverse ore de muzică, 
de limbi străine etc. pot duce, în timp scurt, la surmenajul acestuia. 
Acest lucru este valabil în special atunci când copilul nu are 
înclinație spre materiile respective. Dacă însă copilul consideră 
aceste activităţi ca fiind atractive, atunci orele care suplimentează 
pregătirea şcolară sunt deosebit de utile. 


Evitaţi comparaţiile. De la început trebuie spus că este foarte 
rău să dai unui copil ca exemplu un alt copil, în loc să remarci 
calitățile propriului tău copil şi să i le stimulezi. Educaţia înseamnă 
să-l ajuţi pe copil să dea tot ce are mai bun în el şi nu să-l 
încurajezi să-l imite pe un altul [13, pg. 421]. 

Dacă faceți comparații între proprii copii, puteţi stârni gelozia 
între ei. Trebuie să înțelegeți sentimentele celui rănit şi să vă 
cereți scuze. Copiii sunt neaşteptat de generoşi în capacitatea lor 
de a uita, mai ales când părinții sunt gata să-şi recunoască greşelile. 
Se întâmplă ca invidia să ne fie stârnită nu de bunurile materiale, 
ci de copiii altora. Riscul cel mai mare apare când considerăm că 
realizările lor se reflectă şi asupra noastră. Dacă ne identificăm 
întrutotul cu copiii noştri nu facem decât să deschidem calea acelui 
gen de comparații care duce, în mod inevitabil, la o competiție 
nesănătoasă. Brusc, începe să conteze foarte mult ai cui copii 
învață să meargă primii, ai cui fac parte din echipă, câştigă premii, 
arată mai bine, au cei mai mulți prieteni sau merg la o şcoală 
renumită. Întotdeauna vor exista copii mai buni, mai vioi, mai 
descurcăreţi sau mai atrăgători decât ai noştri, dându-ne astfel 
nenumărate prilejuri de a fi invidioşi. Dar, şi de astă dată, depinde 
de noi cum privim lucrurile. În loc să vedem lipsurile copiilor 

noştri, este mult mai bine să ne concentrăm asupra punctelor lor 
forte. Iar când va veni momentul inevitabil al comparaţiei, vom fi 
în Stare să apreciem ce are deosebit fiecare copil. Această 
comparaţie care evidențiază calitățile fiecăruia în parte şi nu 
lipsurile este o comparație pozitivă. E, din acestea să tot fie! 


Trebuie să recunoaştem că succesele şi eşecurile copiilor noştri 
sunt ale lor, nu ale noastre. Ne iubim copiii și este normal să fim 
fericiți când au succes şi să suferim când dau greş. Trebuie să ne 
asigurăm însă că speranţele şi aşteptările noastre în ceea ce-i 
priveşte sunt pe măsura personalității şi forțelor lor, nu modelate 
după dorinţele noastre nesatisfăcute [25, pg. 65). 

Părinții cu gândire rigidă pun accent pe valori improprii 
dezvoltării normale a personalității copilului. De exemplu, îi cer 
copilului să nu aibă încredere în absolut nimeni, în afară de părinţi. 
Într-un asemenea caz, copilul devine retras, puţin comunicativ, 
suspicios. Fiind puţin sociabil, mai târziu îşi găseşte mai greu un 
partener de viață, iar în caz că îşi găseşte unul, suspiciunea continuă 
să persiste chiar şi mai târziu, după căsătorie. 

Părinţii cu prejudecăţi au tendinţa scrupuloasă de a-şi transmite 
prejudecățile copiilor. Mulţi părinți cer copilului să facă 
discriminări pe bază rasială, etnică, religioasă, culturală etc. Copilul 
nu se naşte cu prejudecăţi, ci le asimilează de la cei în care are 
încredere. Fiecare prejudecată în parte afectează în mod negativ 
comunicarea cu cei din jur [ 3, pg. 11]. 


Mila părintelui trebuie să fie foarte bine dozată. Un părinte 
prea milos poate scăpa copilul de sub control. In consecință, copilul 
îşi permite să facă tot ce vrea, iar mai târziu se va comporta la fel. 


Ultimul născut scapă uneori preocupării pentru disciplinare, 
este considerat mereu mic şi neajutorat, i se cere puțin „pentru că 
este mic”. Ca rezultat al acestei lipse de autoritate manifestate de 
părinți copilul prezintă întârziere în instalarea controlului 

sfincterian, tulburări de somn, vorbeşte mai târziu, mai greu, şi la 
timidele încercări de a-l disciplina iniţiate de părinți, neobişnuit 
să fie contrariat, răspunde protestatar prin crize de mânie şi nega- 
tivism. Rezultatele şcolare ale ultimului născut pot fi: şi ele 
inferioare performanțelor obţinute de frații lui pentru că în toate 
etapele dezvoltării lui intelectuale s-a manifestat indulgenţa. 


O sursă de conflict care conduce la bătaia copiilor provine din 
faptul că părinţii au o expectanţă nerealistă asupra posibilităților 
de înțelegere ale unui copil la o anumită vârstă. Copilul, nu poate 
înțelege de ce adultul, care i-a dat dovadă de dragoste anterior, îl 
atacă aşa de violent. Astăzi este demonstrat științific că bătaia 
este ineficientă dacă se permanentizează, în intenţia de a schimba 
comportamentul copilului. Bătaia nu are un rol educativ aşa cum 
se estimează pentru că cel mult îl învață pe copil ceea ce nu 


trebuie să facă, dar în nici un caz ceea ce trebuie să facă. [9, 
pe. 182] 


Copilul are un comportament mult mai natural decât al părinților 
lui. El nu poate să facă nimic împotriva firii sale. Dacă doreşte să 
se joace nu i se poate cere să stea nemișcat; dacă nu îi este foame 
nu trebuie forțat să mănânce. Nu este indicat ca aceste porniri 
naturale, extrem de fireşti să fie inhibate. Este o greşeală să i se 
impună copilului un anumit lucru în locul unei porniri fireşti şi pe 
deplin motivate ale acestuia. Pedepsirea copilului pentru că este 
neastâmpărat este o modalitate nepotrivită de rezolvare a problemei. 
Cea mai bună rezolvare este joaca în aer liber. Dacă o asemenea 
soluție nu se dovedeşte suficient de bună este indicată înscrierea 
copilului la o sală de sport. Efortul depus prin practicarea unei 
forme sistematice de mișcare va domoli suficient de bine copilul, 
spre satisfacția părinţilor. 

Mustrările de genul: „eşti rău”, „nu eşti cuminte sau te 
plesnesc!”, „nu te mai fâțâi atâta că mă enervezi!”, „mă, tu ești 

tâmpit” nu numai că nu sunt indicate, dar pot avea un efect nociv. 
Astfel de expresii reflectă incapacitatea părintelui de a înţelege 
nevoile copilului. Poate că acesta nu ar fi atât de neastâmpărat 
dacă părintele s-ar preocupa de el şi i-ar asigura condiții propice 
de joacă. 

În caz că neastâmpărul se asociază cu o atitudine lipsită de 
cuviință, sau face ceva total nepermis, atunci pedepsirea copilului 
poate fi justificată. 


Unii părinţi reactivează disputele la care au fost martori în 
propria lor copilărie. Şi reînvie relaţiile pe care le-au avut cu 
proprii lor părinți. Unii chiar îşi spun: „Este teribil, nu pot să mă 
împiedic să nu țip, aşa cum făcea şi mama, cu toate că uram lucrul 
acesta”. Unii părinţi fac aceleaşi greşeli pe care le-au făcut părinții 
lor față de ei sau se situează la extrema cealaltă: dacă părinții au 
fost prea rigizi, îi lasă în voia sorții pe proprii copii. 


Nu-i impune copilului să mănânce ce nu îi place. Dar nici să 
îi faci felul de mâncare preferat zilnic. Nu îi place felul întâi, îl 
va mânca pe următorul. 


Respectă şi tu regulile pe care le impui. Fii consecvent. Nu 
uita să-i explici scopul deciziilor, mai ales în cazul interdicţiilor. 


CAPITOLUL 2 
ASPECTE ȘI PROBLEME LEGATE DE 
COPIL 


2.1. IMPUNEREA REGULILOR 
ŞI A LIMITELOR 


Există copii care se prefac că îşi lovesc părinţii sau chiar îi 
lovesc, pentru că nu suportă interdicțiile, pentru că nu li se 
îndeplinesc dorințele, sau din gelozie pentru că nu li se acordă 
toată atenția. Părintele trebuie să-i spună: „Eu îţi spun lucruri care 
nu-ți plac, dar dacă nu eşti mulțumit(ă), n-ai decât să mă laşi în 
pace. N-ai decât să rămâi în camera ta. Dar şi tu îmi spui câteodată 
lucruri care nu-mi plac. Şi eu te bat?” Sau, dacă micuţul/micuţa 
are o păpuşă: „Ei bine! Uite, bătaia pe care mi-ai dat-o, i-o dau 
păpuşii tale. Şi păpuşa ce o să spună”” Trebuie imaginate astfel 
de jocuri [13, pg. 38] 

Dacă vrem ca fiii noştri să fie mai disciplinați şi mai 
responsabili, trebuie să le dăm şansa de a face alegeri şi de a 
conştientiza faptul că există limite. E bine să creionăm limite cât 
mai devreme, pentru că se prefigurează multe probleme. De 
exemplu, la adolescenţă — întâlniri, băuturi, petreceri etc.; cu unele 
dintre ele poate v-aţi confruntat deja şi ele devin tot mai serioase, 
pe măsură ce copilul creşte. 

Unul dintre principalele motive pentru care părinților le vine 
greu să stabilească limite este faptul că nu au obiective clare 
pentru familiile lor sau pentru copiii lor [14, pg. 256]. 

Pentru ca regulile impuse de tată să fie într-adevăr respectate, 
ele trebuie susținute cu autoritate, cu hotărâre, nerenunţând la ele 
în fața refuzului, însă fără o atitudine tiranică. Laura Schlessinger, 
într-una din cărţile ei, dă ca exemplu două cazuri. În primul caz 

o fată de 12 ani refuză să se supună regulilor trasate de mama ei 
şi trântea puternic uşa camerei ei, plină de nervi. Atunci mama i-a 
demontat uşa camerei ei şi a dus-o în camera părinţilor. Fata a 
protestat că nu mai are oglindă (fixată pe dosul uşii) nu se mai 
poate aranja şi nu mai are intimitate. După 5 zile uşa i-a fost 
remontată şi lucrurile au mers mult mai bine. În cel de-al doilea 
caz, adolescentului rebel i s-a pus lacăt pe ușa camerei, părinții 
privându-l astfel de televizor, muzică, calculator etc. I s-a spus că 
6 săptămâni va dormi pe canapeaua din sufragerie. Deşi după 
câteva zile i-a sunat dirigintele pe părinți şi le-a spus că fiul lor 
are un comportament total schimbat la şcoală, el a dormit în 
sufragerie 6 săptămâni [36, pg. 238]. 

Și mama trebuie să fie de acord cu aceste reguli. O mamă 
ostilă, ce devine complicele copiilor pentru a-l contrazice pe tată 
sau pentru a-i scădea autoritatea în fața copiilor creează o atmosferă 
nocivă pentru dezvoltarea copiilor. 

Copilul se conformează mai uşor față de un părinte ce îi explică 
scopul acţiunilor sau al regulilor, în momentul când înţelege acest 
scop, decât faţă de unul dominator, tiran ce-l ameninţă şi îl bate. 

Uneori sentimentul de vinovăție este aşa de puternic că pedeapsa 
îl linişteşte. DE ACEEA CEI CARE NU ÎŞI CEARTĂ 
NICIODATĂ COPIII, COMIT O GRAVĂ EROARE EDUCA- 
ȚIONALĂ. LA FEL DE GRAV ESTE SĂ ÎL PEDEPSEŞTI AZI 
PENTRU CEVA ŞI MÂINE SĂ Îl PERMIȚI ACEL CEVA. Copilul 
trebuie să înțeleagă ce e bine şi ce e rău. 

Poate că veţi găsi de cuviință să faceţi unele schimbări în 
privința limitelor și a regulilor. Când schimbările au loc în urma 
unei discuţii bine argumentate, de obicei totul iese bine. Dar aplicaţi 
schimbările treptat şi nu vă temeţi să reveniţi la vechile limite 
dacă vi se pare că este nevoie. Nu-l lăsaţi pe copilul dumnea- 
voastră cu impresia că o limită, o dată schimbată, rămâne așa 
pentru totdeauna [14, pg. 258]. 

Dacă laşi copilul să facă ceva atunci când acel lucru nu te 

deranjează, nu o să îl mai facă atunci când o să îi explici că există 
un motiv pentru care nu trebuie făcut acel lucru (de exemplu să 
nu mai fugă prin casă pentru că doarme cineva în dormitor). 

Depinde şi câte din acţiunile lui tu le taxezi cu „nu”. Îi poţi 
spune ce lucruri nu are voie niciodată, dar îi reaminteşti în schimb 
ce acţiuni are voie mereu. 


Mulţi părinți sunt împotriva puştilor sau a pistoalelor de jucărie. 
Dacă nu li se vor oferi astfel de jucării, şi le vor fabrica ei din 
carton sau din orice altceva. Au nevoie de aceste fantasme în care 
sunt stăpâni pe viață şi pe moarte. Copilul trăieşte într-o lume 
imaginară. Cu ajutorul pistolului reuşeşte, în fantasmele lui, să 
comande pe toată lumea, satisfăcându-şi în planul imaginaţiei 
dorința de putere. Datorită acestui gen de jocuri, copilul poate 
suporta apoi realitatea şi restrângerea libertăţii, impusă tuturor de 
natura lucrurilor, de legile sociale. Dacă nu s-ar putea juca, copiii 
s-ar simţi, probabil, fără apărare în faţa acestui teribil măcel, care 
există în lume. Imaginarul serveşte drept scut în fața acestei drame, 
numită realitate. 


2.2. GENEROZITATEA COPILULUI MIC 


Adesea părinţii le spun copiilor mai mici că „trebuie” să împartă 
cu alții. Când împărţim noi, atât cu ceilalți, cât şi cu copiii noştri, 
le arătăm acestora cum să fie generoşi. Le putem oferi copiilor un 
model de dăruire şi nu ne rămâne decât să sperăm că-l vor urma. 
Cu toate acestea, e foarte important să avem în vedere limitele 
impuse de vârsta lor fragedă. Pierderea egoismului depinde în 
mare măsură de dezvoltarea lentă şi treptată a capacităților cog- 
nitive care-i permit copilului să ia în considerare sentimentele şi 
nevoile altora. Copiii foarte mici nu sunt pregătiţi să împartă cu 
alții pentru că pur şi simplu nu se pot pune în locul altcuiva. 
Capacitatea de a vedea lumea cu ochii altuia este un proces 


Adrian Orban 85 


îndelungat. Nefiind capabili să înțeleagă cu adevărat punctul de 
vedere al altei persoane, ci numai pe al lor, copiii mici sunt în 
mod firesc egoişti. Vor totul. Acum! Şi atunci, de ce vă deranjează 
că băieţelul sau fetița dumneavoastră o arată? Cel mai bine este 
să începeţi prin a împărți ceva care nu implică un sacrificiu per- 
sonal. 

Trebuie să înțelegem însă că unele obiecte personale — un 
ursuleț, o anumită păturică — capătă câteodată o semnificație 
deosebită pentru copil: reprezintă căldura, alinarea, dragostea şi 
siguranţa. În preajma obiectului lor special, copiii au un puternic 
sentiment de apartenenţă — genul de sentiment care-i încearcă atunci 
când stau în brațele mamei. Membri: familiei trebuie să respecte 
acest lucru. Copiilor nu trebuie să li se ceară să-şi împartă cu alţii 
comorile. Acestea nu trebuie nici luate copilului, ca măsură 
disciplinară, nici folosite pentru a-l tachina. Iar dacă există riscul 
ca pe obiectul acela atât de preţios să pună mâna un frate sau un 
musafir, copilul nu trebuie niciodată forțat să-l abandoneze. |i 
putem explica celui care l-a luat că unele lucruri nu se împart cu 
nimeni şi că trebuie să găsească altceva cu care să se joace. 


2.3. COMPORTAMENTELE NEGATIVE 
[după Shapiro şi Skinulis, 1999] 


Regula de aur: întotdeauna vor fi menționate mai întâi aspectele 
pozitive şi abia după aceea se va vorbi despre ceea ce poate fi 
îmbunătățit. Dacă vom începe o discuţie cu un mesaj de apreciere 
sinceră şi cu tot ce este mai bun în situația dată, vom putea intro- 
duce mai uşor şi fără prea multe reţineri criticile care urmează. 

Pentru corectarea comportamentelor negative trebuie avute în 
vedere următoarele principii [37, pg. 7]: 

a. Căutarea motivaţie comportamentului negativ al copilului: 
(care este scopul sau recompensa urmărită?). 

b. Lăsarea copilului să suporte consecințele opțiunilor lui. 

c. Tratarea copilului cu respect oricât de nerespectuos ar fi 
comportamentul său. 
d. Încurajarea copilului pentru a-i susține respectul de sine. 


2.3.1. Motivele posibile ale comportamentelor negative: 


a. Atenţia nelimitată 

Unii copii se simt importanţi doar atunci când sunt în centrul 
atenţiei, dacă au fost neglijați sau au fost în centrul atenției când 
au fost mici. Trebuie să li se acorde atenție când comportamentul 
este pozitiv şi nebăgaţi în seamă când este negativ. 

b. Puterea 

Este exercitată de copil asupra ta atunci când nu face ce i se 
cere sau te determină să faci ce vrea el. Dorinţa de a conduce 
trebuie transformată în dorința de a ajuta familia, nu prin ceartă, 
ci cerându-i părerea. Trebuie să decidă el singur că va duce gunoiul. 

c. Răzbunarea 

Este o consecinţă a luptelor în care părinţii doreau să câştige 
puterea şi l-au pedepsit. Trebuie să i se ofere afectivitate. 

d. Pretinsa incompetență 

Descurajat, se crede incompetent şi evită realizarea unor acţiuni 
ca să-i convingă şi pe ceilalţi că-i incompetent. Trebuie încurajat 
pentru a-i creşte încrederea în sine. 


În general, strategia cea mai bună pentru înlăturarea comporta- 
mentelor negative este sistarea recompenselor. Nervii trebuie 
stăpâniți când vorbiţi cu ei pe această temă. 

Altă strategie: apelul la consecinţele naturale şi la cele logice. 

Consecințe naturale: „Dacă îţi laşi bicicleta afară, în ploaie, o 
să se strice”. 

Consecințele logice constau în repercursiuni: 

„Dacă te joci pe unde trec mașini stai acasă”. 

Copilul trebuie să ştie că i se mai dă o şansă de ameliorare. 

2.3.2. Tipuri de comportamente negative 


1. Trândăveala 

Intenționat nu se grăbesc pentru a-şi manifesta independenţa, 
pentru că percep timpul diferit de noi: trăiesc în prezent, neavând 
noţiunea viitorului. 

Pregătirea plecării mai din timp, aşteptarea lui în fața blocului, 
dacă este mai mare sau lansarea întrebării: „Vrei să ieşi singur sau 
te iau pe sus?” sunt soluţii posibile. 

De asemenea, trebuie lăsați să suporte consecinţele întârzierii: 
sunt pedepsiţi la şcoală, pierd din timpul antrenamentelor sportive 
etc. 

Trebuie introdusă şi rutina, mai ales înainte de culcare şi 
dimineaţa. 


2. Atitudinea dictatorială 

Este întâlnită la copilul ce se simte slab şi dominat, în prezenţa 
adulţilor şi prin această atitudine îşi depăşeşte complexele. Trebuie 
ignorată această atitudine, concomitent cu acordarea atenţiei şi a 
sprijinului atunci când vrea să vă ajute. 


3. Crizele de nervi 

Ei fac aceste crize pentru a obţine ceea ce vor. Nu trebuie să 
cedaţi. Prima cedare va încuraja crize de nervi repetate. Nu folosiți 
cuvinte de genul „am să mă mai gândesc” sau „poate” pentru că 
simte „terenul propice”. Unii copii dau dovadă de manifestări 
exagerate: se trântesc pe jos, se dau cu capul de pereţi, îşi rup 
hainele, urlă la părinţi, sar la bătaie împotriva celor din jur. 
Asemenea manifestări apar fiindcă părintele nu a luat măsuri ferme 
şi eficiente încă de la primele episoade de acest gen. O metodă de 
a elimina tentativele de manipulare constă tocmai în ignorarea lor — 
părintele nu trebuie să cedeze, e mai bine să-l lase să plângă, 
oricum la un moment dat se va linişti. Dacă mica „scenă” este la 
început, o modalitate eficace, pentru evitarea ei poate fi distragerea 


88 Dacă iți pasă de copilul tău 


atenției copilului. Spuneți-i orice vă trece prin cap, dar convingător, 
pentru a obține un efect de surpriză: „A, ce vrăbiuță drăguță s-a 
aşezat pe fereastră.”, „Uită-te la doamna aceea care aleargă pe 
stradă... Oare unde s-o fi grăbind aşa?” Dacă „şmecheria” a ținut, 
furia copilului se risipește. Începe să caute cu privirea vrăbiuța... 
De asemenea, puteți să-i daţi copilului o carte cu poze pe care 
încă nu a văzut-o, sau un obiect, o jucărie pe care nu o cunoaşte. 

O altă sugestie — atunci când circumstanțele o permit, este bine 
să faceți cu micuțul dumneavoastră un pariu. De exemplu, copilul 
nu vrea să fie îmbrăcat, sau vrea un alt pulover, unul care este 
încă ud. Spuneţi-i: „Pun pariu cu tine că nu te îmbraci înaintea 
fratelui tău”. Cu siguranță că dumneavoastră înșivă veţi descoperi 
multe alte mijloace de a împiedica o „scenă” [30, pg. 377). 

Dacă nu îi puteţi distrage atenţia, cereți-i să iasă din cameră 
sau dacă nu iese, ieşiţi dumneavoastră. 

Feriţi lucrurile importante pe care le-ar putea sparge. Obiecte 
distruse de el nu trebuie înlocuite pentru ca el să simtă pierderea. 

Evitaţi discuţiile logice când face crize în locuri publice. Aşteptaţi 
să se calmeze într-un loc mai retras. Apoi trebuie dus acasă ca 
pedeapsă şi trimis în camera lui până se calmează. Nepăsarea 
dumneavoastră aparentă — nu întotdeauna uşor de „jucat” — îi va 
dezarma furia. Şi, la cel mai mic semn de destindere, cuvintele 
dumneavoastră liniştitoare, tandre, îl vor ajuta să se calmeze. 

Apoi trebuie stabilite nişte reguli pentru viitor: 

„Dacă mai faci vreodată crize nu mai mergi la cumpărături”. 
„Dacă nu mănânci mâncare nu capeţi nimic de ronţăit”. „La 
cumpărături îți poți cheltui toți banii de buzunar, dar alţii nu mai 
capeţi”. | 

Când copii cunosc regulile este mai uşor să le impui. 

Stabiliți dinainte de a intra în magazin ce anume cumpăraţi. 
Puneţi-l să vă ajute să aranjați produsele în coş sau să găsească 
anumite produse. 

4. Înjurăturile 

Copiii le pronunță deseori fără să le cunoască sensul, în situațiile 
în care au auzit că sunt folosite. Nu e nevoie să mergi la şcoală 
ca să înveți să înjuri. lar acasă părinții agasați de această manie 
de a vorbi urât, care apare în jur de patru ani, să le spună copiilor 
să meargă să înjure la toaletă. Se întâmplă însă ca, deodată, să-ti 
scape o înjurătură (ori ai căzut, ori ai alunecat pe o coajă de 
banană, ori ai spart ceva la care țineai...) Asta este, se întâmplă. 
Ceri scuze celor care te-au auzit. 

Trebuie să îi explicăm calm, fără a face mare caz din asta, că 
nu e bine să îi spună cuiva asemenea vorbe pentru că se simte 
prost. Apoi va fi ignorat dacă mai înjură. Când văd că nu stârnesc 
nici o reacţie, vor renunța. Dacă nu renunță, vor să atragă atenţia. 
leşiți din cameră sau ies ei (rămân fără martor). Dacă înjură în 
casă la altcineva, trebuie duşi acasă ca pedeapsă. 


5. Înşelătoria — copiatul la lucrări, trişatul la jocuri 

Are drept cauză neîncrederea în forțele proprii necesare pentru 
depăşirea obstacolelor sau pot considera că toți ceilalți sunt fraieri. 
Trebuie să-i arătăm surprindere şi curiozitate: „Văd că ai copiat. 
Ce s-a întâmplat?” „Să ştii că şi notele proaste sunt bune la ceva: 
îți arată unde trebuie să insişti, unde trebuie să înţelegi mai bine”. 
Nu e importantă compararea cu alți elevi cu autoperfecționarea. 

Copiii nu trebuie în nici un caz comparaţi cu prietenii sau cu 
fraţii lor în privința notelor. Această comparaţie le-ar spori şi mai 
mult dorinţa de a obţine prin orice mijloace note mari, în 
detrimentul asimilării cunoştinţelor. 


6. Plânsul 

Vrem în mod instinctiv să ajutăm, să consolăm sau să înveselim 
pe cineva care plânge pentru că plânsul ne impresionează și nu 
reacționăm rațional, astfel că devine o armă. 

Pentru a opri plânsul inutil învăţaţi să faceţi diferența între 

plânsul provocat de o suferinţă reală şi plânsul pentru manipularea 
dumneavoastră. Când doresc să vă manipuleze plângând, nu-i 
mângâiați imediat şi nu-i alintaţi excesiv pentru că „prinde vulpea 
la rană”. 

Nu permiteţi ca lacrimile să schimbe nici măcar o regulă sau 
hotărâre deja luată. 


7. Vorbăria 

Este folosită pentru a atrage atenţia. Dacă vă întrerupe din 
dialog trebuie învăţat să-și aştepte rândul. Să nu-i staţi la dispoziție 
copilului oricând vrea să vorbească pentru că va deveni egoist. 


8. Minciunile 

La 4 ani copilul consideră că minciuna este gravă dacă nu este 
crezută; dacă este crezută nu mai este minciună. Unii autori 
consideră că până la 7 ani minciuna copiilor, spusă pentru a evita 
pedeapsa sau pentru a obține recompensa, nu prezintă gravitate. 

Minciunile sunt spuse pentru a: 

a) impresiona; uneori pot fi cauzate de vanitatea şi amorul 
propriu al copilului în dorința lui de a-l egala pe adult, 
„creează” situații neconforme: 

b) manipula; 

c) ieşi din încurcătură; 
frica de pedeapsă determină „minciuna de apărare” care se 
bazează pe teama copilului de pedepsele brutale sau 
severitatea excesivă a părinţilor. 
tendinţe altruiste generate de situaţii reale când copilul este 
transformat fără voia lui în confident al părinţilor; el trebuie 
să asculte „secretele” amândurora şi să le ascundă faţă de 
celălalt părinte; alteori copilul (mai ales şcolarul) va recurge 
la minciună pentru a-şi salva un coleg, un prieten de vreo 
consecință neplăcută; 

d) compensa complexele de inferioritate față de ceilalți cu care 

intră într-o relație şi care apar sub influența neîncrederii 
permanente manifestate de părinți sau din cauza unor 
infirmități. 

e) compensa dorinţe neîmplinite: minciuna „şanta)” ca mijloc 
de satisfacere, împlinire a unor dorințe, mai ales atunci când 
părinţii nu le acordă suficientă atenţie, copiii simulează ceva 
pentru a-i apropia. În această categorie de cauze pot fi incluse 
şi lăcomia, egoismul; 

f) satisface propriile intenţii egoiste caracterizate de dorința de 
a provoca rău altora: minciuni spuse pur şi simplu din 
plăcerea de a minţi, de a induce în eroare pe ceilalți fără 
să-i intereseze urmările. Găsim aici lipsa de respect, dar şi 
laşitatea care îl determină pe mincinos să arunce vina pe 
altul, să devalorizeze sau să compromită pe cineva. 

Copilul trebuie să ştie că orice greşeală nu este urmată de 

pedepse aspre. Recompensaţi-l când spune adevărul, admirându-: 
fără rezerve curajul. Trebuie să înveţe că adevărul este mai puternic 
decât minciuna. 

Stabiliți nişte măsuri pentru ca greşeala să nu se mai repete. 

Trebuie făcută distincţia între poveştile creative şi minciunile 

grosolane. 


9. Actele riscante — urcatul în copaci, pe acoperişuri, mersul 
pe bicicletă cu ghidonul liber, furatul din magazine 

Motive posibile: pentru a-i impresiona pe prieteni, ca să atragă 
atenţia, pentru a scăpa de protecția excesivă a părinților; 

Dacă nu se potoleşte, nu mai iese din casă, până când promite 
că va fi cuminte; lăsaţi-l să aleagă momentul. 

Dacă viața nu-i este în pericol sau dacă nu are cum să se 
rănească grav, lăsaţi-l să capete câteva vânătăi. Durerea e un bun 
profesor pentru ei. 

Daţi-i în îngrijire un animal — un căţeluş, o pisică. Faptul că va 
fi responsabil pentru siguranţa cuiva îl va face mai conştient de 

pericol. Dacă se loveşte, să-şi pună singur bandaj, după ce s-a 
spălat singur (nu mai e în centrul atenţiei). 


10. Furturile 

Un copil mic nu poate face diferenţa între a lua şi a fura. 
Deseori, la 2-3 ani, în magazinele cu autoservire, copiii adună tot 
ce le este la îndemână, ceea ce nu e grav. I se spune să îl pună 
la loc sau îl puneţi dumneavoastră, eventual fără să vadă el. 

Dar, din momentul în care un copil are simțul proprietăţii — şi 
acesta apare în jurul vârstei de patru ani, el poate fi învățat că 
furtul este interzis. Pentru a fi evitate furturile trebuie: 

a) să nu le permiteţi prea multe; 

b) să le insuflați un puternic simț al binelui şi al răului; 

c) să îi învăţaţi să aibă preocupări sociale, astfel încât să le 
pese de modul în care acțiunile lor îi afectează pe cei din 
jur; 

d) să le dați bani de buzunar; dacă i-a cheltuit cu mult înainte 
de noul termen de primire, nu-i dați alții înainte de termen. 

Pe lângă impresionare, captarea atenției, răzbunare, furtul poate 
fi cauzat şi de anturaj. 

În acest caz trebuie organizat un joc de rol pentru ca fiul/fiica 
dumneavoastră să nu se lase „purtat(ă) de val”. Dumneavoastră 
jucaţi rolul copilului în timp ce el joacă pe cel al prietenului ce 
organizează „lovitura”. Bineînţeles că dumneavoastră, în rolul 
copilului, nu veţi face ce vi se cere, să mergeţi la furat, invocând 
şi argumente morale. Apoi inversați rolurile. Metoda poate fi 
folosită şi mai târziu, când apare problema fumatului, a băuturii 
sau a drogurilor. 

Pasul următor este să-i insuflați copilului interesul față de 
societate şi să-i întăriţi simțul valorilor prin următoarele acţiuni: 

— să adune Jucării vechi pentru copii săraci; 

— să ajute persoanele în vârstă; 

— să aibă grijă de copiii mai mici. 

Ocupaţi-i timpul liber cu activități distractive, pozitive: sportul, 
jocul, cărțile, cercuri ştiinţifice, artistice etc. 

Întrebaţi-l cum s-ar simţi dacă cineva i-ar lua un anume obiect. 

Nu încălcaţi regulile morale: dacă vă aude minţind la casa de 
bilete la Zoo, în legătură cu vârsta lui pentru a intra gratis, el de 
ce nu ar fura? 

Când ați aflat despre furt copilul trebuie să ducă înapoi obiectul 
furat sau să-l plătească şi să ceară scuze păgubașului. Însoțiţi-l 
când face asta. Dacă nu mai este primit înăuntru consecinţa este 
importantă. 


11. Îmbufnarea 

Este o furie tăcută, se consideră nedreptăţit. Dacă îl ignoraţi nu 
capătă satisfacție. Dacă totuşi rămâne îmbufnat înseamnă că a 
căpătat un soi de satisfacție. După ce i-a trecut, încurajaţi-l să 
vorbească. 

Se simte într-adevăr nefericit, dar nu înseamnă că are şi dreptate. 
Nu cedați pentru că nu aveţi obligația de a-l menţine mereu fericit. 


12. Răspunsurile obraznice 

Sunt folosite pentru răzbunarea momentelor când a fost jignit, 
dominat, repezit, grăbit sau când s-au făcut glume pe seama lui. 

Este de dorit să-i vorbiţi copilului dumneavoastră exact aşa 
cum i-ați vorbi unui amic adult. 

Uneori nu conştientizează că a spus ceva urât şi trebuie să i se 
explice că a spus ceva ce nu-i frumos, care vă supără. Dacă persistă, 
unul din voi părăseşte camera. 


13. Smiorcăiala 

Trebuie ignorată şi eliminată punându-l să aleagă: „i-aş da cu 
plăcere o bomboană dacă m-ai ruga frumos”. De remarcat că se 
va smiorcăi cu atât mai puţin cu cât va fi încurajat să se descurce 
singur. 

14. TV-mania 

Urmăriţi la ce se uită, stăpânindu-vă pornirea naturală de a 
cenzura totul. Dacă perseverați cu interdicțiile, va încerca cu tot 
dinadinsul să vadă ce-i interziceți. 

Pentru copiii mai mici de 5 ani trebuie să selectaţi 
dumneavoastră programele. Aveţi grijă să nu observe ştirile cu 
conținuturi violente. 

Televizorul nu trebuie lăsat deschis toată ziua, nu-i un mod de 
viaţă. Puteţi să-l încurajați să scrie posturilor de televiziune pentru 
a protesta împotriva excesului de violență, unde este cazul. 

Învăţaţi-i cum să privească imaginile violente cu ajutorul unor 
întrebări de genul: 

„l. Crezi că e frumos ce şi-au făcut unul altuia?” 

„2. Chiar crezi că trebuie să te uiţi la aşa ceva?” 

„3. Cum şi-ar fi putut rezolva problema?” 

„4. Crezi că astfel de oameni scapă nepedepsiți?” 

Recomandați-le emisiuni pozitive, legate de activitățile lor pozitive. 

Lăsaţi-i să-și invite prietenii la ei acasă şi să facă ei pe gazdele 
sau să îşi ocupe timpul liber şi cu altceva în afara televizorului. 


15. Lipsa manierelor la masă 

Pentru că majoritatea copiilor nu este interesată de mâncare şi 
manierele la masă vor lăsa de dorit. În acest caz pot părăsi bucătăria 
şi se întorc când doresc să mănânce frumos. Le puteţi lua mâncarea 
din față fără să le spuneţi nimic: ştiu ei de ce, mesajul fiind: 
„Probabil că nu îţi este foame”. 

Nu deveniți obsedaţi şi nu începeţi să îi numărați înghițiturile. 
Nutriţioniştii spun că ce a mâncat copilul azi e mai puţin impor- 
tant decât a mâncat toată săptămâna. Nu e nici o nenorocire dacă 
pierde o masă sau două. Ca să vă liniştiţi, duceţi-vă copilul la un 
pediatru şi asiguraţi-vă că se dezvoltă normal şi că n-are un defi- 
cit de vitamine sau pierderi în greutate [37, pg. 145). 

16. Încăpățânarea 

Încăpățânarea se poate manifesta fie într-un fel de rezistență la 
schimbare, fie prin neascultare sistematică şi stăruitoare, fie printr-o 
tendință de nestăpânit de a cere justificări interminabile pentru 
orice sarcină dată. 

Are următoarele forme şi cauze: 


a) 


b) 


incăpățânarea generată de atitudinea nejustă a adulților 
faţă de copii, prin încălcarea celor mai elementare principii 
educative — nerespectarea particularităților psiho-fizice 
individuale şi de vârstă, spirit de comandă, jigniri, lipsa 
autorităţii, lipsa controlului şi a ajutorului de care are uneori 
nevoie copilul, atitudini inegale faţă de copii, ironiile, 
limitarea independenţei copilului, lipsa coerentei şi a 
perseverenţei în impunerea cerințelor față de copii etc.; 
încăpățânarea copilului răsfățat este tot o consecință a 
greşelilor de educaţie, copilul răsfățat fiind cel care nu 
cunoaşte expresii de genul „nu e voie”, atmosfera în care 
este crescut este una de laude, admiraţie, „respect excesiv”, 
cerințe scăzute, îndrumare insuficientă, îngăduință exagerată, 
absența aproape totală a pedepselor. Dorinţele copilului 
răsfățat cresc astfel încât părinții oricât de îngăduitori şi 
darnici vor fi nu vor mai putea face față exploziei acestora, 
declanşând inevitabil încăpățânarea; 

încăpățânarea copilului nesupravegheat este generată de 
insuficienţa exigenţelor pe de o parte şi lipsa de respect pe 
de altă parte, copilul este lipsit de o îndrumare autoritară, 
nu are un regim de viață precis, influențele educative sunt 
foarte slabe, copilul se simte înstrăinat de părinţii săi, nu-şi 
poate însuşi deprinderi şi obişnuințe de muncă, de 
comportare civilizată. Rezultatele şcolare sunt slabe, 
indisciplina nu întârzie să apară, de asemenea interesele 
negative. Deşi aparent acest gen de copii se bucură de 
libertate, în realitate este una „oarbă”, copilul necunoscând 

îndrumarea nu se va putea bucura şi folosi avantajele acestei 
libertăți [4, pg. 206). 


17. Nerespectarea orei de culcare 

Ora de culcare trebuie menţinută cu consecvență. Dacă vin în 
camera de zi, ignoraţi-i. Ei vin pentru a atrage atenția. Dacă nu 
sunt băgați în seamă le strică tot farmecul. 

Dacă vi se urcă în braţe, plecaţi în altă cameră, găsiți-vă o 
activitate în baie, până când se plictiseşte şi se culcă. 

Pot alege dacă stau cu lumina aprinsă şi uşa deschisă sau cu 
uşa închisă şi lumina stinsă dacă nu sunt cuminţi. 

Unii copii se întâmplă să plângă până adorm, în pat. 


18. Agitaţia în timpul mersului cu maşina 

Uneori deplasarea cu maşina devine plictisitoare. Nu mai au 
răbdare, se agită în maşină. 

Trageţi pe dreapta şi porniţi după ce s-au liniştit. 

Luaţi în maşină jocuri, jucării, păpuşi, poze, cărți, casete cu poveşti. 

Puneţi-i să se joace jocul „Cine vede mai multe maşini de 
culoare verde (sau altă culoare)?”, sau o anumită marcă de maşini. 


2.4. TEMERILE 


a. Spaimele iraționale 

Sunt cauzate de imaginaţia debordantă a copiilor, imaginaţie 
ce crează personaje fantastice. Copiii cunosc atât de puține lucruri, 
încât orice îşi imaginează este pentru ei adevărat. Nu adorm 
noaptea, visează urât, ziua stau după fusta mamei. 

Feriţi-l de ştirile şi de discuţiile despre accidentele tragice ale 
vieţii. Nu-l împingeţi în situaţiile de care se teme. Încercarea de 
a-l căli are deseori un efect contrar. Nu te amuza de spaimele lui 
şi nu-l ironiza, pentru a-i da încredere că îl poţi apăra. 

Dacă v-aţi trădat din temerile dumneavoastră, spuneţi-i că nu 
mai credeţi în ele. 

Dacă îi este frică de spălatul pe cap nu-l ridiculiza, fereşte-: 
ochii de spumă şi spune-i de ce îl speli. [21, pg. 123]. Mama îl 
poate ajuta punându-l să se joace cu apa, dar nu în apă, ci în fața 
unei chiuvete de exemplu, sau a unui vas. Dacă are norocul să 
aibă o grămăjoară de nisip, să-l lase cu un vas alături pentru a 
putea amesteca nisipul cu apa. Joaca cu mâinile în apă îi linişteşte 
pe copii şi în plus, devin îndemânatici. Dar toate acestea separat 
de orele de baie. 

Dacă nu-i iei fricile în serios îi dai impresia că nu-l crezi. 
Spune-i că tuturor oamenilor le e frică de ceva, dar că spaimele 
pot fi depăşite. Unii părinți spun: „În locul tău mi-ar fi ruşine!” 
Nu numai că minimalizează spaimele copilului lor, dar îl învaţă să 
se ruşineze de frica lui. Ar avea mai mult succes dacă ar fi capabil 
să accepte teama copilului. Ș:-ar putea lua, de pildă, fiul în braţe, 
spunându-i ceva de genul: „Hei, ce-ai vrea să le spu: domnilor 
Tunet, Fulger, Întuneric etc.?” Asta l-ar încuraja pe copil să 
găsească soluţii, în loc să dramatizeze. Băieţelul ar putea chiar să 
descopere că poate să-şi: învingă frica strigându-i, să zicem, 
tunetului, când îl aude: „Pleacă de-aici!” Acceptând cu bunăvoință 
greşelile şi spaimele copiilor noştri şi ajutându-i să le înfrunte, le 
îngăduim să crească mulțumiți, nu ruşinaţi de ei înşişi. Indiferent 
cât de deplasate ni s-ar părea anumite sentimente, orice copil are 
dreptul elementar de-a şi le exprima şi de a-şi satisface nevoile 
sufleteşti [25, pg. 75]. 

Nu te folos: de spaimele lui pentru a face ceea ce doreşti, 
pentru că-i întreții spaimele. Nu-l speria pentru a fi cuminte, de 
genul: „Nu alerga, răceşti şi o să faci injecții”. Mai bine îi iei un 
tricou să-l schimbi cu cel transpirat. 

Împotriva fricii de întuneric, în timpul zilei unul din părinți se 
poate juca cu el de-a baba oarba, făcând întuneric în cameră. 

Legaţi la ochi, se prefac că e noapte, se ridică, se aşază, aprind, 
apoi sting lumina etc. 


b. Teama de eşec 

Unii renunță mereu când ceva nu merge, pentru că se compară 
cu ceilalți şi li se pare că nu-s destul de buni; nu-şi dau seama că 
îndemânarea se capătă cu timpul. 

Încurajaţi-l; comentaţi eforturile făcute, nu rezultatele. Când 
învaţă să scrie spuneţi-i: „Ce frumos e A-ul acesta” şi ignoraţi 
D-ul care nu se înțelege. 

Chiar dacă încearcă să se echiveze încercaţi să îl prindeţi mereu 
în câte o activitate. 

Nu-l împingeţi prea devreme în anumite activități. La 4 ani 
sunt prea mici pentru a învăța pianul. Nu-l comparaţi cu alții şi 
nu-l criticați. 


c. Timiditatea 

La copilul mic aceasta constă în faptul că-i ruşinos față de 
persoanele necunoscute şi retras față de ceilalți copii. 

Lipsa afecțiunii poate provoca timiditate, lipsa încrederii în 
sine şi totodată inhibarea curiozităţii intelectuale [32]. 

Dacă cineva vă întreabă: „E timid?” răspundeţi negativ şi 
spuneţi-i că îi va vorbi când are el chef; astfel veți evita eticheta 
ce i s-ar putea pune; timiditatea e de înțeles şi chiar des întâlnită 
la copiii mici. 

Spuneţi-i că unul din copiii de față îl place foarte mult; 
încurajați-l să se joace cu ei; trimiteţi-l la grădiniță; nu-l forțați să 
se împrietenească cu toată lumea, pentru început un singur prieten 
fiind de ajuns. 

Deseori timizii au un complex de vinovăţie, de incapacitate 
sau de neîncredere din cauza severității părinţilor ce le-au scăzut 
încrederea în sine. 

1. Igiena personală 

Igiena nu este printre prioritățile copilului, el neglijează acest 
aspect. Nu vă îngrijoraţi din această cauză. Gândiţi-vă că ce face 
copilul dumneavoastră nu afectează onoarea dumneavoastră. 

Transformaţi îmbăiatul în ceva amuzant. Cumpăraţi spumant 
de baie şi jucării nostime pentru cadă. Copiii sunt uneori destul de 
obosiţi după cină pentru a mai face baie de bună voie. Mutaţi 
îmbăiatul în weekend și eventual puneţi muzică. 

În caz că se murdăresc des puneţi-i să aleagă între a ieşi curati 
afară şi a sta aşa murdari cum sunt. 

Spălaţi-vă pe dinți împreună. E o metodă bună mai ales în 
cazul copiilor mai mici de 5 ani, cărora le place compania şi mai 
ales să vă imite. Arătaţi-le poze cu măsele cariate. La prima carie 
raționalizați-le dulciurile până încep să aibă ma: multă grijă de 
dinții lor. Pe copiii mai mari puneţi-i să plătească o parte din nota 
de plată a dentistului. 


2. Obiceiurile proaste — suptul degetelor, băgatul degetelor 
în nas, rosul unghiilor, cojitul pielii, etc. 

Soluţii posibile: 

— spuneţi-i că nu e plăcut să îl priveşti sau că vor râde copiii 
de el; 

— nu îl băgaţi în seamă când face asemenea gesturi, ci imediat 
după ce a terminat; 

— să părăsească camera; 

— după vârsta de 4-5 ani întrebați-l ce i-ar plăcea să facă 
pentru a renunţa la aceste gesturi. 


3. Făcutul pe el 
Să curețe singur unde a făcut sau hainele murdare pentru că 
altfel se va face de râs. 

Acest obicei împreună cu bâlbâiala, insomnia şi cu ticurile, pot 
constitui simptomele unei educaţii dictatoriale a părinţilor care nu 
suportă zgomotul copiilor sau care se simt distraşi de la gândurile 
lor de aceştia. 


4. Dezordinea din cameră 

Nu-l mai pupaţi de „noapte bună”, nu-i mai spuneţi poveşti la 
culcare; în camera dumneavoastră trebuie să aveţi ordine. Lăsaţi-i 
prietenii în camera dezordonată ca ei să se pronunţe negativ asupra 
acesteia. 

Nu poţi învăţa un copil să fie ordonat înainte de patru ani, și 
asta în cazul unui copil precoce, vioi şi în bune relații cu lumea 
exterioară. Înainte însă, copilul trebuie să-i vadă pe părinţii săi 
când îşi pun lucrurile la loc. 

Numai în jurul vârstei de 8 ani copilul va strânge lucrurile din 
proprie inițiativă (13, p. 198]. 

Copiii de cinci ani trebuie învăţaţi să facă ordine şi trebuie să 
li se explice importanţa ei. 

Reţineţi-le jucăriile până fac ordine. 


5. Udatul patului 

Unii teoreticieni susțin că cei care fac în pat, pur şi simplu 
dorm mai adânc decât alți copii şi nu aud această chemare a 
naturii. Alţii dau vina pe genetică sau pe o disfuncţie a somnului. 
Ar putea fi totuşi o problemă medicală (37, pg. 155]. 

Chiar dacă v-a stricat somnul, fiți blânzi, copilul se simte destul 
de prost şi fără să fie certat, mai ales dacă fraţii lui mai mici nu 
mai fac de mult în pat. 

După vârsta de 4 ani puneți-l să vă ajute să schimbaţi patul. Nu 
se va opri fenomenul, dar își va da seama de consecinţe. 

Spuneţi-i că în timp va trece şi asta. În aproape toate cazurile 
fenomenul dispare înainte de adolescenţă. 

În general, pentru rezolvarea comportamentelor şi a obişnuin- 

telor negative trebuie să-l implicați şi pe el în găsirea soluţilor. 
Trebuie să vă intre bine în cap că el vă este partener, nu subordonat. 

NU TRANSFORMA RELAȚIA PĂRINTE-COPIL ÎN 
RELAȚIE DE TIP STĂPÂN-SCLAV, ŢINE CONT DE PĂREREA 
ŞI DE VOINȚA LUI. 


2.6. ASUMAREA RESPONSABILITĂȚILOR 


Cum acorzi autonomie (dreptul să-şi aleagă scopurile şi 
activităţile) unui copil care are nevoie de îndrumare? Prin puterea 
exemplului executării sarcinilor pe care şi le-a ales, pentru ca apoi 
să le execute singur. Un copil autonom este făcut responsabil 
pentru vorbele şi acțiunile sale [27, p.71]. 

Nu trebuie să te simţi vinovat pentru eşecul copilului tău. 
Rezultatele copiilor noștri sunt ale lor şi numai ale lor. Dacă au 
succes, este vorba despre succesul lor, dacă suferă un eşec, din 
nou, este vorba de eşecul lor. Nu trebuie să ne simțim vinovați în 
vreun fel, după cum nu trebuie să ne însuşim rezultatele copiilor 
noştri, mai ales dacă acestea sunt pozitive. Este foarte important 
să găsim resursele pentru a rezista acestei ispite care, în numele 
grijii şi al dragostei pe care le-o purtăm copiilor noştri, ne provoacă 
să gândim şi să acţionăm în locul lor. Preocupaţ: să facem bine, 
riscăm să-i privăm pe copiii noştri de o personalitate proprie şi de 
ceea ce unii numesc „lecţii de viață”. 

Trebuie să încercăm să nu ne mai „îngrijorăm”, ci doar să ne 
„preocupăm” de soarta copiilor noştri. Preocuparea presupune, 
spre deosebire de îngrijorare, să ne implicăm, dacă el doreşte, de 
la un capăt la celălalt, în strategia de reușită a copilului nostru: 
înainte, în timpul pregătirii, pe parcurs, încurajându-l să facă tot 
ce-i stă în puteri pentru a reuşi, şi după aceea, trăgând cât mai 
multe învățăminte atât din victorii, cât şi din dezamăgiri. 

Din părinţi care doar controlează ne putem transforma în părinți 
care antrenează. 

Este bine să îi sprijinim pe copii ca scopurile pe care ei le 
aleg, să poată fi atinse, să nu fie exaperate în comparație cu 
alte victorii. 

În faţa unei greşeli nu există decât trei posibilităţi [1, pg.194]: 

° să căutăm (să găsim) scuze; 

e să dramatizăm; 

e să găsim o soluţie. 

A dramatiza înseamnă să insişti asupra propriei greşeli. 

Înseamnă să-ți consolidezi sentimentul că, eşti o „nulitate”. În 
această situație, schimbarea nu este posibilă. Aceasta este o 
strategie de blocaj. A găsi o soluţie înseamnă să admiţi că te poți 
înşela, că poţi şi că trebuie să progresezi, că nimic nu este bătut 
în cuie şi că întotdeauna există o soluție. 


2.6.1. Uitucul 


Exersarea memoriei se face la început cu întrebări ajutătoare: 
„Ce mai ai de luat?”, „Ce trebuie să mai pui în ghiozdan?”, „Ce 
mai ai de făcut?”, etc. 

Apoi trebuie lăsat să suporte consecinţele faptului că este distrat. 
Dacă uită echipamentul de sport, va sta pe tuşă, dacă uită sandvişul 
îi va fi foame, etc. 


2.6.2 Cheltuiala bugetului propriu 


Ar trebui să-i stabiliți o sumă fixă, pentru un anumit interval de 
timp, când începe să vă ceară lucruri din magazine (pe la 3-4 ani). 

Îl puteţi învăţa să facă economii pe la 7-8 ani şi nu mai devreme, 
pentru că trăiesc doar în prezent şi nu cunosc sensul noțiunii de 
viitor. 

Când păgubeşte pe cineva apelaţi la alocaţia lui. 

Nu folosiţi alocaţia pentru a-i manipula comportamentul. 

Nu-l remunerați pentru treburile casnice, pentru că apoi doar 
aşa va face treaba. Trebuie să ajute doar de dragul familiei, nu 
pentru câştig. 


2.6.3. Realizarea de treburi casnice 


lată câteva treburi pe care le poate face un copil de 4 ani: 
— să măture; 
să separe rufele după culori; 
să pună masa; 
să aşeze alimentele în dulapuri joase; 
să hrănească peştişorii din acvariu; 
să ude florile; 
să șteargă praful. 
Dacă un copil vrea să spele pe jos în bucătărie, daţi-i o porțiune 
care să fie a lui. Treceţi cu vederea treaba făcută imperfect. 
Stabiliți de comun acord un orar al activităților. Dacă îl uită, 
suportă consecinţele: nu spală vasele, nu va avea vase curate la 
masa următoare, mănâncă din cratiţă; nu duce găleata de gunoi, 
i-o duceţi la el în cameră, etc. 


2.7. CONFLICTELE 


În orice conflict (inclusiv la şcoală, în conflicte profesor-elev) 
lăsați-i să se apere, să îşi spună punctul de vedere, atunci când 
vreți să aflați ce s-a întâmplat. 

Dacă aude de multe ori cuvântul „nu” în interdicțiile trasate şi 
el poate răspunde cu „nu” deseori fără să îşi dea seama ce înseamnă 
un refuz. 

1. Agresivitatea față de colegi 
Este stimulată de faptul că deseori copilul se simte şi/sau este 

el însuşi agresat şi manipulat de către adulți, răspunzând cu aceeaşi 
monedă. Adulții trebuie să îşi schimbe stilul propriu de acţiune. 
Cei care i-au dat ordine trebuie să înceteze acest lucru. În loc să 
i se comande: „a-ţi mâncarea acum sau o să-ți pară rău!”, 1 se 
poate spune: „Îţi scot eu ce-ţi trebuie, dar îţi faci sandviciurile 
singur”. Dacă nu vrea, va rămâne flămând, dar se evită oferirea 
ocaziei acestuia de a se răzbuna sau de a lupta pentru putere (37, 
pg 102]. 

Poate să se simtă frustrat pentru că mama l-ar iubi mai mult pe 
fratele lui mai mic [21, pg. 195). 

O greşeală gravă de educaţie constă în a ţine partea propriului 
copil într-un conflict în care el este de vină. Acest tip de reacție 
din partea părinţilor îi induce copilului ideea falsă că el are 
întotdeauna dreptate. Deşi este greu să fie imparţial când este 
vorba de propriul copil, părintele trebuie să caute întotdeauna ca 
adevărul să iasă la iveală şi să nu ezite să-şi pedepsească copilul 
dacă se dovedeşte că este vinovat. 

Unul din scopurile primordiale ale oricărui părinte 
responsabil este educarea copilului în spiritul dreptăţii şi 
adevărului. 

Copilul al cărui părinte a fost imparţial îşi va dezvolta simţul 
dreptăţii, în timp ce copilul căruia i s-a ținut partea devine egoist 
şi lipsit de bun simţ. 

Când adulţii văd că micuţii lor nu reuşesc să-şi rezolve singuri 
conflictele, sau să-şi domine agresivitatea, pot interveni, dar cu 
anumite precauţii: 

— nu țipaţi la copii, îi va enerva şi mai tare; 

— nu ţineţi partea nici unuia dintre ei; 

— încercaţi să le distrageți atenţia, să-i despărțiți cu blândeţe; 

— nu daţi vina pe „cel mai mare”, înainte de a afla cine este 
vinovat; 

— ţineţi cont de vârsta copilului. În anumite momente — când, de 
exemplu, micuțul spune „este al meu, este al meu”, nu-i puteți lua 
cu ușurință obiectul pe care a pus mâna. Îi puteţi da altul în loc. 

Să i se dea putere de a face bine: păzitul casei, să aibă grijă 
de frații ma: mici, etc. [37, pg104] 

Cereţi-i părerea despre anumite acțiuni şi întrebați-l ce simt 
oamenii cărora alţii le fac rău. 

Citiţi-i poveşti sau vizionaţi filme cu acest gen de conflicte. 

Comentaţi orice îmbunătăţire. 

Această problemă cere timp. Poate că îi respinge pe ceilalți 
pentru că se simte respins în familie. 

Pedepse posibile: statul în casă, joaca de unul singur, 
interzicerea mersului la școală, până nu învaţă să se controleze. 

Dacă este foarte violent, feriți-vă ceilalți copii de el şi consultați 
un psiholog. 


2. Certurile cu prietenii 

Acestea au loc pentru a se stabili ierarhia în grupul lor. Copiii 
mai mici se iau la trântă pentru că nu cunosc calea dialogului, a 
negocierii. Se împacă destul de repede şi apoi se joacă chiar. De 
aceea ar fi bine să-i ignoraţi exceptând cazurile de violență. Tot 
din acest considerent este bine să descurajaţi pâra şi să-i îndemnați 
să-şi rezolve conflictele între ei; pot apela la dumneavoastră în 
cazul unei crize precum violenţa sau încetarea prieteniei. Cel mai 
important este, dacă un copil pârăşte una-două şi îl acuză mereu 
pe celălalt, să nu ne lăsăm manipulaţi de el şi să-l pedepsim sau 
certa pe celălalt; în caz contrar, copilul care pârăşte sau calomniază, 
victima reală sau imaginară, nu va putea deveni niciodată autonom. 
Va recurge întotdeauna la autoritatea protectoare şi, obținând 
pedepsirea celuilalt se va răzbuna de fapt în mod jalnic. Cu timpul 
va fi detestat de ceilalți copii şi va fi considerat un spion duşman. 
Dar, dacă pâra este motivată de îngrijorarea copilului că o regulă 
a fost încălcată, acesta va putea fi ajutat să ştie cum trebuie să se 
poarte el, după propria lu: conştiinţă, repetându-i-se ce regulă a 
fost nesocotită, în loc să se lase ademenit şi să facă şi el aceeaşi 
prostie. Copilul care pârăşte este o ființă slabă care suferă, fiind 

gelos pe unul mai puternic decât el, mai şmecher, mai îndemânatic, 
care l-a învins. Îl vom ajuta să se corecteze de această sensibilitate 
plângăcioasă sau acuzatoare care îl împiedică să-şi facă prieteni, 
dacă îi vom refuza satisfacția pe care o sconta [13, pg. 404]. 

Dacă se ceartă pentru o jucărie, daţi-i şi celuilalt o jucărie sau 
să se joace pe rând cu aceeaşi jucărie. 

Nu obligaţi copiii să se joace împreună dacă nu se înțeleg 
deloc. 

Chiar dacă primeşte o palmă nu te grăbi să-l mângâi imediat. 
Face parte din antrenamentul nostru pentru a înfrunta loviturile 
vieții. Aşa că numără până la zece înainte de a interveni [21, 
pg. 189]. 

Când jocul devine prea sălbatic, cu țipături şi distrugeri, poți 
interveni cu o pauză pentru un suc sau pentru o gustare ori cu 
schimbarea jocului. 


3. Certurile între frați 

Trebuie ignorate de adulţi. 

Nu creați concurenţă între ei, cerându-i doar unuia dintre ei 
ajutorul, comparându-le rezultatele şcolare sau purtarea. 

Solicitaţi-i să se ajute între ei. Dacă certurile sunt interminabile 
sau foarte frecvente trimiteţi-i pe fiecare într-o cameră separată. 
Pot discuta despre sentimente negative când se calmează. 


2.8. ŞCOALA ŞI PROBLEMELE EI 


Dezvoltarea unui creier urmează deseori o cale ciudată. Uneori 
este continuă, alteori cu stagnări şi apoi cu salturi mari. Este 
ridicol să se aplice tuturor copiilor aceeaşi măsură. Şcoala nu 
poate proceda altfel. DAR PĂRINȚII ȘI PROFESORII 
TREBUIE SĂ ÎNȚELEAGĂ CĂ NU POT AȘTEPTA, DE LA 
TOŢI COPIII DE ACEEAȘI VÂRSTĂ, ACELEAȘI PER- 
FORMANȚŢE [38, pg. 156]. 

Copilul este indicat să se obişnuiască la un moment dat să 
meargă singur la şcoală. Tocmai copiii care sunt conduşi la şcoală, 
se simt în pericol dacă, din întâmplare, trebuie să meargă odată 
singuri la şcoală [38, pg. 161]. 


1. Discuţiile cu profesorii 

Dacă sunteți chemat la şcoală de profesor nu trebuie să vă 
simțiți vinovat sau timorat. 

Într-o discuţie purtată între dumneavoastră, copil şi profesor 
trebuie să ascultați şi punctul de vedere al copilului. Chiar dacă 
ezită să răspundă, spuneţi-i că soluția trebuie găsită în funcţie de 
punctul lui de vedere. 

În final se realizează o înţelegere între profesor şi elev care 
specifică ce va face fiecare dintre ei. 

Fiţi imparțial în discuții. 


2. Efectuarea temelor 

Pentru a-l determina să-şi facă temele, acest lucru ar trebui să 
devină o rutină, astfel încât să nu se mai gândească când să le 
facă. Lăsaţi-l pe el să aleagă când se va apuca, zilnic la aceeași 
oră, de teme. 

După 40-45 de minute trebuie să facă o pauză, la cei mici mai 
devreme, pentru că sistemul lor nervos fiind în dezvoltare, nu îşi 
pot concentra mult timp atenția. Pauza: 10-15 minute. 

Răbdare dacă îl ajutați să-şi facă temele pentru că rareori vor 
înțelege de prima dată ce le explicaţi. Poate nici dumneavoastră 
nu le-aţi explicat bine. 

Pentru unii, muzica este un veritabil suport în procesul de învăţare, 
în vreme ce pentru alţii ea poate fi deranjantă, împiedicându-i să se 
concentreze. Nu putem oferi un răspuns categoric; ne vom adapta 
la genul de muzică şi la nivelul sonor solicitat. Totuşi, din momentul 
în care intervin versurile, care solicită în principiu atenția 
ascultătorului, muzica încetează să mai fie suport în procesul de 
învăţare şi, mai degrabă, îl perturbă [1, pg. 84]. 

Nimeni nu este tot timpul motivat. De altfel, este firesc să se 
întâmple aşa. Nimeni nu poate funcţiona tot timpul la capacitate 
maximă. Cine spune că poate, minte, fără îndoială. 

Lipsa motivaţiei nu este boala. Numai demotivarea cronică, 
adică persistentă şi prelungită, declanşează probleme şcolare grave. 
În schimb, o demotivare pasageră se poate dovedi foarte benefică, 
pentru că le permite tinerilor să-şi pună întrebări, să se gândească 
asupra modalităților de a obține rezultatul dorit [1, pg.141]. 

3. Notele proaste 

Multor copii le plac notele pentru că își doresc să fie mai buni 
ca alții. 

Întrucât lenea este de regulă răspunzătoare de rezultatele şcolare 
slabe, se impune o precizare, că nu întotdeauna elevii care nu 
reuşesc să obțină note bune sunt leneşi, ci este posibil să apară 
acea categorie pe care A. Berger (4, pg.207) o numeşte 
„pseudo-leneşi” care muncesc la fel ca ceilalți, dar rezultatele 
bune întârzie să apară din alte cauze: 

— lipsa obişnuinței de a învăţa; 
oboseala generală de o creştere rapidă; 
instabilitatea emoțională; 
boli nedepistate; 

— anemie; 

intelect de graniţă; 
sentimentul de inferioritate; 
neîncrederea în sine; 

— teama de eşec, de sancţiune; 
inadaptarea la real, etc. 

Cauzele care nu ţin de elev pot fi: 

— programe şi manuale supraîncărcate; 

— cadre didactice incompetente sau lipsite de experienţă 
pedagogică; 

— metode de predare inadecvate ritmului de asimilare al 
copilului; 

— clase supraaglomerate; 

— părinţi care îl descurajează; 

— părinţi care îl răsfață prea mult, făcându-l să creadă că poate 
avea în viață tot ce pofteşte; 

— se consideră insuficient iubit sau tratat nedrept. 

Notele mici pot prinde copilul într-un cerc vicios: se simte 
prost pentru că nu are rezultate bune, iar sentimentul de incompe- 
tență îl fac să se descurce şi mai prost. 

Încurajaţi-l pentru a depăşi clipele dificile. Tensiunile şi conflic- 
tele din familie au acelaşi efect negativ. Totodată un copil 
dezapreciat nu are chef să înveţe. La fel şi unul care toată ziua 
trăieşte într-o atmosferă stresantă. Lipsa de preocupare față de 
copil, scade interesul acestuia față de şcoală. Un copil care nu 
este tras la răspundere pentru notele proaste va deveni leneş şi 
dezinteresat. 

Notele rele pot să reflecte şi presiunea emoţională la care este 
supus un copil de către unul sau mai mulţi profesori. Profesorii 
care dau sugestii negative induc inhibiţii la comportamentul 
elevului. Este posibil ca un copil slab la învăţătură să dea un 
randament mult mai bun dacă profesorii îşi schimbă atitudinea 
față de el. Acest lucru este valabil în primul rând pentru copilul 
care nu are rezultate bune, deşi învață destul de mult. Arătaţi-i că 
învăţătura poate fi o plăcere nu numai un chin. 

Nu poţi critica un copil că nu învaţă fără să te interesez: de 
conţinutul materiilor. 

Trebuie să îşi aleagă singuri modul de petrecere al timpului 
liber ca o compensare faţă de constrângerea la muncă. 

Găsiţi activități nedidactice ce îl pot învăţa noțiuni importante, 
de exemplu folosirea aritmeticii în activitățile din casă. 

Copiii pot să se răzbune pe părinţi prin această evoluţie proastă 
la şcoală. Gândiţi-vă dacă nu cumva este aceasta cauza, iar dacă 
ați găsit problema pentru care se răzbună, discutaţi calm şi găsiţi 
soluția potrivită a problemei din cauza căreia acționează astfel. 

Totodată trebuie să i se clarifice copilului că învață pentru a se 
descurca în viaţă şi nu pentru părinți. 

Nu faceţi din copilul dumneavoastră sediul speranţțelor 
dumneavoastră distruse şi nu îl obligaţi să realizeze activități în 
domeniile care vă plac dumneavoastră dar nu îi plac lui. 

Deseori copilul „leneş” se schimbă dacă profesorul şi 
dumneavoastră, în loc să îl certe, îi acordă atenţie şi afectivitate. 

Copilul se simte motivat atunci când are un obiectiv important 
pentru el, când are încredere în capacitatea sa de a îndeplini 
obiectivul respectiv şi când dispune de mijloacele necesare pentru 
reuşita (timp suficient pentru studiu, este odihnit, etc.) 

Nu căutați perfecțiunea şcolară. Trebuie să îi daţi copilului 
dreptul să greşească. Chiar să le spuneţi copiilor că oricine poate 
să greşească. Chiar şi dumneavoastră, chiar şi profesorii lor, dar 
e bine să învăţăm din greșelile noastre. Ele ne ajută să ne cunoaștem 
limitele. 

Dacă spunem copilului nostru că eram nişte nulități la o anumită 
materie sau chiar la mai multe, lui i se va părea normal să nu mai 
depună nici un efort pentru studierea acestor materii; se va scuza 
„semăn cu tata / cu mama”. De asemenea nu le prezentaţi şcoala 
şi/sau munca ca pe ceva fără sens sau oribil. 

Atracția pentru învăţătură apare pe la 12 ani; dacă acest lucru 
nu se întâmplă, copilul trebuie pregătit într-o muncă ce-l atrage. 
Întotdeauna există ceva care îi place; copiii sunt îndemânatici, 
mai ales dacă au fost pregătiți pentru aşa ceva încă de mici şi 
dacă, pe la 12 ani, acest lucru se face din nou [13, pg.434). 


4. Refuzul de a merge la şcoală 

Motivele principale ale acestui refuz pot fi: 
— probleme cu alți copii; 

— probleme cu profesorii; 

— dificultăți la învățătură; 

— teama de colectivitate străină; 

— plictiseala; 

— anturajul. 

Trebuie să-l întrebaţi care din aceste motive stă la baza refuzului. 
Evitaţi remarcile negative referitoare la procesul de învățământ. 
Nu îi pretindeţi note mari. 


5. Greşeala comparațiilor 

În loc de-ai spune „ceilalți sunt ma: buni decât tine”, mai bine 
îl întrebi cât timp petrec ceilalți la birou, câte exerciţii au rezolvat, 
de câte ori au repetat pentru a ajunge la asemenea rezultate. 

În loc să îşi dea silința să achiziţioneze nişte cunoştinţe care 
îi vor folosi, copilul o să fie obsedat doar să obțină aceleaşi 
rezultate cu cel cu care a fost comparat. 

Fără îndoială că mulți dintre noi păstrează încă în minte 
amintirea unor colegi, cu ale căror reuşite şcolare ne împuiau 
capul părinții noştri, în vreme ce noi îi uram de moarte, dar 
niciodată pe faţă. În fiecare săptămână aceeaşi predică: „Ia exemplu 
de la colegul tău, care face ceea ce îi cer părinții lui, este atent la 
ore, în vreme ce tu ...” Şi ce-au ajuns aceşti presupuşi eroi ai 
copilăriei noastre? Nişte adulți obişnuiţi, nici mai mult, nici mai 
puţin, în orice caz, nu aşa de împliniţi cum preconizau părinţii 
noştri [1, pg.198]. 


6. Învăţarea eficientă [după Bodo, 2000, pg.136] 
Pentru a da rezultate bune, procesul de învăţare trebuie 
organizat, cu ajutorul câtorva etape. 


Prima etapă: înțelegerea. 

Fiecare autor prezintă informaţiile dintr-un anumit text după o 
anumită schemă logică. Textul este înţeles dacă cititorul adaptează 
informaţia la propriul lui mod de gândire. Fiecare frază trebuie 
tradusă din modul de gândire al autorului în modul propriu de 
gândire al copilului pentru a putea fi înțeleasă. Copilul tocilar 

învaţă fraza fără mici un discernământ. lată de ce el nu rămâne cu 
esența celor învăţate şi nici nu înţelege prea bine tot ceea ce 
reține. 

Fiecare frază sau propoziţie are un mesaj pe care autorul 
încearcă să îl comunice cititorului. Învăţarea unui text poate fi 
realizat numai dacă mesajul frazelor şi al propozițiilor esențiale 
este înțeles de către cititor. Este indicat ca fiecare cititor să-şi 
pună permanent întrebarea: „Ce a vrut să spună autorul prin această 
frază?” Când cineva încearcă să înțeleagă, se concentrează mai 
bine decât atunci când doreşte doar să rețină. 

Cel care citeşte superficial, nici nu înțelege, nici nu reţine. 
Mesajul unei propoziţii este înţeles doar dacă poate fi reprodus cu 
cuvinte proprii. Cel care caută să înţeleagă trebuie să persevereze. 
Pentru aceasta este nevoie de multă răbdare. 

Din păcate sistemul de învățământ românesc, inclusiv la nivel 
universitar, pune accentul pe memorare, pe reproducerea 
materialului exact aşa cum a fost predat de profesor sau cum este 
în manual. Puţini învăţători şi profesori îşi dau silința să ceară 
explicații suplimentare elevilor şi studenţilor pentru a-i obişnui pe 
aceştia să înțeleagă materialul. 


A doua etapă: memorarea. 

În procesul de învățare se recomandă trecerea la memorare 
doar după ce informațiile au fost înțelese. Doar tocilarii rețin fără 
să înțeleagă. Deoarece fiecare autor prezintă informaţiile într-o 
formă care se repetă este nevoie de selecția și condensarea 
materialului. 

Informaţiile se rețin mai ușor dacă: 

e se fac conspecte cu ideile principale şi cu mesajul fiecărei 

fraze importante; 

e esența frazei este condensată în cuvinte puţine; 

e se utilizează desene şi simboluri pentru reprezentarea 

informaţiilor continue în diferite idei. Desenele şi simbolurile 

se rețin mai uşor decât cuvintele. Acest lucru este recomandat 
dacă textul conţine multe părți descriptive; 

e se fac asociaţii logice între idei; 

e se fac asociaţii logice cu informaţii din alte texte; 

e se face legătura cu experienţa anterioară a individului; 

e se formează o vedere de ansamblu asupra textului. 


A treia etapă: verificarea. 

Atunci când copilul consideră că materialul a fost învăţat se 
îndepărtează toate sursele de inspirație şi se încearcă reproducerea 
textului prin propriile cuvinte. Dacă nu este mulțumit de rezultat, 
atunci este recomandat să citească textul din nou. Cu cât un copil 
este mai exigent cu sine însuşi, cu atât va încerca să rețină mai 
multe informaţii din text. Copilul care nu se autoverifică după ce 
a învăţat nu are de unde să ştie care este procentul de informație 
reținut. 


A patra etapă: aplicarea în practică a celor învățate se face 
prin: 

e exerciții şi probleme; 

e  exersarea unor deprinderi corecte — de exemplu pronunțarea 

corectă a unor cuvinte dintr-o limbă străină; 

e respectarea regulilor şi a legilor învăţate; 

e creație. 

O mamă, un tată sau un frate mai mare pot să ajute copilul, cu 
condiția ca acesta să o fi cerut, să fi spus: „Aş vrea să ştiu, cum 
să fac?” Dacă tema este clară, trebuie să stabilească cu copilul de 
cât timp e nevoie pentru fiecare materie: „Îţi trebuie atât pentru 
asta. La ora cutare, ai să faci asta; dacă totul merge bine, ai să 
termini la ora cutare”. Şi îi notează aceste ore pe o hârtie care 
rămâne lângă el. Mama va ţine minte aceste ore şi va veni să 
controleze: „Acum, gata. Ai învăţat destul lecţia asta, treci la 
cealaltă”. Dacă nu se procedează aşa, mai ales începând cu clasa 

a cincea, copii sunt depăşiţi: profesorii le cer prea mult; nu mai 
termină niciodată cu prima materie. Încet, încet, după câteva 
săptămâni, copilul va reuşi să facă totul în timpul prevăzut. Şi va 
şti ce să înveţe şi ce nu din ceea ce i s-a dat, căci trebuie să ştie 
şi să se oprească. Între nepăsare şi perfecţionism, trebuie găsită 
linia de mijloc, cea a eficacității suficiente [13, pg.409]. Se 
recomandă ca părinţii să se ferească de următoarele greșeli: 


să nu se enerveze când copilul nu înțelege şi nu reține 
suficient de repede materialul. Este bine să fie calm şi să 
aibă cât mai multă răbdare. Enervarea inhibă copilul. De 
asemenea, copilul nu trebuie grăbit să rețină, dar poate fi 
grăbit să se apuce de învăţat; 

să nu dea sugestii negative copilului: să nu îi spună că este 
prost, tâmpit, măgar, incapabil, idiot; nu trebuie să se strige 
la copil, şi nici nu trebuie forțat sau şantajat cu recompense 
sau pedepse. Căci, în acest caz, copilul ajunge să fie 
dezgustat sau, dimpotrivă, obsedat de şcoală, şi toată viața 
va trece pe lângă el [13, pg.442]. 

să nu apeleze la violenţă. Un copil care primeşte bătaie nu 
se mai poate concentra asupra materialului o anumită 
perioadă de timp; 

să nu facă divagaţii din dorința de a explica. Lecţia trebuie 
explicată simplu şi concis, dar foarte atractiv, pe înţelesul 
copilului; 

să nu suprasolicite copilul şi să se oprească când observă că 
acesta nu se mai concentrează aşa cum trebuie. După o 
pauză corespunzătoare învățatul împreună poate fi reluat; 
să nu fumeze şi să nu fie băut în acele momente; 

să nu se implice în învăţare dacă el însuși nu a înţeles şi nici 
nu are cunoştinţele de bază necesare înţelegerii textului; 
să nu minimalizeze rolul învățatului în caz că odrasla sa nu 
înțelege, şi nici să nu dea vina pe programă sau profesori; 

e lao singură materie copilul să fie ajutat de un singur părinte. 
Nu este bine să înveţe cu ambii părinți deodată. Fiecare are 
personalitatea sa şi din această cauză pot să apară conflicte. 


2.9. COPIII ȘI ANIMALELE 


Până la 6 an: copiii ar trebui să fie mereu observați când sunt 
în preajma unui animal, pentru siguranța amândurora. Dacă în 
casa nou-născutului există animale, curăţenia e foarte importantă, 
fecalele animalelor putând provoca toxoplasma care poate duce la 
orbire. Copilul nu trebuie lăsat să se joace în zona în care animalul 
îşi face nevoile, iar animalele trebuie atent urmărite, vaccinate şi 
deparazitate cu regularitate. Jucăriile animalelor să nu încapă pe 
mâinile celui mic, aşa cu microbi cum sunt, iar copilul să nu 
atingă cureluşa antipuric din jurul gâtului animalului, unde probabil 
sunt urme de insecticide [21, pg.212]. 

Teama față de animale poate să fie eliminată prin povestirea 
unor întâmplări imaginare în care animalele să fie agreabile şi să 
aibă calități apreciate de copil. Cei cărora le este frică de câini pot 
primi un pui pe care să-l crească. Teama de insecte poate fi eliminată 
cerând copilului să le deseneze sau să le modeleze din plastilină. 


2.10. COPIII ŞI DROGURILE 


Cea mai bună regulă de urmat, dacă sunteţi îngrijorat de faptul 
că şi copilul dumneavoastră ar putea lua droguri, este de a dezvolta 
gradual cu el o conversaţie despre droguri. Întrebaţi-vă copilul 
adolescent ce părere are despre consumul de droguri şi dacă a fost 
pus în situaţia de a-i fi oferite droguri. Dacă devine foarte defensiv 
(evită discuţia, vorbeşte ezitant), atunci va trebui să verificați mai 
atent ce se întâmplă. Încercaţi să aflaţi amănunte despre toți 
prietenii pe care îi are şi să fiți alături de el în toate activitățile 

pe care le desfăşoară. Dacă vă acuză că sunteți suspicios şi că nu 
aveţi încredere în el, amintiţi-i de ultima dată când ați avut 
încredere în el şi v-a înşelat încrederea. 

Consumul de droguri este determinat de: anturaj, neîncrederea 
în sine, probleme sentimentale, conflicte, dorința de a te simți 
bine cu orice preț (promovată şi de unele filme, reclame sau de 
textele unor piese muzicale), ignorată în privința efectelor pe 
termen lung. 

În unele clinici americane se face o listă cu ajutorul pe care îl 
poate da orice persoană aflată într-o relație oarecare cu pacientul 
dependent de droguri. 


2.11. COPIII ŞI STRĂINII 


Ceea ce se poate spune copiilor este că nu poţi deveni prietenul 
unor oameni pe care nu-i cunoşti. Și ceea ce s-a spus mereu: „Nu 
primi bomboane de la necunoscuţi”. Dar cel mai bun lucru este să 
i se recomande, mai curând, unei fetițe să fie însoțită întotdeauna 
de o prietenă; iar unui băieţel — pentru că băieții mici sunt tot atât 
de expuşi riscului ca şi fetiţele — să fie întotdeauna doi sau trei; 
să nu circule singuri pe stradă. Şi dacă li se adresează cineva, să 
nu fie nepoliticoşi cu acea persoană, ci să-i spună: „Sunt ocupat. 
Mă duc acasă unde sunt așteptat”. 


2.12. COPILUL CU APTITUDINI DEOSEBITE 


Copilul talentat care nu mai este interesat de acea activitate ar 
putea manifesta acest dezinteres pentru că nu mai face faţă presiuni: 
competiției şi atunci e momentul să nu-l presezi şi să accepti acest 
lucru. Încercaţi să-i explicaţi că fiecare are un drum al lui în viaţă 
ŞI să nu mai țină cont aşa de mult de concurenţă. 

Dacă are frați fără talente deosebite, trebuie să le acordaţi timp 

în egală măsură tuturor copiilor şi să-i implicați în activităţi comune 
pentru a nu apărea rivalitatea şi invidia lor față de acel talent. 
Sărbătorii cu toții orice victorie. 


2.13. COPILUL NEACCEPTAT 


Copilul neacceptat, lipsit de protecție, neglijat, este pus în fața 
ostilității părinților, care nu-i acordă atenție, nici afecțiune; lipsa 
de interes, criticat ori de câte ori se iveşte prilejul, pedepsit, 
ridiculizat, ţinut la distanță. În asemenea situaţii este clar că părinţii 
sunt incomodaţi de prezenţa copilului, care devine chiar frustrantă. 

Neacceptarea poate fi exprimată deschis dar şi în forme mai 
confuze, deviate, cum ar fi supraprotecția compensatorie sau 
dominația agresivă. Aici se ma: adaugă, atmosfera familială 
tensionată din diverse alte motive, iar copilul ajunge pe post de 
„tap ispăşitor”. Asemănător copiilor considerați acceptați, Osterrieth 
şi colaboratorii săi au urmărit un număr de copii respinşi care 
manifestau următoarele particularităţi: 

— brutali şi puşi mereu pe ceartă; 

— respinşi de colegi, se joacă singuri; 

— închişi şi necomunicativi; 

— murdari şi neglijenţi. 

Copilul respins este dependent şi pasiv, revendică afecțiunea 
sub formă de hrană, jucării sau îngrijire, adoptă conduite agresive, 
manifestă spirit de opoziție față de părintele care îl frustrează, 
gândește negativ, lumea din jur este o ameninţare permanentă. 
temându-se că va fi atacat, loveşte el primul, trăieşte un acut 
sentiment de inferioritate, este lipsit de sentimentul propriei valori. 

E. Wattier [4. pg. 478] consideră că aceşti copii dezvoltă: 

— preferința pentru jocurile de răbdare; 

— dependenţa față de adult: lipsa de inițiativă, lipsa de ambiţie; 

— supunere, nivel de aspirație scăzut, lipsa de concentrare, 
caracter schimbător etc. 

Internarea în spital a unui copil, neglijat sau neacceptat, nu 
oferă tabloul zgomotos al sindromului de separare, caracteristic 
copiilor cu relații adecvate cu mama. Copilul neglijat la domiciliu 
nu este deloc neliniştit când schimbă mediul de acasă cu cel de la 
spital. Ei reacționează în prezenţa oricărui adult care-i stă în 
preajmă zâmbind, oferind o jucărie sau orice alt obiect, sărutând 
adultul şi făcând avansuri prieteneşti. Aceşti copii sunt extrem de 
sensibili la tonul vocii umane şi foarte dispuşi să intre în relaţii de 
prietenie cu cei care-i oferă puțină simpatie sau manifestă interes 
pentru ei. Acești copii au, de obicei, enurezis, encopresis, mari 
dificultăți de vorbire şi o mare tendință de ataşament față de 
personalul de îngrijire din spital. Sunt copii extrem de sociabili şi 
prietenoşi; cu toate că au fost recent şi brusc separați de familie, 
exprimă, prin atitudinea lor, numai aparent liniştitoare pentru 
anturaj, grave carente afective la domiciliu [9, pg. 167). 


2.14. IMAGINEA DE SINE 


Imaginea de sine este ceea ce crezi despre tine. Imaginea de 
sine constă în credinţe şi judecăți care îți exemplifică ideea despre 
cum crezi că eşti. Unele din aceste credinţe sunt fapte obiective, 
verificabile. Dar sunt şi judecăți pe care mai puţin le poți verifica, 
dar au aceeaşi importanţă pentru tine ca şi cele verificabile, chiar 
dacă de multe ori nu sunt adevărate. Aceste idei ne determină să 
ne gândim cine suntem, ce facem, cum ne vede lumea şi cum 
vedem noi lurhea. 

Acesta este procesul prin care trece fiecare copil. Dacă obişnuim 
să spunem unui copil că este slab, neastâmpărat sau vorbăreţ, vom 
observa cum se identifică cu această imagine despre sine. Dacă 
mulți le spun că sunt slabi, unii vor mânca mai mult. Dacă li se 
pune eticheta de timizi vor avea mai mari ezitări să se exprime. 

Și dumneavoastră dacă vi se spune: „Eşti gras(ă)” începeți să 
fiți atenţi la oglindă şi chiar să vi se pară că vă strâng lucrurile. 

Dar copiii, care se formează din ideile, opiniile, influenţele noastre 
ca adulți? [41, pg. 162]. 

Cu copiii mici este bine să fim mai toleranți, să trecem cu 
vederea stângăciile. Este mai bine să fim pozitivi decât excesiv de 
corecţi şi de obiectivi. 

Factorii care influenţează formarea imaginii de sine la copii 
mic: sunt (H. Blenkers, apud Vrasmas, 1999): 

— aşteptările părinţilor referitoare la proprii lor copii: copiii 
care sunt iubiți şi valorizați pentru ceea ce sunt, se descurcă mai 
bine decât copiii pe care părinții îi analizează prea mult; 

— Stima de sine a părinţilor — s-a dovedit că părinţii care au 
încredere în forțele proprii cresc de obicei copii cu încredere în 
sine; 

— caracteristicile fizice — să ne gândim cum copiii frumoşi 
atrag mai mult atenția decât cei care nu sunt aşa frumoși; 

— grupul de apartenenţă — religios, rasial, minorităţi naţionale 
şi sociale; 

— apariția unui handicap — acestor copii li se poate acorda 
prea multă sau prea puţină atenție, ceea ce creează discriminare şi 
frânează formarea unei imagini de sine sănătoase; 

— strategiile didactice folosite care pot valoriza sau frâna copiii; 

— relația cu părinţii; 

— relația cu educatoarea; 

— relațiile cu ceilalți copii etc. 


2.15. ÎNCREDEREA ÎN SINE 


Încrederea în sine stă la baza capacităţii de a te exprima, de a 
putea lupta cu viaţa. Încrederea în sine se formează dacă te simţi 
capabil şi ceea ce faci este bine primit, este apreciat. 

Dacă ai o imagine de sine pozitivă vei avea şi încredere în tine. 
Psihologii consideră că încrederea în forțele proprii asigură 
jumătate din energia necesară rezolvării sarcinilor. 

Imaginea de sine negativă generează neîncrederea în fața 
problemelor şi a obstacolelor vieții. 

Dacă un copil nu are încredere în sine el va avea următoarele 
manifestări: 

— vorbeşte foarte încet; 

— la şcoală nu ridică mâna şi evită să răspundă la întrebări; 

— simte nevoia unei o încurajări la fiecare activitate - cere 
aprobarea sau răsplata pentru ceea ce face; 

— nu acceptă observaţiile; 

— simte mereu nevoia de a schimba activitatea; 

— nu are prieteni; 

— este agresiv şi bătăuş. 


Reguli pentru creşterea încrederii în sine (21, pg. 154] 

l. Apreciază-i şi micile reuşite. Când lăudaţi pe cineva, este 
important să o faceți necondiționat. Cu alte cuvinte, nu adăugați 
cuvinte cum ar fi „dar” sau „de ce”. Nu adăugaţi „Dar cum rămâne 
cu asta?” sau „De ce nu te porți aşa tot timpul?” Aceste rezerve 
vor estompa efectele pozitive ale vorbelor de laudă [14, pg. 105]. 

2. Nu-i cere ma: mult decât poate la vârsta lui. 

3. Încurajează-i curiozitatea. 

4. Nu face lucrurile pe care el nu le reuşeşte în locul lui, ci 
ajută-l, făcând împreună. 

5. Dacă tu îţi recunoşti greșelile şi lui îi va fi uşor să le 
recunoască pe ale lui. 

6. Ascultă-l, să ştie că el e important pentru tine. 

7. Rezistă să-l compari cu frații, surorile sau cu alți copii. 

B. Wolfe (1989) face următoarele remarci [40, 175]: 

|. Dacă este criticat, el învaţă să condamne. 

2. Dacă este tratat cu ostilitate, el devine bătăuş. 

3. Dacă este ridiculizat, el învață să devină timid. 

4. Dacă este certat în permanență, el se simte tot timpul vinovat 
pentru ceva. 

5. Dacă se simte tolerat, el învaţă să fie răbdător. 

6. Dacă este încurajat, el învaţă să fie încrezător. 

7. Dacă este prețuit, el învață să aprecieze, să fie prietenos şi 
să iubească. 

8. Dacă trăiesc în prietenie, copiii învaţă că e plăcut să trăieşti 
pe lume. 

D.L. Nolte [25, pg. 1] ma: susține: 

9. Dacă trăiec în teamă, copiii învaţă să fie anxioşi. 

10. Dacă trăiesc înconjurați de milă, copiii învață autocompăti- 
mirea. 

11. Dacă trăiesc în gelozie, copiii învață să simtă invidia. 

12. Dacă trăiesc în ruşine, copiii învaţă să se simtă vinovaţi. 

13. Dacă trăiesc împărțind cu ceilalți, copiii învaţă generozitatea. 

14. Dacă trăiesc în sinceritate, copiii învață respectul faţă de 
adevăr. 

15. Dacă trăiesc în corectitudine, copiii învaţă să fie drepți. 


2.16. INTELIGENȚA EMOȚIONALĂ 


Inteligența emoțională este abilitatea de a face faţă problemelor 
vieții, controlându-ţi emoțiile şi relaționând bine cu ceilalți. Un 
individ cu un nivel crescut al inteligenței emoționale poate, de 
asemenea să detecteze sentimentele celuilalt, pentru a acționa 
adecvat. Îți poți da seama dacă sunt probleme în această privință 
răspunzând la întrebările: 

— este capabil să spună ce vrea, ce preferă? 

— spune ce se petrece cu el? 

— e capabil să se separe de tine fără stres și să se ataşeze de 
un alt adult? 

— se conformează rutinelor grădiniței fără dificultăți? 

— se implică profund în joc? 

— se poate linişti şi concentra? 

— e conştient de sentimentele sale şi le poate exprima fără a 
răni pe alții? [21, pg. 37] 

Tristeţea, teama, mania sunt normale însă trebuie să-l înveți să 
şi le exprime fără să rănească pe alții. 


2.16.1 Conştientizarea propriilor sentimente 


Cel sensibil poate fi manipulat, trezindu-i sentimente de 
vinovăţie, dacă nu cedează voinței celui ce îl manipulează. 
Exemple: 

— atunci când băiatul îi spune fetei: „Dacă m-ai iubi te-ai culca 
cu mine!” 

„Vinde-mi acest produs mai ieftin, suntem prieteni”. 

Este de dorit ca părinții să-şi înveţe copii să recunoască 
manipularea prin vinovăţie. 

Dacă familia vorbeşte despre sentimente vor învăța cum să şi 
le identifice şi cum să le exprime. Dacă un părinte îi întreabă pe 
copii cum le-a mers în acea zi, este important să-i întrebe şi ce au 
simţit în legătură cu ceea ce s-a întâmplat. Pe parcursul zilei, în 
conversațiile lor cu copiii, părinţii îi întreabă ce anume le-a inspirat 
un anumit eveniment şi ce au simțit celelalte persoane implicate. 
De asemenea, este important ca părinții să vorbească despre 
sentimente atunci când povestesc cum le-a mers în ziua aceea. 

Învățaţi-i pe copii să devină spectatori și să urmărească totul 
cu un ochi critic. De exemplu, chiar şi la spectacolele dedicate 
familiei, oamenii își vorbesc unii altora aspru şi jignitor, iar 
răspunsul publicului care asistă la spectacol este râsul. Copiii sunt 
învăţaţi astfel că e bine să râzi de suferinţa altora. 

Când vă uitaţi la televizor împreună cu copilul şi întrebaţi: 
„Cum crezi că s-a simțit când fratele lui l-a făcut idiot?”, îl învăţaţi 
pe copil multe lucruri pozitive şi-l ajutaţi să înveţe să-i perceapă 
pe cei de lângă el identificându-i emoţional, să anticipeze reacțiile 
afective ale celorlalți, să-şi dezvolte independenţa [14, pg. 129). 

Cercetările indică faptul că aceste aptitudini (de a-şi controla 
sentimentele care pun stăpânire pe el, de a-şi menţine autocontrolul 

în Situaţii stresante şi de a comunica într-un mod pozitiv cu ceilalți) 
sunt esenţiale pentru succesul la şcoală, în familie, cu prietenii şi 
pe plan profesional. 

Când copiii noştri nu sunt conştienţi de propriile lor trăiri, va 
părea dificil să-şi controleze acţiunile călăuzite de primul impuls 
şi să ia deciziile adecvate; în plus, nu vor fi în măsură să comunice 
cu claritate ceea ce vor cu adevărat. De exemplu, dacă prietenii 
copilului fumează, el s-ar putea să fie încercat de sentimente 
contradictorii. Fie se simte nesigur, fie vrea să facă parte din grup, 
poate că îi este teamă să nu dea de bucluc dacă fumează şi, de 
asemenea, poate că i se pare incitant să facă ceea ce fac „oamenii 
mari”. Dacă un copil este învăţat să contientizeze aceste sentimente, 
s-ar putea să-şi dea seama că a face ceva dăunător pentru propria 
persoană nu este chiar modul cel mai ineligent de a-şi alunga 
nesiguranța — şi nici nu-i va oferi o siguranţă solidă pe viitor. 
Situaţiile de acest gen implică şi stăpânirea de sine. 

Copiii trebuie să-şi stăpânească nesiguranța, frica şi incitarea. 
A lua parte la activități cum este fumatul poate fi un mod de a-și 
linişti emoţiile, dar noi vrem ca ei să cunoască alte metode de a-şi 
stăpâni stările de anxietate. În plus, copiii trebuie să ştie cum să 
spună nu într-un mod cât mai firesc cu putință. În fine, vrem ca 
ei să poată aborda aceste situații înarmați cu capacitatea de a 
gândi în mod critic, pentru a lua decizii potrivite pentru ei însişi 
şi pentru a nu se lăsa duşi de val. 

După ce copiii învaţă să-şi filtreze sentimentele, să reacționeze 
la stres fără să devină inaccesibili şi impulsivi şi să comunice 
eficient cu ceilalți, atunci vor avea mai multe şanse să facă față 
diverselor situaţii sociale prin chibzuinţă şi responsabilitate [14, 


pg. 125]. 

2.17. SINCERITATE ȘI DIPLOMAȚIE 


Mulţi copii spun ceea ce văd, ceea ce gândesc despre lumea de 
pe stradă, inclusiv aspectele mai puţin sau deloc plăcute pentru 
cei vizați: „Ce urâtă este tanti aceea!”, „Ce pitic şi murdar este 
nenea!” sau „Tanti este bătrână şi o să moară!”. Când părintele va 
simți că lucrurile spuse de copilul lui au rănit sau au şocat, îşi va 
cere el scuze. lar copilului îi va spune: „Sst! Sst!” lar după aceea: 
„Adineaori, i-ai spus acelei doamne că o să moară. Ție ţi-ar plăcea 
să mori?” Şi îi va explica că nu-i spui cuiva ceea ce îl poate 
supăra. Să-i spună: „Toate lucrurile adevărate poţi să mi le spui 
încet mie.” Când se vor plimba pe stradă, să-i spună în secret: 
„Această doamnă e foarte urâtă”, „Acest domn este rău”. 


2.18. INFORMAŢIILE DESPRE CORP ȘI SEX 


De ce trebuie să-i vorbeşti despre sex? 

Mulţi refuză să dea explicații despre sexualitatea copiilor, din 
aşa-zise motive de educație; în realitate, toate acestea sunt exact 
contrariul educaţiei. În orice caz, în zilele noastre, când copiii 
sunt supuși atâtor informaţii incitante, mai ales în marile oraşe, ei 
sunt în pericol dacă nu sunt preveniţi la timp de părinți. 

Într-o lume ideală, matură din punct de vedere sexual, orice 
adult ar trebui să poată răspunde la întrebările copiilor cu informaţii 
ştiinţifice şi de sănătate [17, pg. 20] 

Nu există nimic ruşinos în felul în care facem copii şi cu atât 
mai puțin în informaţiile despre propriul corp. 

Veţi auzi opinii de tipul: „Nu cred că unui copil de vârsta asta 
îi folosesc la ceva discuţiile despre sexualitate. Mai bine să rămână 
nevinovat şi să se bucure de copilărie”. Există aici o doză de jenă 
provenită din copilăria acelui adult, adică din vremea când 
informațiile despre sexualitate erau considerate secrete, murdare, 

obscene şi destinate exclusiv adulților. Mulţi dintre noi păstrăm în 
adâncul memoriei astfel de idei. 

Aşa că noi, adulţii, trebuie să ne străduim să ne maturizăm. 
Pentru că dacă cei mici ştiu că este în ordine să discute despre sex 
cu mama și cu tatăl lor, probabil că le vor spune imediat părinților 
dacă cineva încearcă să profite de ei. lată de ce pedofilii îşi aleg 
aproape întotdeauna victimele din rândul copiilor care nu ştiu 
absolut nimic despre sexualitate şi care nici nu vor spune nimic 
despre ce li s-a întâmplat. Tăcerea părinților a fost înțeleasă de 
aceşti copii drept un mesaj fără echivoc ca asemenea subiecte nu 
trebuie discutate. Prin urmare, încercați să vă creșteţi copilul astfel 
încât să nu fie vulnerabil. Un copil neştiutor sau neinstruit va fi 
mult mai expus la aceste pericole [17, pg. 25). 

Când îi învăţăm pe copii că au fost concepuțţi prin contact 
sexual, noi îi învăţăm de fapt să facă sex sau că e cazul să-şi 
înceapă viața sexuală. Contactul sexual e ceva specific adulților. 

Persoanele cu deficienţe fizice sau mentale sunt mai expuse 
abuzurilor ori exploatării sexuale la vârsta adolescenţei sau ceva 
mai târziu pentru că rămân mai izolate în cadrul comunităţii şi 
sunt adesea învăţate să fie pasive, supuse şi să aibă încredere în 
toate persoanele care le îngrijesc. Există cazuri când lipsa unor 
repere spaţiale şi temporale, incapacitatea de comunicare sau lipsa 
de experienţă le fac foarte vulnerabile. Studiile specializate arată 
că abuzurile în rândul acestor copii sunt de cinci ori mai frecvente 
decât în cazul celorlalți copii sau tineri [17, pg. 26). 

Părinții copiilor cu deficienţe trebuie să se preocupe și mai 
mult de educația sexuală a fiilor sau fiicelor lor, chiar din anii de 
grădiniță şi de şcoală primară. Copiii cu deficienţe sunt la fel de 
îndreptățiți ca ceilalți copii să primească informații, iar protecția 
pe care acestea le-o oferă e încă mai necesară în cazul lor. 

Părinții şi persoanele care se ocupă de aceşti copii se confruntă 
cu o mare problemă: noţiunile referitoare la sănătatea și siguranța 

sexuală trebuie explicate mereu, la nesfârşit, cu răbdare şi 
compasiune. 

În Suedia, Olanda și Germania educaţia sexuală a fost 
obligatorie în şcoli vreme de mai multe generaţii. Părinţii suedezi 
de astăzi, au fost crescuţi. la rândul lor, de părinți, ei înşişi bine 
informaţi şi maturizaţi sexual, care puteau discuta deschis şi la 
obiect despre sexualitate şi sănătatea sexuală, fără (sau aproape 
fără) încărcătura emoţională şi inhibițiile atât de caracteristice 
celorlalţi oameni. Sănătatea e dovedită de statistici: mai puţine 
cazuri de abuz şi de exploatare sexuală, de avort, sinucidere, 
graviditate la adolescente şi boli cu transmitere sexuală [17, pg 28]. 

Adolescenţii şi adulţii tineri care au fost instruiți acasă, într-o 
atmosferă de sinceritate, nu devin mai activi sexual, cum se tem 
unii părinți, şi sunt mai puțin înclinați către promiscuitate şi 
imprudenţă în relaţiile pe care le stabilesc. Se simt mult mai siguri 
pe ei înşişi, sunt mai fericiți şi reuşesc mai bine în viață. 


S-au scris multe cărți — unele chiar bine făcute — despre iniţierea 
copiilor în tainele nașterii. Dar, sunt extrem de puţine cele care să 
le transmită copiilor, o dată cu informaţiile despre viața fizică şi 
reproducerea, interdicția incestului. Or, aceste lucruri trebuie spuse 
concomitent. Ar trebui spuse la şcoală, la grădiniță chiar, îndată 
ce copiii pun această întrebare. Aceasta este diferența dintre oameni 
şi animale, faptul că oamenii respectă legea incestului, animalele 
nu! [13, pg. 275) 


Explicaţie ştiinţifică pe înțelesul lor 

Explicaţiile despre sex ar trebui să fie date de părintele de 
acelaşi sex iar interdicțiile (de a dormi cu tata în cazul fetei, de 
a i se acorda mai multă atenţie ei pentru că tata să o neglijeze pe 
mamă etc.) trebuie date de părintele de sex opus, pentru a scădea 
rivalitatea oedipiană dintre copil şi părintele de acelaşi sex 
[Vincent, 1972] (vezi subcapitolul „Complexul lui Oedip”). Dacă 

băiatul este iniţiat în problema dragostei de către un bărbat, să i 
se spună că ea este însoşită de dorința sexuală pentru o fată sau 
femeie, atunci va trebui să i se vorbească nu doar de plăcere, ci 
şi de respectarea lipsei de dorinţă a celuilalt. Ş: să se adauge: 
„Aşa ceva nu se întâmplă niciodată cu mama sau cu surorile tale. 
Trebuie să fie o fată care nu face parte din familia ta”. [11, pg. 74] 


Meg Hickling le explică elevilor apariția copiilor, la orele de 
educație sexuală, astfel: „când spermatozoidul a ajuns la ovul, 
începe să crească un bebeluş. Bebeluşul creşte în uter, un fel de 
sac cu pereţii făcuți din muşchi puternici, în spatele vezicii în 
partea de jos a pelvisului (sau abdomenului). Uterul stă deasupra 
vaginului şi e mare cât patru din degetele voastre puse laolaltă. 
Uterul se lărgește din ce în ce mai mult în timp ce bebelușul 
creşte înăuntrul lui. Creşte tot mai mare în partea din faţă a femeii. 
Bebeluşul trebuie să crească, iar în interiorul abdomenului nu 
poate pentru că această parte a corpului este umplută cu intestine. 
După naşterea bebeluşului, uterul se face din nou mic; se strânge 
asemeni unui balon dezumflat” [17, pag. 41]. 

Senzaţia de „ticăit”, despre care spun uneori fetele, se datorează 
surplusului de sânge din zona genitală în timpul excitaţiei sexuale. 
Senzația de excitație în zona genitală poate apărea la copii de la 
vârste foarte fragede. Copiii care nu sunt informaţi cu privire la 
aceste reacții foarte normale se pot simţi ruşinaţi sau vinovaţi în 
astfel de situații. Dacă primesc de la părinți mesaje sănătoase, de 
acceptare, ei le vor spune deseori că au avut erecţii sau că le-a 
„palpitat” când s-au uitat la imagini erotice la televizor. Trebuie 
totodată să le spună copiilor lor că, deşi aceste senzaţii sunt normale 
şi sănătoase, ele sunt foarte intime şi că nu e politicos să spună 
şi altora. Cu mama şi tata e altceva, lor le pot spune. 

Nu uitaţi să le spuneţi copiilor că şi corpurile băieţilor se 
antrenează pentru maturitate. Băieţii au ceea ce se cheamă „vise 
umede”. Denumirea ştiinţifică este ejaculări nocturne sau emisii 

nocturne de spermă. Când băieții ajung de la opt-nouă ani sau 
ceva mai târziu, testiculele lor încep să facă exerciţii de producere 
a spermei. Corpul băieților face exerciţii pentru mai târziu, când 
vor fi oameni mari. 

Există şi momente delicate când copilul te poate mângăia în 
locuri intime sau îşi pune mâna ta peste locurile lui intime. 
Explicaţi-i că aceste atingeri nu sunt permise la nimeni şi că nici 
alți oameni nu au voie să îi atingă sau să îi sărute acele locuri. 

Explicaţi-le că doar dormind cu cineva în acelaşi pat nu rămâi 
însărcinată — sperma trebuie neapărat să ajungă în vagin. Probabil 
că toată confuzia porneşte de la expresia „a te culca cu cineva”. 

Până la finalul perioadei de vârstă 9-12 ani, trebuie să discutați 
cu ei următoarele subiecte: 

l. sexualitatea exagerată şi falsă promovată de fotografiile, 

revistele şi filmele pornografice; 

2. conştientizarea faptului că nu trebuie să fii activ sexual încă 

din adolescenţă; 

3. schimbările prin care trece corpul la pubertate; 

4. imaginea comercială, distorsionată a „corpului ideal” răspân- 

dită de mass-media [17, pg. 95] 

La fel ca noi toţi, şi adolescenții au nevoie de iubire, de cineva 
care să îi ia în braţe să îi asculte, cu care să-şi petreacă timpul. 
Nu de contact sexual au nevoie! Corpul băieților nu e încă pregătit; 
ejacularea se produce mult prea repede şi apoi le vine să moară 
de ruşine. Fetele n-au orgasm decât foarte rar, unele niciodată [17, 
pg. 96). În multe cazuri băieţii spun fetei că o iubesc, doar ca să 
profite de ea. La fel de bine şi fetele pot profita de un băiat dacă 
au interese ascunse. Iubirea trebuie demonstrată în timp prin diferite 
dovezi, din care cea mai importantă este răbdarea [3, pg. 115). 

Copilul dumneavoastră trebuie să ştie următoarele la vârsta 
adolescenţei: 

l. folosirea corectă a mijloacelor contraceptive şi limitele efica- 
cității lor; 
2. informaţii detaliate despre bolile cu transmitere sexuală; 
3. trebuie ajutat să-şi formeze: 
e ideea de relaţie intimă; 
e aptitudinea de a intra într-o relaţie [17, pg. 112). 


Chiar dacă toate răspunsurile unui adolescent la următorul 
chestionar arată că este pregătit pentru o relaţie sexuală nu poți şti 
cât de pregătit(ă) este partenerul(partenera). 


Eşti pregătit (pregătită) pentru a face sex? [17, pg. 153] 

l. De câtă vreme vă cunoaşteţi? De suficient timp ca să ştiţi 
dacă vă potriviți? Aveţi multe valori şi scopuri comune? 

2. Partenerul tău (partenera) a recurs vreodată la forță, violenţă, 
porecle jignitoare, umilire, control, manipulare, învinuiri îndreptate 
împotriva ta? Dacă da, pune capăt chiar acum acestei relații! 

3. Dacă îl refuzi, te aşteaptă până o să fi pregătit(ă)? 

4. Poţi să fii tu însuți (tu însăți) sau trebuie să te prefaci? Poți 
să-ți arăţi adevărata personalitate continuând să te simți confortabil 
şi în siguranță? Dar partenerul tău (partenera ta)? 

5. Îi ascunzi celuilalt ceva despre tine, familia ta, serviciul tău, 
situația ta financiară sau relațiile tale anterioare? 

6. Aţi cunoscut, fiecare, familia şi prietenii celuilalt? Nu trebuie 
să-ți placă toţi, dar nu e un semn bun dacă îți displac toți. 

7. Nu cumva vrei să-ți dovedeşti ceva prin asta tie însuţi (ţie 
însăți)? Sau să-i dovedeşti partenerului (partenerei)? Sau prietenilor, 
sau societății? 

8. Vrei să continui această relație? Aţi rămâne împreună dacă 
n-aţi face sex sau nu aţi putea face sex? 

9. Sunteţi amândoi capabili să vă asumaţi responsabilitatea 
contracepției şi a protecţiei împotriva bolilor cu transmitere sexuală? 
Cine va suporta cheltuielile de protecţie? Trebuie să folosiţi aceste 

mijloace contraceptive de fiecare dată, fără excepţie — puteți fi de 
acord cu asta? 

10. Puteţi să vă permiteți să plătiți, dacă e nevoie, pentru 
consultaţii şi reţete? Puteţi să-i spuneţi partenerului (partenerei) 
cinstit, fără să dați vina pe altcineva, că aţi avut o infecție? Dacă 
ai îndoieli, abține-te! 

Goldman pune accentul pe următoarele întrebări: 

— sunt îndrăgostit(ă) de partener?; 

— sunt iubit(ă)?; 

— vrea doar sex?; 

— m-a forțat să merg mai departe decât am vrut?; 

— decizia de a fi „în rând” cu prietenii este foarte importantă”; 

— dorinţa de a scăpa de virginitate e importantă? [16, pg. 104]. 

Trebuie să fii capabil să discuţi cu partenerul despre graniţele 
pe care fiecare le vrea respectate, până unde doriți să mergeţi. 
Dacă nu discuţi aceste chestiuni înainte de a începe să faci dragoste 
(de orice fel), înseamnă că nu eşti pregătit pentru sex. 


Adultul 

l. Persoanele mature sexual sunt capabile să participe deplin şi 
cu bucurie într-o relație sexuală, având grijă şi respect față de 
partener. Dar pot rămâne şi.singure. Nu au nevoie de sex ca să se 
simtă ființe complete. 

2. Persoanele mature sexual îşi acceptă sexul, orientarea sexuală 
şi statutul în societate cu încredere de sine şi mulțumire. Nu au 
sentimente de amărăciune sau impulsuri agresive. 

3. Deoarece persoanele mature din punct de vedere sexual au 
cele două trăsături de mai sus şi ca atare se simt în siguranţă, ele 
pot alimenta sentimente similare şi îi pot încuraja pe toți cei din 
jur [17, pg. 120]. 


Păstrarea discreției 
Ar fi bine să discutaţi cu copilul şi despre respectarea bunelor 
maniere şi/sau despre intimitate atunci când le oferiţi informaţii 

amănunțite. Este perfect legitim să spuneţi: „Îmi pare bine că 
mi-ai pus întrebarea asta şi ştiu că eşti suficient de mare ca să 
primeşti un răspuns ştiinţific. Dar nu cred c-ar fi bine să mergi 
mâine la şcoală şi să le spui tuturor ce am discutat noi azi. Unii 
părinţi preferă să le spună ei copiilor lor aceste lucruri, chiar dacă 
aceştia nu i-au întrebat încă”. Sau: „Discuţiile despre corp şi despre 
sănătatea sexuală îi stânjenesc pe bunici — când ei erau de vârsta 
ta nu se învățau asemenea lucruri. Ce zici, eşti de acord să nu 
discutăm despre asta când vine bunica la noi?” 

În acelaşi timp, nu vă aşteptaţi să vă îndeplinească dorinţa 
întocmai. Să afle despre vagin nu este numai distractiv, ci şi 
fascinant, aşa că s-ar putea ca fetița dumneavoastră să-i spună 
marea noutate casierei dintr-un magazin. Nu luați în seamă 
zâmbetele superioare, privirile îngrozite sau obrajii înroşiți ai 
persoanelor mai pudice de la coadă. 


Informaţii despre SIDA 

Cea mai importantă informaţie pe care o puteți oferi copiilor 
dumneavoastră, mai mici sau mai mari, este că nu sunt în pericol. 
Oamenii se infectează cu HIV (virusul imunodeficienței umane) 
atunci când fac sex cu persoane infectate sau când folosesc ace 
infectate pentru a-şi injecta droguri. Liniştiţi-vă copiii spunându-le 
că, din moment ce nu au relaţii sexuale şi nu folosesc ace de 
seringă de la alte pesoane, n-au de ce să se teamă: Înainte ca 
oamenii de ştiinţă să fi descoperit virusul HIV şi boala numită 
SIDA, unii oameni se infectau cu acest virus prin transfuzii cu 
sânge contaminat. În zilele noastre, sângele este testat, şi deci 
copiii nu trebuie să se teamă că se vor îmbolnăvi pe această cale. 
Uneori copiii aud de bebeluşi care se nasc infectați cu HIV şi 
urmează să se îmbolnăvească de SIDA. Este important să-l 
asigurăm pe copilul care se teme să nu se fi născut și el aşa că 
numai bebeluşii ai căror părinţi sunt infectați cu HIV sunt în 
pericol. Şi cum dumneavoastră (părinţii lui) nu ați fost infectați 
când l-aţi conceput, el n-are de ce să se teamă. 

Dacă printre principiile şi valorile familiei voastre există şi 
interdicția ca el să aibă activități sexuale în casa părintească, trebuie 
să îi comunicaţi acest lucru. Sigur că orice adolescent(ă) va spune, 
atunci când are prieteni în vizită, că vrea să rămână singur(ă) cu 
ei şi să nu fie deranjat(ă) de frații sau surorile mai mici. Însă 
părinții trebuie să întrebe: „Să nu fii deranjat(ă) de la ce?” [17, 
pg. 183] 


2.19. CUM LE ARĂTĂM CĂ NE PASĂ DE EI? 


Copiii au nevoie să li se spună că sunt iubiţi, dar, mai mult 
încă, au nevoie să fie asiguraţi de sinceritatea vorbelor noastre 
prin îmbrățişări, sărutări, mângâieri tandre şi alintări. Nevoia de 
atingere corporală este la fel de importantă pentru copilul 
nou-născut ca şi pentru bunicii săi. De fapt, cercetările recente au 
confirmat ceea ce oamenii au ştiut intuitiv de mult: atingerea plină 
de dragoste are puteri de vindecare, după ce s-a acordat şi ajutorul 
medical. Poate calma copilul având nevoie de alinare, fie că este 
vorba de un genunchi julit sau de sentimente rănite [25, pg. 107]. 
Un studiu asupra elevilor din clasa a cincea până într-a noua a 
indicat faptul că după ce copiii trec de vârsta de zece ani încep 
să primească mai puține semne de afecțiune verbală şi fizică din 
partea părinţilor lor. [7, pg. 146]. Ironia face ca exprimarea iubirii 
de către părinți să lipsească exact atunci când copiii au cea mai 
mare nevoie de ea pentru a se dezvolta sănătoşi. Alţi autori 
opinează că dragostea băiatului pentru tată să nu se manifeste, în 
adolescenţă, prin contact fizic. Aceasta poate exista, de ce nu, 
când copilul este mic. Foarte curând însă, aceasta trebuie să 
înceteze sau să fie cât mai rară [8, pg. 223]. 


Chapman şi Campbell [8, og. 37] consideră că cele cinci 
modalități prin care copiii înțeleg iubirea noastră sunt: mângâierile, 
încurajările, timpul acordat, darurile (nu ca răsplată pentru serviciile 

făcute şi nu în exces) şi serviciile (ajutoarele date în viață). În 
legătură cu timpul acordat, putem contracara sentimentul de fa- 
voritism petrecând un anumit timp cu fiecare copil în parte. Pe 
rând, fiecare părinte îl poate invita pe câte unul dintre copii undeva, 
de exemplu la o cofetărie să mănânce o prăjitură. Cei doi au astfel 
ocazia de a fi împreună şi de a vorbi fără întreruperile şi tensiunile 
inerente cadrului familial. Părintele află ce este în mintea copilului 
— ce se întâmplă la şcoală, în cartier, acasă, cu frații — iar copilul 
reuşeşte, pentru o vreme, să-l aibă pe părinte numai pentru el. 
Asemenea conversații, departe de forfota şi confuzia care domnesc 
în casă, sunt extem de importante căci pregătesc terenul pentru o 
comunicare deschisă în dificilii ani ai adolescenţei. În plus, trans- 
mit foarte clar fiecărui copil un mesaj esenţial: „Eşti important 
pentru noi şi ne interesează ce simţi”. Nu trebuie ca aceste discuții 
să aibă loc neapărat într-o cofetărie, dar este indicat să nu aibă loc 
în casă. De fapt, nici nu trebuie să fie vorba de vreo „tratație”. O 
ieşire din obişnuit care să creeze posibilitatea înfiripării unei 
conversații este la fel de potrivită: o excursie, o vizită la un muzeu, 
o plimbare cu barca. Esenţial este sentimentul copilului că are 
parte de atenția dumneavoastră exclusivă - un timp special dedicat 
numai lui [25, pg. 154]. 

Legat de ajutorul dat în viață suntem nevoiţi să menţionăm că 
înainte de a le oferi ajutorul trebuie să îi întrebăm dacă, și în ce 
mod, vor să fie ajutați! Aceasta este o problemă: întotdeauna 
părinţii vor ceva ce copilul nu vrea încă! 

În altă ordine de idei, trebuie să ne lăsăm copiii să simtă că 
dragostea pe care le-o purtăm nu depinde de realizările sau de 
conformarea lor la cerințele noastre. Dragostea trebuie să fie 
întotdeauna necondiționată, nu oferită drept recompensă pentru 
buna purtare. Nu trebuie să amenințăm niciodată cu suspendarea 
sau retragerea dragostei noastre sau să punem condiţii de genul 
„n-am să te iubesc dacă...” sau „am să te iubesc atunci când ...”. 
De asemenea, vă rugăm să evitați formulări de genul: „Te iubesc, 

dar fă asta...” Unii părinţi se tem că dacă îşi acceptă necondiționat 
copiii, aceştia nu vor mai avea „nimic care să le motiveze 
eforturile”. Dar copiii trebuie să lupte pentru țelurile şi realizările 
lor, nu pentru dreptul fundamental de a fi acceptaţi şi iubiţi de 
părinți! Cu toate acestea, acceptarea necondiționată a copilului nu 
înseamnă şi tolerarea unui comportament inadecvat sau 
iresponsabil. Ne putem accepta copiii respingând în acelaşi timp 
orice comportament neadmisibil şi menţinând în continuare regulile 
şi limitele (25, pg. 107]. 


2.20. NEVOIA DE INTIMITATE 
ŞI GRANIȚELE EI 


Nu numai obiectele dragi merită respectul nostru. Şi cele de 
folosință zilnică din casă trebuie respectate. Indiferent cât de 
modest ne-ar fi căminul sau cât de mare ar fi familia, fiecare copil 
are dreptul să aibă obiectele lui personale, lucruri pe care nimeni 
să nu le folosească fără acordul lui. Și acest lucru ține de intimitatea 
fiecăruia. 

Nu cotrobăiţi în lucrurile lor. La ce vă foloseşte? Se vor simţi 
spionaţi, tot timpul urmăriți, de parcă ar fi infractori şi nu aveţi 
încredere în ei. Doar într-un caz cu totul excepțional, atunci când 
aveți indicii că ar comite acţiuni ilegale sau imorale, o căutare în 
bunurile lui personale ar fi de înțeles. 

E de asemenea important să le garantăm copiilor noştri 
intimitatea corporală. Când sunt foarte mici, au nevoie de ajutor 
pentru îmbrăcat, spălat şi alte îngrijiri. Pe măsură ce cresc, ei 
preiau încetul cu încetul aceste sarcini şi îşi dezvoltă un anumit 
simţ al decenţei în privinţa trupului lor şi o nevoie tot mai mare 
de intimitate. Copiii ar trebui învăţaţi nu numai că au dreptul la 
această intimitate, ci şi cum să o ceară atunci când au nevoie de 
ea. Ar trebui învățați de asemenea să respecte intimitatea altora: 
să ciocănească la uşă dacă e închisă şi să aştepte să li se dea voie 

să intre, de pildă. Doar aşa tata şi mama mai pot avea parte de o 
anumită intimitate. Când corpul lor începe să crească şi să se 
transforme, ele pot avea nevoie de foarte multă intimitate şi este 
important ca toți membrii familiei să respecte acest lucru, Dacă 
un frate sau o soră ori o mătuşă chicotesc pe seama pudorii abia 
înmugurite a copilului, va trebui să le reamintim că pentru cel 
aflat în plină perioadă de transformări subiectul nu este câtuşi de 
puţin comic şi că are nevoie de sprijinul şi de înțelegerea noastră, 
nu de ironii [25, pg. 165]. 

Unii adulţi au ei înşişi graniţe nesigure ale intimităţii şi ca 
atare nu-şi dau seama că trebuie să le respecte pe ale copiilor lor. 
Câteodată, copiii spun că nu pot să-şi aducă nici un coleg acasă 
după ore pentru că „tata stă pe canapea în chiloți şi se uită la 
televizor”. lar când copilul se plânge de asta, tatăl (sau mama) 
sare în sus: „E canapeaua mea, televizorul meu, casa mea, aşa că 
am dreptul să stau cum vreau eu!” Cine răspunde aşa nu a ajuns 
încă la maturitate; un adult matur ar pune pe primul plan nevoile 
copilului şi ar respecta nevoia lui de intimitate. Casa este și a 
copilului, şi el trebuie să simtă că e respectat la el acasă. Altminteri 
nu va învăța să respecte intimitatea altora [17, pg. 67] 

Alt exemplu de graniţe nesigure: o fetiță de zece ani apare la 
şcoală cu un tricou pe care scrie: „Hai să facem sex”. Cine i l-a 
cumpărat şi a lăsat-o să-l poarte nu numai că nu respectă granițele 
impuse de societate, dar o expune la tot soiul de bancuri ale 
colegilor şi o face, poate, chiar vulnerabilă la abuz ori exploatare 
sexuală. Mulţi dintre adolescenţii şi adulții care poartă haine 
provocatoare nu au avut ocazia să-şi dezvolte acele graniţe pe 
care societatea le socoteşte adecvate. Probabil că ei înşişi au avut 
părinți imaturi. Se formează astfel un cerc vicios. 

Copiii au nevoie ca părinții, fraţii şi surorile lor să respecte 
barierele intimităţii. Părinţii trebuie neapărat să poarte măcar 
pantaloni de pijama când ies din dormitor. Dacă nimeni nu respectă 
intimitatea acasă, copiii nu se vor aştepta ca ea să fie respectată 

dincolo de zidurile casei [17, pg. 68). Nu nuditatea în sine e 
şocantă, ci faptul că ea poate face copilul să aibă o părere proastă 
față de propriul lui corp, un copil se simte oarecum în inferioritate 
în fața corpului adultului. În plus, aceste jocuri excitante pentru 
copil sunt periculoase surescitându-i prea devreme genitalitatea 
[13, pg. 286]. 

Unii părinți nu se dezbracă în mod intenționat în faţa copiilor. 
Totuşi nu închid nici o ușă în fața copiilor. Atunci, ar trebui să le 
permită copiilor să-şi închidă uşa, dacă ei o doresc. Deoarece, în 
jurul vârstei de şapte, opt ani, anumiţi copii nu vor ca părinții să-i 
vadă dezbrăcaţi. E curios, dar este adevărat. Unii părinți îi ceartă: 
„Lasă uşa deschisă când te speli”, în timp ce dorinţa lui este s-o 
închidă. Când nu e dăunătoare, dorinţa copilului trebuie respectată 
[13, pg. 145]. 


2.21. CÂTEVA TULBURĂRI PSIHICE 
LA COPIL 


Tulburări ale proceselor psihice (ale memoriei, ale atenţiei etc.) 
sunt întâlnite frecvent la cel răcit sau bolnav. Tulburările psihice 
sunt perturbări mai uşoare ale psihicului, în comparaţie cu bolile 
psihice (schizofrenia etc.). 


1. Depresia 

Pentru declanşarea stărilor depresive concurează două categorii 
de factori: factori situaționali şi factori biochimici. 

Depresia apare cu siguranță cu ocazia pierderii unei persoane 
dragi, ceea ce se soldează cu o ruptură serioasă în cursul normal 
al vieţii. Acest eveniment conduce la depresie dacă persoana 
pierdută a fost investită emoţional considerabil. Moartea unui 
părinte sau excepțional a ambilor, pierderea prin divorţ a unuia 
dintre ei, constituie situaţiile cele mai întâlnite. Sfera se poate 
extinde pentru frate sau bunici, de care copilul fusese foarte ataşat 
sau despărțirea de un partener de sex opus în adolescență. 

În condiţii obişnuite răspunsul afectiv evoluează normal spre 
recăpătarea tonusului psihic anterior evenimentului. 

Un grup de simptome afective printre care disforia (lipsa de 
plăcere în efectuarea oricărei activități) constituie caracteristica 
cardinală. Se asociază cu tristeţe, disperare, pesimism, nesiguranță 
şi sentiment de culpabilitate. 

Simptome corporale însoțesc totdeauna stările depresive şi 
atunci când domină tabloul clinic se vorbeşte de depresie mascată. 
La copii ele constau în agitaţie, tulburări ale aportului alimentar 
(de la dezinteres total pentru alimente până la bulimie), tulburări 
ale somnului în ciuda senzaţiei cronice de oboseală de care se 
plânge. Se adaugă tulburări digestive (constipaţie, dureri 
abdominale), semne cardiace (palpitaţii). Copilul este veşnic obosit 
şi lipsit de energie. 

Dintre simptomele comportamentale se detaşează scăderea 
interesului pentru propria persoană, pentru familie şi prieteni, având 
ca efect ruperea contactelor sociale, abandonarea unor activități 
care înainte îi produceau plăcere, lipsa de interes pentru şcoală, şi 
uneori neglijarea igienei personale. 

Copilul are senzaţia că şi-a pierdut puterea de concentrare şi 
memoria. 


2. Anxietatea este o teamă, nelinişte sau îngrijorare fără motiv 
cunoscut. O persoană anxioasă influențează comportamentul 
celorlalți membri ai familiei sale, în special al copiilor. 

Efectele anxietăţii pot fi: 

|. în plan afectiv: timiditate, tristețe, teamă, pesimism, instabi- 

litate emoţională; 

2. în planul acţiunilor: nesiguranță, lipsă de inițiativă, mişcări 

necontrolate; 

3. în planul voinţei: neîncrezător în forțele proprii, indecis, 

pasiv, lipsit de responsabilitate; 

4. în planul social: izolat, refuză stabilirea de no: contacte 

interpersonale; 

5. rezultate slabe la învățătură deşi este inteligent; 

6. oboseală fizică şi intelectuală; 

7. dezorganizarea unor procese psihice: lipsa de concentrare a 
atenţiei, absenţa spiritului de observaţie, dificultăți de 
învățare, dificultăți de gândire. Toate simptomele enume- 
rate mai sus pot fi generate şi de alte cauze [22, pg. 40]. 


3. Fobiile, spre deosebire de anxietate, sunt frici cu obiect 
determinat, inofensiv. lată şi câteva fobii: 
— acrofobie (frica de locuri înalte); 
agorafobie (frica de spaţii deschise); 
aihmofobie (frica de lucruri ascuţite); 
amaxofobie (frica de vehicule); 
astrafobie (frica de fulgere); 
autofobie (frica de a fi singur); 
chenofobie (frica de încăperi goale); 
claustrofobie (frica de spaţii închise); 
— cleptofobie (frica de a nu fi victima unui furt sau teama 
obsesivă de a nu comite un furt); 
— cremnofobie (frica de prăpăstii); 
— vertigofobie (frica de ameţeală); 
— fagofobie (frica de a se îneca cu alimente, de a înghiți); 
— farmacofobie (frica de medicamente); 
— fotofobia (frica de lumină); 
— hematofobie (frica de a vedea sânge); 
— hidrofobie (frica de apă); 
— tanatofobie (frica de moarte); 
— toxofobie (frica de otrăvuri); 
— zoofobia (frica de animale) [24, pg. 277] 


Vizita la psiholog 

Dacă observați următoarele manifestări la copilul dumneavoastră 
vă rugăm să consultaţi un psiholog: 

— nu este în stare să depăşească momentul pierderii cuiva im- 
portant; 

— prea multe temeri inexplicabile, în comparație cu alții; 
are modificări inexplicabile în privinţa somnului şi a mâncării; 
vrea să fie tot timpul singur, îi respinge pe toți; 
se gândeşte la sinucidere; 
aude voci inexplicabile; 

— este visător, îngândurat tot timpul zilei şi nu se concentrează 
asupra a nimic concret; 

— este obsedat de a face curăţenie sau alte lucruri „de 100 de 
ori” pe zi pentru a evita un pericol; 

— coşmaruri frecvente; 

— face lucruri care îi pot ameninţa viaţa; 

— abuzează de medicamente; 

— consumă droguri. 


2.22. RĂSFĂŢUL 


Răsfățul împiedică formarea discernământului. Individul în 
orice conflict cu ceilalți se raportează doar la propriile valori şi 
nu ştie să se transpună în locul celor din jur. El nu poate să iasă 
din egoismul lui. Ceilalţi nu sunt la fel de importanţi ca propria 
persoană. Foare greu poate să accepte că a greşit şi că nu are 
dreptate. Neavând o atitudine suficient de justă asupra propriei 
persoane este genul de individ care perseverează în greşeală. 

De obicei, răsfăţul se asociază cu lauda. Odrasla este obişnuită 
să i se spună că este „cel mai deştept”, „cel mai frumos”, „cel mai 
talentat” copil din lume. Neavând termeni de comparație, îşi va 
contura imaginea despre sine exclusiv în acești termeni superlativi. 
Revenirea cu picioarele pe pământ se face atunci când în societate 
nu i se recunosc aceste calități (3, pg. 47]. Adultul care a fost 
răsfățat în copilărie şi care nu a ajutat niciodată pe părinţi se va 
comporta la fel şi în viața conjugală. Un asemenea om va aştepta 
ca partenerul său de viață să facă totul în locul lui, aşa cum a fost 
obişnuit. Dacă ambii parteneri au fost răsfățați în copilărie 

probabilitatea de apariție a conflictelor este ridicată. Amândoi 
partenerii vor fi comozi şi lipsiți de experienţă. 

O' gravă eroare educaţională derivată din răsfăț este nepedepsirea 
copilului indiferent de gravitatea greşelii comise. Copilul se obişnuieşte 
cu ideea că îi este permis totul şi că nu trebuie să dea socoteală 
pentru nimic. Un asemenea om nu mai ţine cont de repercursiunile 
faptelor sale. Simţul lui moral se alterează foarte mult. 

Răsfăţatul este uşor de reperat: dă dovadă de indisciplină şi 
lipsă de respect, nu ascultă de nimeni, este obraznic, îşi bate joc de 
toți şi de toate. Integrarea în viaţă a unui astfel de om este extrem 
de dificilă. El va face un calvar din viaţa celor din jur, dar mai ales 
a persoanelor care au făcut imprudenţa să se lege afectiv de el. 


2.23. ALTE ASPECTE 


1. Focul 

Există copii care sunt pasionaţi de foc. E imposibil să ţineţi 
chibriturile sub cheie. Va găsi cu siguranță altele, în alt loc. În 
schimb, ar fi bine ca, deasupra unei chiuvete, sau într-un loc unde 
nu există nici un pericol, tatăl să aprindă un foc şi să-i spună: 
„uite ce e, pentru că îţi place atât de mult focul, să stăm puțin 
împreună şi să vorbim despre el. O să discutăm despre tot ce are 
legătură cu el. Și pentru că doreşti atât de mult să vezi cum, vom 
face un foc împreună”. Şi îi va explica, bineînţeles, de ce este atât 
de periculos. (Dolto, 1994]. 


2. Lipsa prietenilor 

De ce n-au unii copii prieteni ? 

a) are interese ciudate: pentru ierburi, insecte etc.; 
b) are un vocabular superior vârstei; 

c) nu îi convin părerile celorlalți; 

d) este foarte dependent de adulţi; 

e) este supărăcios, plângăcios etc. 

Unii copii n-au prieteni şi pentru că au o imagine de sine 
proastă sau pentru că se gândesc că toţi ceilalți au ceva cu el. 
Veniţi cu contraargumente pozitive pentru a contracara aceste idei 
negative. 


3. Hiperponderalul 

Trebuie să vrea să slăbească, să fie motivat pentru acest lucru, 
să țină regim, să facă sport. În mod paradoxal, cu cât insistăm mai 
mult, cu atât are o părere mai proastă despre sine şi este mai puțin 
motivat să slăbească. 


4. Doliul 

La doliul unei ființe neapropiate copilul este indiferent. Nu 
trebuie forțat să mimeze tristețea. Va învăţa acest lucru, când va fi 
adolescent pentru a respecta sentimentele celorlalți şi nu din 
prefăcătorie. 


5. Lateralitatea 

Lateralitatea reprezintă predominarea unei jumătăţi a corpului 
uman, în realizarea acţiunilor. Majoritatea oamenilor sunt dreptaci. 

În Statele Unite există scule fabricate diferit, pentru dreptaci şi 
pentru stângaci, pentru că se pare că cei ce se folosesc de mâna 
stângă reprezintă peste 30% la suta din consumatori. 

În Romania, deocamdată să sperăm, oamenii sunt obligaţi să se 
adapteze, să utilizeze mâna dreaptă pentru a folosi unele scule, 
ceea ce nu e întotdeauna comod. De fapt, copiilor ar trebui să li 
se respecte lateralitatea lor, adică să li se dea posibilitatea să 
folosească ambele mâini cât timp vor. Dar în nici un caz — indiferent 
de mâna preferată — să nu li se permită să scrie în contrasens: în 
limbile care se scriu de la dreapta la stânga şi o persoană care 
foloseşte mâna dreaptă va scrie de la dreapta la stânga, deci sensul 
scrierii nu are nici o legătură cu stângacii, nu-i aşa? Pentru salutul 
cu întinsul mâinii drepte îi putem sfătui să respecte această 
convenţie socială [13, pg.193). 


142 Dacă iți pasă de copilul tău 


8. 


9. 


10. 


ll. 


12. 


13. 


14. 


15. 
16. 


BIBLIOGRAFIE 


. Acker, V., Inzirillo, C. — Cum să-ți ajuţi copilul, Editura Teora, 


Bucureşti, 2004. 

Adele, Faber, Mazlish Elaine — Comunicarea eficientă cu copiii, 
Edit. Curtea Veche, Bucureşti, 2002. 

Bodo, V., Bodo, S. — Ghid practic de educație a copilului, 
Editura Dacia, Cluj-Napoca, 2000. 

Bonchiş, Elena - Psihologia copilului, Editura Universităţii 
din Oradea, Oradea, 2004. 


„ Cajal, Marcu — Educarea copilului în familie, Editura Medicală, 


Bucureşti, 1975. 

Campbell, Ross — Ado/escentul-copilul meu, Editura Logos, 
Cluj, 1994. A 
Campbell, R. — Copiii noştri şi drogurile, Editura Curtea Veche, 
Bucureşti, 2001. 

Campbell, R., Chapman, G. — Cele cinci limbaje de iubire ale 
copiilor, Editura Curtea Veche, Bucureşti, 2001. 

Ciofu, Carmen — /nteracțiunea părinţi-copii, Editura Ştiinţifică 
şi Enciclopedică, Bucureşti, 1989. 

Debesse, Maurice — Etapele educației, EDP, Bucureşti, 1981. 
Dolto, Francoise - Psihanaliza şi copilul, Editura Humanitas, 
Bucureşti, 1993. 

Dolto, F. — Când părinții se despart, Editura Trei, Bucureşti, 
2003. 

Dolto, F. — Când apare copilul, Editura Humanitas, Bucureşti, 
1994. 

Elias, M.J., Tobias, S.E. — Inteligența emoțională şi educația 
copiilor, Editura Curtea Veche, Bucureşti, 2002. 

Ghivrilă, Miha: — Copiii timizi, EDP, 1970. 

Goldman, Jane — Sex. Cum? De ce? (ghidul adolescentului), 
Editura Naţional, Bucureşti, 1998. 


Adrian Orban 143 


:7.Hickling, Med — Ce le spunem copiilor şi adolescenților despre 
sex, Editura Humanitas, Bucureşti, 2000. 

18.Johnson, Spencer — Mamă la minut, Editura Curtea Veche, 
Bucureşti, 2001. 

19. Johnson, Spencer — Tată la minut, Editura Curtea veche, 
Bucureşti, 2001. 

20. Levine, Janet — Află ce fel de părinte eşti, Editura BicALL, 
Bucureşti, 2004. 

21. Minulescu, Mihaela — Psihologia copilului mic, Editura Psyche, 
Bucureşti, 2003. 

22. Mitrofan, I. Mitrofan, N. — Familia de la A ... la Z, Editura 
Științifică, Bucureşti, 1991. 

23. Negovan, Valeria — Introducere în psihologia ecuației, Editura 
Cutea Veche, Bucureşti, 2004. 

24. Neveanu, P.P. — Dicţionar de psihologie, Editura Albatros, 
Bucureşti, 1978. 

25.Nolte, L., D., Harris, R. — Cum se formează copiii noştri, 
Editura Humanitas, Bucureşti, 2001. 

26. Osterrieth, Paul — Copilul şi familia, EDP, 1973. 

27.Pai, Anant — Succesul copilului nostru, Editura Alex-Alex, 
Bucureşti, 2001. 

28. Păunescu, Constantin — Nervozitatea copilului, EDP, 1977. 

29. Penciu, Petre — Ce avem de ştiut, ce avem de făcut pentru 
sănătatea mintală a copilului nostru, EDP, 1973. 

30. Pernoud, Laurence — Cum imi cresc copilul, Editura Accolade 
Print Prob, Bucureşti, 1996. 

31. Piaget, J., Barbei, I. — Psihologia copilului, EDP, Bucureşti, 1970. 

32. Roşca, Al., Chircev, A. — Psihologia copilului preşcolar, EDP, 
București, 1964. 

33.Rousselet, Jean — Adolescentul, acest necunoscut, Editura 
Politică, Bucureşti, 1969. 

34.Rufo, Marcel — Nu eşti vinovat pentru copilul tău, Editura 
Sigma, 2000. 


144 Dacă iți pasă de copilul tău 


35. Şchiopu, U., Verza, E. — Psihologia vârstelor, EDP, Bucureşti, 
1997, 

36. Schlessinger, Laura — Greşelile părinților îi pot distruge pe 
copii, Editura Curtea Veche, Bucureşti, 2004. 

37. Shapiro, S., Skinulis, K. — Cum devenim părinți mai buni, 
Editura Humanitas, Bucureşti, 1999. 

38. Stekel, Wilhelm — Sfaturi psihanalitice pentru mame, Editura 
Trei, Bucureşti, 1995. 

39. Vincent, Rose — Cunoaşterea copilului, EDP, Bucureşti, 1972. 

40. Vraşmaş, Ecaterina — Consilierea şi educația părinților, Editura 
Aramis, Bucureşti, 2002. 

41. Vrăşmaş, Ecaterina — Educația copilului preşcolar, Editura 
Prohumanitate, Bucureşti, 1999. 

42. Walon, Henri — Evoluţia psihică a copilului, EDP, 1975. 

43. Winnicott, Donald W. — Convorbiri psihanalitice cu părinții, 
Editura Trei, Bucureşti, 2002. 

44. Ziglar, Zig — Putem creşte copii buni într-o lume negativă, 
Editura Curtea Veche, Bucureşti, 2000. 

45. Zlate, Mielu — Psihologia mecanismelor cognitive, Editura 
Polirom, laşi, 1999. 


L TĂU 
ACĂ ÎN! pASĂ DE COPILU 
5 n pe 1 a puu ii 


Chiar dacă eşti mulţumit de modul cum ai fost crescut şi educat 
de către părinţii tăi şi crezi că nu mai ai nimic de aflat pentru a fi 
părinte, vel găsi în această carte soluţii pentru dificultăţile pe care 
le vei întâmpina ca părinte şi răspunsuri la întrebări frecvente 
legate de copilul tău. 


Te confrunţi cu comportamente şi obiceiuri negative ale 
propriului copil? 

Conflictele cu colegi! şi cu vecinii sunt inevitabile? 

Al observat anumite reacţii şi nu ştii dacă sunt normale sau nu 
pentru vârsta lui? 

Vrei să se descurce singur în viaţă şi să aibă succese? 

Cum discuti cu el despre sex? 


Răspunsurile, şi chiar mai mult decât atât, le vei găsi în această 


carte. 
ISBN 973-571 -636-4 


WWwW.all.ro 9789735 716363 


